
ŠLIUZAS NR. 14 


Net kruopščiausi bandymai atkurti įvykdyto nu- 
sikaltimo aplinkybes nedavė jokios naudos, tad 
beliko tenkintis dviejų arklių varovų iš Dizi pa- 
darytu atradimu, apie kurį būtų galima pasakyti - 
neįtikėtinas. 

Sekmadienį, balandžio ketvirtąją, trečią va- 
landą po pietų nenustojamai pliaupęs lietus virto 
tikra liūtimi. 

Tuo metu upių uoste, esančiame už 14-ojo 
šliuzo, kur Marna jungėsi su kanalu, stovėjo dvi 
motorinės baržos, besiruošiančios plaukti aukš- 
tyn, vienas iškraunamas laivas ir kitas, skirtas ka- 
nalo valymo darbams. 

Po septintos valandos, kai ėmė tirštėti sute- 
mos, tanklaivis „Eko III“ sirena pranešė atvykęs 
ir įplaukė į šliuzo kamerą. 

Šliuzininkas atvirai rodė nepasitenkinimą, nes 
pas jį tądien atvažiavo pasisvečiuoti giminės. To- 
dėl netrukus pasirodžiusiai arklinei baržai, lėtai 
tempiamai dviejų tokių darbinių gyvulių, jis pa- 
rodė neigiamą ženklą. 

Vos spėjo sugrįžti pas savo svečius, pas jį užė- 
jo pažįstamas arklių varovas. 


— Ar galėčiau perplaukti? Šeimininkas norėtų 
jau rytoj sustoti nakčiai Žiuvinji... 

— Plauk, jei taip nori. Bet vartus turėsi atsida- 
ryti pats... 

Lietus pliaupė vis smarkiau ir smarkiau. Šliu- 
zininkas matė pro langą, kaip kresna arklių varovo 
figūra sliūkina nuo vienų vartų prie kitų, paragina 
gyvulius, raišioja lynus prie knechtų. 

Barža lėtai kilo virš kanalo sienų. Prie vairo sto- 
vėjo ne šeimininkas, o jo žmona - stora belgė ryškiai 
šviesiais plaukais, pasižyminti dar ir spigiu balsu. 

Dvidešimt minučių po septintos „Apvaizda“ 
sustojo priešais „Upeivių kavinę“, „Eko III“ pas- 
kuigalyje. Arkliai buvo sulaipinti į baržą. Varovas 
ir baržos šeimininkas pasuko kavinės link, kur 
triukšmingoje draugijoje šurmuliavo kiti upeiviai 
ir dar pora locmanų iš Dizi. 

Aštuntą valandą, kai naktis visai sutemo, vil- 
kikas kanalu atitempė dar keturias baržas, plauku- 
sias Žemiau vartų. 

Šitaip „Upeivių kavinės“ draugija dar pagausė- 
jo. Buvo užsėsti net šeši stalai. Per triukšmą teko 
garsiai šaukti, kad išgirstų kaimynas prie gretimo 
stalo. Atėjusieji, palikdami ant grindų nuvarvė- 
jusias nuo drabužių vandens valkeles, purtė prie 
batų prilipusį purvą. 

Gretimoje patalpoje, apšviestoje tik žibaline 
lempa, moterys pirko maisto atsargas tolesnei ke- 
lionei. 

Patalpoje tvyrojo slogus oras. Susirinkusieji 
aptarinėjo avariją, įvykusią prie aštuntojo šliuzo, 


ir svarstė, kiek dėl to vėluos laivai, plaukiantys 
aukštyn. 

Devintą valandą upeivė iš „Apvaizdos“ atėjo 
ieškoti savo vyro bei arklių varovo, ir juodu, su 
visais iš eilės atsisveikinę, išėjo iš kavinės. 

Dešimtą valandą daugelyje laivų jau buvo už- 
gesintos šviesos. Šliuzininkas palydėjo savo gimi- 
naičius iki pat pagrindinio Epernė kelio, kirtusio 
kanalą už dviejų kilometrų nuo šliuzo. Nieko ypa- 
tingo jis nepastebėjo. Grįždamas atgal pro „Upei- 
vių kavinę, užmetė ten akį, ir vienas locmanas 
jam šūktelėjo: 

— Užeik išgerti stikliuką! Tu gi visas šlapias... 

Stačiomis prie baro jis išgėrė stikliuką romo. 
Tuo metu atsikėlė du varovai, apsunkę nuo rau- 
donojo vyno, jau blizgančiomis akimis, ir nusvir- 
duliavo visai greta esančios arklidės link - ten jie 
paprastai miegodavo šalia savo arklių. 

Juodu nebuvo labai smarkiai apsvaigę, bet iš- 
gėrė tiek, kad iškart nugrimzdo į kietą miegą. 

Arklidėje stovėjo penketas arklių, o visą pa- 
talpą apšvietė nešiojamasis žibintas, kurio šviesa 
buvo prislopinta. 

Pabudęs ketvirtą valandą vienas varovas paža- 
dino draugą ir juodu pradėjo kuistis apie arklius. 
Jie girdėjo, kaip iš „Apvaizdos“ išlaipinti ir pradėti 
kinkyti arkliai. 

Tuo metu atsikėlė kavinės šeimininkas ir už- 
sidegė šviesą savo kambaryje antrame aukšte. Jis 
taip pat girdėjo, kaip „Apvaizda“ išplaukė. 

Pusę penktos pradėjo burgzti dyzelinis tanklai- 
vio variklis, bet laivas išplaukė tik po pusvalandžio, 


nes šeimininkas užėjo į kavinę išgerti grogo, pama- 
tęs, kad durys jau atidarytos. 

Nors išėjo netrukus, jo laivas dar tik artinosi 
tilto link, kai tuodu varovai pranešė apie savo at- 
radimą. 

Vienas jau timpčiojo savo arklius, ruošdama- 
sis juos išvesti į šalivagę prie kanalo. Kitas dar 
naršė šiauduose, ieškodamas nusimetusio botago, 
ir staiga ranka prilietė atšalusį kūną. 

Jam pasidingojo, kad tamsoje apčiuopė žmo- 
gaus veidą, o tada, apimtas baimės, jis pagriebė 
žibintą ir apšvietė lavoną - šis atradimas sukrėtė 
Dizi ir sujaukė ramų kanalo gyvenimą. 


Komisaras Žiulis Megrė iš Pirmosios krimina- 
linės paieškos brigados mintyse vis dėliojo šiuos 
įvykius, stengdamasis atkurti logišką jų eigą. 

Buvo pirmadienio vakaras. Epernė prokura- 
tūros darbuotojai į įvykio vietą atskubėjo iš pat 
ryto, o apsilankius tapatybės nustatymo skyriaus 
ir kriminologinės medicinos specialistams, kūnas 
nugabentas į lavoninę. 

Visą laiką lijo: lietus čaižė smulkiomis, tankio- 
mis ir šaltomis čiurkšlėmis ir nebuvo paliovęs nei 
naktį, nei visą praėjusią dieną. 

Prie šliuzo vartų vis sušmėžuodavo žmonių si- 
luetai, ir virš kanalo pamažu iškildavo laivas. 

Komisaras, vos atvykęs, jau pradėjo galvoti, 
kaip artimiau susipažinti su pasauliu, apie kurį 
buvo susidaręs vien miglotą supratimą bei pavir- 
šutinišką nuomonę ir kuris dabar taip nelauktai 
jam atsivėrė. 

Šliuzininkas jam paaiškino: 


— Šiuo metu bjefas beveik tuščias: dvi motori- 
nės ketinančios leistis, dar viena kilsianti motori- 
nė, kuri buvo šliuzuojama po pietų, vienas valytu- 
vas ir dvi panamos. Paskui dar atplaukė katilas su 
savo keturiais laivais. 

Šitaip Megrė sužinojo, kad „katilas“ yra vilki- 
kas, o „panama“ yra barža be variklio ir be arkli- 
dės, todėl samdosi varovą kartu su arkliais įveikti 
sutartiems atstumams, o tai vadinama užsitęsusiu 
plaukiojimu. 

Už trijų kilometrų nuo Epernė jis iš pradžių 
pamatė tik siaurą kanalą, o šiek tiek toliau prie 
akmeninio tilto šliejosi nedidelis kaimelis - tai ir 
buvo Dizi. 

Šliuzas nuo Dizi buvo nutolęs per du kilomet- 
rus, ir jam teko šį kelią nuklampoti šalivage per 
purvą. 

Čia jis pagaliau aptiko iš pilkų akmenų išmū- 
rytą šliuzininko namą, prie kurio durų kabojo 
lentelė su užrašu: „Deklaracijų pateikimas“. 

Megrė įėjo į šalimais esančią „Upeivių kavinę“, 
iš kurios nebuvo matyti jokio kito statinio visoje 
apylinkėje. 

Už kairiųjų durų atsivėrė skurdi salė, nustaty- 
ta stalais, užtiestais rusvomis klijuotėmis, sienos 
buvo išdažytos pusiau ruda, pusiau purvinai gel- 
tona spalva. 

Be to, čia dar tvyrojo savotiški kvapai, pagal ku- 
riuos ją iškart atskirtum nuo daugybės kitų panašių 


* Reguliuojamo užtvankomis ar šliuzais vandens lygio plotas upėje 


arba kanale. (Čia ir toliau - vert. past.) 


kaimo kavinių. Joje atsidavė arklidėmis, pakink- 
tais, derva, bakalėja, žibalu ir gazolinu. 

Prie kitų durų, iš dešinės, kabojo varpelis, o 
keletas langų šalimais buvo apklijuoti permato- 
momis prekių reklamomis. 

Iš čia buvo matyti, kiek prigrūsta visokiau- 
sių prekių: neperšlampamų apsiaustų, medpadžių 
batų, drobinės aprangos, bulvių maišų, valgomo- 
jo aliejaus statinaičių, cukraus dėžių, žirnelių ir 
pupelių skardinių, daržovių mišinių stiklainių ir 
fajansinių indų. 

Tik nebuvo nė vieno pirkėjo. Arklidėje stovė- 
jo vos vienas arklys, kurį savininkas kinkydavosi 
važiuodamas į turgų: didžiulis pilkas padaras, bet 
toks pat meilus kaip ir šuo, kurio čia niekas neriš- 
davo ir jis ramiai sau bėginėjo po kiemą tarp vištų. 

Viskas buvo patižę nuo lietaus vandens. Štai toks 
išskirtinis šios vietovės bruožas. O žmonės, jei pra- 
eidavo, tai pajuodusiais ir blizgančiais nuo drėg- 
mės drabužiais, net kūprindamiesi nuo žvarbos. 

Už bemaž šimto metrų siauruku tarp Dekovi- 
lio ir laivų statyklos prariedėdavo traukinukas, o 
konduktorius, įsitaisęs kone žaislinio garvežiuko 
paskuigalyje, buvo prisitvirtinęs lietsargį, po ku- 
riuo tirtėjo, sutraukęs pečius. 

Vienoje baržoje atrišo nuo krantinės lynus, ir 
padedant kobiniui ji nusistūmė iki šliuzo, iš kurio 
jau pasirodė kita. 

Kaip ta moteris čia atkeliavo? Kokiu tikslu? 
Šis vienintelis visiems keblus klausimas kamavo 
Epernė policiją, prokuratūrą, teismo ekspertizės 
medikus, tapatybės nustatymo skyriaus specialis- 
tus, dėl jo be atvangos laužė galvą Megrė. 


Ji buvo pasmaugta, tuo jau buvo galima neabe- 
joti. Mirtis ištiko sekmadienio vakarą, tikriausiai 
tarp dešimtos valandos ir pusės vienuoliktos. 

Lavoną rado arklidėje maždaug ketvirtą valan- 
dą ryto. 

Pro šliuzą nėjo joks kelias. Niekas, išskyrus 
navigatorius, negalėjo ten kelti kojos. Šalivagės 
kelias buvo toks siauras, kad automobilis juo ne- 
pravažiuotų. O šiąnakt, jei būtum keliavęs pėsčio- 
mis, būtų tekę bristi per balas ir iki pusės blauzdų 
klampoti per purvą. 

Moteris akivaizdžiai atstovavo tai visuomenės 
daliai, kuri paprastai keliauja prabangiais automo- 
biliais ar miegamuosiuose vagonuose ir pėsčiomis 
vaikščioti nelinkusi. 

Ji vilkėjo tik gelsvo šilko suknele ir avėjo bal- 
tos zomšos bateliais, labiau tinkančiais paplūdi- 
miui negu kasdieniam vaikščiojimui. 

Suknelė buvo suglamžyta, bet niekur negalėjai 
aptikti nė purvo dėmelės. Kai ją surado, buvo šla- 
pias vien tik kairiojo batelio galiukas. 

- Trisdešimt aštuoneri ar keturiasdešimt me- 
tų! - apžiūrėjęs moters lavoną pasakė gydytojas. 

Jos tikrų perlų auskarai galėjo kainuoti kokius 
penkiolika tūkstančių frankų. Apyrankė, iškalta 
iš aukso ir platinos, atitiko pačius madingiausius 
pavyzdžius, ir būtum iškart pasakęs, kad dirbinio 
išvaizda prašoka kainą, net neįskaitęs įrėžto Van- 
domo aikštės juvelyro parašo. 

Plaukai buvo tamsūs, garbanoti, pakaušyje ir 
ties smilkiniais kirpti labai trumpai. 


* Ten įsikūrę garsiausi Prancūzijos juvelyrai. 


Nors smaugiant veido bruožai susidarkė, anks- 
čiau ji turėjo būti labai dailaus veido. 

Taigi - moteris, pasižyminti spindesiu ir ele- 
gancija. 

Po jos šlifuotais ir nulakuotais nagais susikau- 
pė purvo. 

Taip pat nepavyko šalia nužudytosios rasti 
rankinuko. Epernė, Reimso ir Paryžiaus policija 
su visų savo fotografų pagalba nuo pat ryto tuščiai 
bandė nustatyti jos tapatybę. 

Lietus be atvangos plovė niaurų apylinkių 
peizažą. Horizonto liniją ištisai užstojo kreidinės 
kalvos, išmargintos juodais ir baltais dirbamų plo- 
telių dryžiais, o vynuogienojai dėl šių metų neder- 
liaus priminė medinių kryžių rikiuotę mūšiuose 
kritusių karių kapinėse. 

Šliuzininkas, atpažįstamas tik iš sidabro galio- 
nais apjuostos kepurės, sunkia eisena suko ratus 
aplink savo baseiną, ir kiekvienąkart jam atidarius 
sklendes, sušniokšdavo vanduo. 

Kiekvienam upeiviui, kol jo laivas kildavo ar 
leisdavosi, jis pasakojo apie nusikaltimą. 

Kartais abu įgulos vyrai - baržos šeimininkas 
ir arklių varovas, - jau sudėję parašus ant laivo 
popierių, užeidavo į „Upeivių kavinę“ išgerti kele- 
to stikliukų romo ar butelaičio baltojo vyno. 

Šliuzininkas vis kinkčiojo smakrą į Megrė 
pusę, kai tas klaidžiojo aplinkui be aiškaus tikslo, 
todėl turėjo atrodyti visiškai suglumęs. 

Iš tikrųjų taip ir buvo. Atrodė, kad byla sveiku 
protu tiesiog nepaaiškinama. Netgi nebuvo įma- 
noma rasti nė vieno liudininko, kurį galėtum ap- 
klausti. 


Taip buvo todėl, kad prokuratūra, apklaususi 
tik šliuzininką, paskui susitarė su Tiltų ir kelių ži- 
nybos inžinieriumi, kad praleis visus laivus plauk- 
ti savo keliu. 

Paskutiniai vidurdienį iškeliavo tie du arklių 
varovai, lydėdami savo „panamas“. 

Šliuzai buvo išdėstyti kas tris ar keturis kilo- 
metrus ir tarp jų nutiestas telefono ryšys, todėl 
bet kuriuo metu buvo galima sužinoti, kur plaukia 
kuris nors laivas, ir bet kada jį sustabdyti. 

Tarp kitko, Epernė policijos komisaras vis dėl- 
to apklausė visus apylinkių gyventojus, ir Megrė 
gavo progą susipažinti su apklausos protokolu, bet 
vis tiek negalėjo prieiti prie jokių logiškų išvadų — 
viskas taip ir liko neįtikėtina. 

Visus, kurie nuolat lankydavosi „Upeivių kavi- 
nėje“, gerai pažinojo arba šeimininkas, arba šliuzi- 
ninkas, o dažniausiai tai būdavo jų abiejų pažįstami. 

Varovai bent kartą per savaitę nakvodavo toje 
pačioje arklidėje ir visą laiką tos pačios būklės, 
beveik prilygstančios girtumui. 

— Supraskite! Prie kiekvieno šliuzo jie išgeria 
po taurelę... Beveik visi šliuzininkai pardavinėja 
alkoholinius gėrimus... 

Tanklaivis atplaukė sekmadienį po pietų ir iš- 
plaukė pirmadienį iš ryto; jis aprūpindavo visą re- 
gioną degalais ir priklausė stambiai Havro laivy- 
bos kompanijai. 

O „Apvaizda“, kurios kapitonas buvo drauge 
ir jos savininkas, čia praplaukdavo ne mažiau nei 
dvidešimt kartų per metus, tempiama dviejų ark- 
lių ir lydima juos genančio senuko varovo. Lygiai 
tą patį galėtum pasakyti ir apie visas kitas baržas. 


Megrė buvo paniuręs. Šimtus kartų jis vis už- 
eidavo tai į arklidę, tai į kavinę, tai į krautuvę. 

Buvo galima jį pamatyti žingsniuojantį akmeni- 
nio tilto link, ir atrodė, kad jis skaičiuoja savo žings- 
nius ar bando kažką surasti purve. Dešimtis kartų — 
jam jau net koktu darėsi nuo to vandens - jis suirzęs 
stebėjo, kaip pro šliuzus praplaukia baržos. 

Policija vis klausinėjo, ką jis iš tikrųjų apie tai 
mano, bet jis paprasčiausiai neturėjo ką pasaky- 
ti. O jei atvirai - jis net nebandė rasti kokių nors 
naujų nusikaltimo pėdsakų, tik stengėsi įsijausti į 
tvyrančias nuotaikas, labiau priartėti prie kanalo 
gyvenimo, kuris jam pasirodė visai kitoks, negu 
anksčiau įsivaizdavo. 

Jis sužinojo, kur galėtų pasiskolinti dviratį, jei 
staiga prireiktų nuvykti į kurį nors laivą. 

Šliuzininkas jam davė Oficialy Prancūzijos vi- 
daus laivybos vadovą, kuriame tokios mažai kam 
žinomos vietovės kaip Dizi, geografinės padėties 
sumetimais, dėl susiliejančios santakos arba dėl 
laivybos kelių susikirtimo, dėl netoliese esančio di- 
desnio uosto arba krovos keltuvo, netgi deklaracijų 
pateikimo biuro, įgaudavo neginčytinos reikšmės. 

Jis pabandė mintyse sekti baržas ir varovus: 

„Aji-Uostas-Šliuzas nr. 13. 

Marėjus prie Aji-Laivų statykla- Uostas - Ap- 
sisukimo akvatorija-Šliuzas nr. 12-Žyma 74,36.“ 

Paskui Bisejis, Tūras prie Marnos, Kondė, Enji... 

Kad įveiktų visą kanalo kelią iki kito galo, lai- 
vai šliuzas po šliuzo užkyla į Langro plynaukštę, 
o paskui jau nuolydžiu Sonos upe praplaukia pro 
Šaloną, Makoną, Lioną... 

— Ką gi šita moteris čia veikė? 

Arklidėje su perlų auskarais, madinga apyran- 
ke, baltos zomšos bateliais! 

Ten ji turėjo atkakti dar gyva, nes žmogžudys- 
tė įvykdyta po dešimtos valandos vakaro. 

Tik kaip? Kokiais tikslais? Be to, niekas nieko 
negirdėjo! Ji nerėkė! Tuodu varovai netgi nepra- 
budo! 

Jei ne tas pasimetęs botagas, lavoną kas nors 
būtų suradęs nebent po dviejų savaičių ar po mė- 
nesio, atsitiktinai pasirausęs po šiaudus! 

O kiti varovai ramiausiai knarktų šalia sustin- 
gusio lavono! 

Be perstojo pliaupė šaltas lietus, bet ore tvyro- 
jo dar kažkas nepermaldaujamai slegiamo. Be kita 
ko, gyvenimo ritmas čia buvo labai lėtas. 

Kojos, apautos auliniais batais ar medpa- 
džiais, sunkiai vilkosi mūrinėmis šliuzo sienomis 
ir šalivage. Šlaputėliai arkliai baržose laukė, kol 
nuplauks iki kito baseino pakraščio, o jau išlai- 
pinti ant kranto, stipriai įsirėmę užpakalinių kojų 
kanopomis į gruntą, lėtai vilks laivą į priekį. 

Kaip visuomet apylinkes pamažu globė tirš- 
tėjanti vakaro prieblanda. Aukštyn plaukiančios 
baržos jau užbaigė šios dienos maršrutą, ir upei- 
viai jas nakčiai tvirtino pakrantėje, o viską sutvar- 
kę, jie sustirę traukė būreliais kavinės link. 

Megrė užėjo pasižiūrėti į kambarį, kurį jam 
nakčiai paruošė šalia šeimininko miegamojo. Pra- 
buvo ten gal keliolika minučių, nes turėjo pasi- 
keisti peršlapusius batus ir išsivalyti pypkę. 

"Vos jam nusileidus žemyn, kažkokia niekam 
nežinoma jachta, vairuojama jūreivio neperšlam- 
pamu apsiaustu, lėtai praslinko palei pat pakrantę, 


stabtelėjo, truktelėjo atgal ir, net nestuktelėjusi į 
krantinę, sustingo tarp dviejų knechtų. 

Jūreivis šiuos sudėtingus manevrus atliko 
vienas. Po kiek laiko kajutės tarpduryje pasirodė 
dvejetas vyrų, kurie iš pradžių nuobodžiaujančiais 
žvilgsniais apsidairė aplinkui, bet galiausiai apsi- 
sprendė išlipti ir pasuko „Upeivių kavinės“ link. 

Jie taip pat buvo užsimetę neperšlampamus ap- 
siaustus. Kai juos nusisiautė, pasimatė jų flaneli- 
niai marškiniai su plačiomis iškirptėmis ir baltos 
kelnės - apranga, visiškai nebūdinga šiose vieto- 
vėse. 

Nors vietiniai upeiviai nuo jų nenuleido akių, 
atėjūnų tai nė trupučio netrikdė. Atvirkščiai! Re- 
gis, toks sutikimas jiems atrodė visiškai įprastas 
dalykas. 

Vienas jų buvo stambus ir storas, jau žilstantis, 
raudonu veidu ir nemaloniu žvilgsniu, slystančiu 
per žmones ir daiktus, lyg jų nematytų. 

Jis išsidrėbė šiaudinėje kėdėje, kitą pasistatė, 
kad patogiau ištiestų kojas, ir spragtelėjo pirštais, 
kviesdamas prieiti užeigos šeimininką. 

Jo bendras, kuriam galėjo būti dvidešimt pen- 
keri metai, kalbino jį angliškai, o balsas skambėjo 
atsainiai ir snobiškai. 

Bet vyras be akcento kreipėsi į šeimininką 
prancūziškai: 

— Ar turite tikro šampano?.. Tik neputojančio?.. 

- Turiu... 

— Atneškite butelį... 

Jie rūkė cigaretes kartono kandikliais, o tokios 
paprastai vežamos iš Turkijos. 

Vietiniai upeiviai, trumpam pritilę, pamažu 
vėl įsišnekėjo. 

Šeimininkas atnešė svečiams vyno, o netrukus 
pasirodė ir jūreivis, taip pat baltomis kelnėmis ir 
jūreiviška palaidine melsvais dryžiais. 

— Mes čia, Vladimirai... 

Storulis žiovavo, atvirai rodė jį kankinantį bai- 
sų nuobodulį. Jis ištuštino savo stiklinę su tokia 
išraiška, lyg nebūtų labai patenkintas. 

— Dar butelį! - sualsavo kone į ausį jaunesnia- 
jam. 

Šis pakartojo garsiau, lyg šitaip perduoti įsa- 
kymus jiems būtų visiškai įprastas dalykas: 

- Dar butelį!.. To paties!.. 

Megrė išlindo iš savo kampelio, kuriame sėdė- 
jo palinkęs prie alaus butelaičio. 

— Atleiskite, ponai... Ar galėčiau užduoti jums 
klausimą?.. 

Vyresnysis parodė į savo bendrą, tarytum sa- 
kydamas: „Kreipkitės į jį!“ 

Šis nerodė nei nustebimo, nei susidomėjimo. 
Jūreivis tuo metu išgėrė stiklinę, paskui nupjovė 
cigaro galiuką. 

- Jūs plaukėte Marna? 

— Suprantama, kad Marna... 

— Ar toli nuo čia praėjusią naktį buvote prisi- 
švartavę“ 

Storulis pasuko galvą į jaunesnįjį ir pasakė ang- 
liškai: 

— Pasakyk jam, kad tai ne jo reikalas! 

Megrė apsimetė, kad nieko nesuprato, ir, dau- 
giau nieko nesakęs, išsitraukė iš piniginės mirusios 

moters nuotrauką ir padėjo ant stalo pašnekovams 
prieš akis. 

Upeiviai, sėdintys ar stovintys prie baro, ste- 
bėjo tą sceną net išpūtę akis. 

Jachtos savininkas tik vos krustelėjo galvą, kad 
pasižiūrėtų į nuotrauką. Paskui jis įsistebeilijo į 
Megrė ir atsiduso: 

— Policija? 

Prancūziškai jis kalbėjo su labai ryškiu angliš- 
ku akcentu, o balse buvo justi nuovargis. 

- Kriminalinė policija! Žmogžudystė įvykdyta 
čia, praėjusią naktį. Aukos tapatybė kol kas nenu- 
statyta. 

— Kur ji yra? - paklausė kitas, keldamasis ir 
rodydamas pirštu į nuotrauką. 

- Epernė lavoninėje. Jūs ją pažįstate? 

Anglo veidas liko neperprantamas. Tačiau Meg- 
rė pastebėjo, kad jo neįtikėtinai storas, apoplek- 
siškas sprandas pasidarė violetinis. 

Jis pasiėmė savo baltąją kepuraitę, užsimaukš- 
lino ją ant baigiančios nuplikti galvos ir sumur- 
mėjo savo bendrui angliškai: 

— Vėl turėsime bėdų! 

Pagaliau, visiškai abejingas upeivių rodomam 
dėmesiui, prieš tai trūktelėjęs cigaretės dūmo, jis 
pareiškė: 

- Tai mano žmona! 

Aiškiausiai buvo girdėti lietaus teškenimas į 
langus ir netgi šliuzo suktuvo girgždesys. Tokia 
nedrumsčiama tyla truko gal keletą akimirkų, bet 
atrodė, kad staiga sustojo visas gyvenimas. 

- Sumokėkite, Vili... 

Anglas užsimetė savo neperšlampamą apsiaus- 
tą ant pečių, net nesikišdamas rankų į rankoves, ir 
burbtelėjo Megrė: 

- Eime į laivą... 

Jūreivis, kurį jis vadino Vladimiru, išgėrė 
dar likusį butelyje šampaną ir tada išėjo kartu su 
Viliu. 

Jachtoje komisaras pirmiausia pamatė mote- 
rį, apsirengusią tik peniuaru, basą, susitaršiusiais 
plaukais, snūduriuojančią ant tamsiai raudono ak- 
somo kušetės. 

Anglas papurtė ją už peties ir lygiai taip pat 
flegmatiškai, pabrėžtinai mandagiu tonu piSaks 

- Išeikite į lauką... 

Jis pastovėjo, išsiblaškiusiu žvilgsniu dairy- 
damasis po stalą, ant kurio buvo butelis viskio ir 
keletas nešvarių stiklinių, o nuorūkos peleninėje 
virto per kraštus. 

Galiausiai jis mechanišku judesiu įsipylė iš- 
gerti ir atsainiai stumtelėjo butelį Megrė, be žo- 
džių pasiūlydamas: „Jei pageidautumėte...“ 

Praplaukianti barža vos nenubrozdino jachtos 
iliuminatorių, ir varovas už kokių penkiasdešim- 
ties metrų pradėjo stabdyti arklius, nes vis buvo 
girdėti, kaip skardi skambaliukai. 

|| 
„PIETŲ KRYŽIAUS“ ĮGULA 


Megrė buvo beveik toks pat aukštas ir plačiapetis 
kaip ir anglas. Jo ramus būdas Orfevro krantinėje 
jau buvo virtęs legenda. Vis dėlto šį kartą pašne- 
kovo šaltumas vedė jį iš kantrybės. 

Atrodė, kad šitokia ramybė turėjo būti jachtos 
devizu. Nuo jūreivio Vladimiro iki moters, kuriai 
sudrumstė miegą, - visi įgulos nariai atrodė arba 
viskam abejingi, arba tiesiog buki. Būtum galėjęs 
pasakyti, kad šiuos žmones kažkas išvertė iš lovos 
po sunkių pagirių. 

Štai dar viena smulkmena, tarp daugybės kitų. 
Pakilusi iš lovos, moteris pradėjo ieškoti cigarečių 
pakelio ir pastebėjo nuotrauką, kurią anglas pasi- 
dėjo ant stalo, beje, jau spėjusią sušlapti benešant 
tą trumputę kelio atkarpą iš „Upeivių kavinės“. 

— Meri?.. - krūptelėjusi paklausė ji. 

— Meri, yes! 

Tik tiek! Ji išėjo pro laivo pirmagalio duris, 
vedančias į dušo ir persirengimo kajutę. 

Vilis užlipo ant denio ir pasilenkė prie liuko. 
Jachtos salone buvo ankšta. Lakuoto raudonme- 
džio pertvaros buvo tokios plonos, kad pirmagaly- 
je turėjo viskas girdėtis, nes jachtos šeimininkas, 

tą pusę, paskui - į jaunuolį ir šiek tiek susierzinęs 
jam šūktelėjo: 

— Nagi!.. Įeikite!.. 

Jis staigiu judesiu pasisuko į Megrė. 

- Seras Volteris Lempsonas, Indijos karo pajė- 
gų atsargos pulkininkas! 

Po prisistatymo jis sausokai atidavė karišką 
pagarbą, o kitu mostu parodė į minkštasuolį. 

— Ponas?.. - paklausė Megrė, pasisukęs į Vilio 
pusę. 

— Mano draugas... Vilis Marko... 

— Ispanas? 

Pulkininkas tik gūžtelėjo pečiais. Atidžiau įsi- 
žiūrėjęs į jaunuolio veidą, Megrė atrado jame aki- 
vaizdžių izraelito bruožų. 

- Pagal tėvą būčiau graikas... Pagal motiną - 
vengras... 

— Dėl žinomų priežasčių esu priverstas užduo- 
ti jums keletą klausimų, sere Lempsonai... 

Vilis visai nesivaržydamas atsisėdo tiesiai ant 
kėdės atkaltės ir pasisiūbuodamas rūkė cigaretę. 

— Klausau! 

Kai Megrė jau ruošėsi prabilti, jachtos savi- 
ninkas jį pertraukė: 

— Kas tai padarė? Jau žinoma? 

Jis turėjo galvoje žudiką. 

- Iki šiol vis dar nieko aiškaus nenustatyta. 
Todėl jūs būsite labai naudingi tyrimui, jei pateik- 
site man žinių apie kai kuriuos dalykus. 

— Virve? - jis perbraukė ranka sau per kaklą. 

— Ne! Žudikas ją pasmaugė rankomis. Kada 
paskutinį kartą matėte ponią Lempson? 

- Vili... 

Akivaizdu, kad Vilis buvo žmogus visiems pa- 
vedimams, net užsakinėdavo gėrimus ir atsakinė- 
davo už pulkininką į klausimus. 

— Mo, ketvirtadienį vakare... - atsakė jis. 

— Ir jūs apie dingimą nepranešėte policijai? 

Seras Lempsonas vėl įsipylė viskio. 

— O kam? Juk ji darė viską, ką norėjo, argi ne 
taip? 

- Anksčiau ji dažnai šitaip dingdavo? 

— Keletą kartų... 

Virš galvų, į denį, teškeno lietus. Tirštėjančios 
sutemos priminė, kad artėja naktis, ir Vilis pasuko 
elektros skirstytuvo rankenėlę. 

— Ar akumuliatoriai įkrauti? —- pasiteiravo pul- 
kininkas angliškai. - Ar neatsitiks, kaip praėjusį 
kartą? 

Megrė turėjo pasistengti, kad sugrąžintų tik- 
rovės jausmą savo apklausai. Jį be perstojo mušė iš 
vėžių nauji įspūdžiai. 

Turėjo ir stebėti viską iš karto, ir galvoti viską 
iš karto, todėl jo galvoje maišėsi padrikos mintys. 

Jis jautėsi ne užgautas, bet veikiau sutrikdytas 
žmogaus, kuris „Upeivių kavinėje“, vos probėgš- 
mais metęs žvilgsnį į nuotrauką, nė nemirktelėjęs 
burbtelėjo: „Tai mano žmona...“ 

Jis prisiminė nepažįstamąją su peniuaru, taip 
šaltai klausiančią: „Meri?..“ 

Dabar tas Vilis Marko, nenustygstamai siū- 
buojantis kėdėje, su cigarete tarp dantų, o pulki- 
ninkas jaudinasi tik dėl akumuliatorių! 

Kanceliariškoje savo kabineto aplinkoje ko- 
misarui, be abejo, būtų buvę lengviau pakreip- 

ti apklausą reikiama linkme. Čia jis pradėjo nuo 
to, kad, nesulaukęs pasiūlymo, pats nusivilko ap- 
siaustą ir pasiėmė atgal nuotrauką, kuri, kaip ir 
visi lavonų atvaizdai, galėjo kelti tik siaubą. 

— Jūs gyvenate Prancūzijoje? 

— Tai Prancūzijoje, tai Anglijoje... Kartais būnu 
Italijoje... Visur su savo „Pietų Kryžiaus“ laivu... 

— Jūs atvykote iš?.. 

- Paryžiaus! - atsiliepė Vilis, kuriam pulki- 
ninkas ženklu parodė kalbėti. - Mes ten išbuvo- 
me porą savaičių, o prieš tai mėnesį praleidome 
Londone... 

- Jūs ir gyvenote laive? 

— Ne! Laivą palikome Otejyje. O patys apsisto- 
jome „Raspajo“ viešbutyje, Monparnase... 

- Taigi buvote visi kartu: pulkininkas, jo žmo- 
na, ta moteris, kurią ką tik mačiau, ir jūs? 

- Taip! Ta moteris yra vieno čiliečio deputato 
našlė, ponia Negreti. | 

Seras Lempsonas išpūtė nekantrų atodūsį ir 
vėl prabilo angliškai: 

— Aiškinkite jam kuo greičiau, kitaip jis čia sė- 
dės iki ryto... 

Megrė nė nemirktelėjo. Tik pradėjo klausimus 
uždavinėti šiek tiek atšiauresne maniera. 

— Ar ponia Negreti yra jūsų giminaitė? - pa- 
klausė jis Vilio. 

— Visai ne... 

- Taigi, jums ir pulkininkui ji yra visiškai sve- 
tima... Ar galėtumėte man paaiškinti, kaip jūsų 
laive išsidėsčiusios kajutės? 

Seras Lempsonas gurkštelėjo viskio, kostelėjo, 
užsirūkė cigaretę. 

— Pirmagalyje yra kubrikas įgulai, bet ten mie- 
ga tik Vladimiras. Jis buvęs rusų karo laivyno gar- 
demarinas... Tarnavo pas Vrangelį... 

— Daugiau nėra jūreivių? Tarnų? 

— Viskuo rūpinasi Vladimiras... 

— O toliau? 

- Tarp kubriko ir šio salono dešinėje yra vir- 
tuvė, kairėje - dušo ir persirengimo kambarys... 

— O paskuigalyje? 

— Tik variklis... 

— Išeina, kad jūs visi keturi gyvenate vienoje 
kajutėje? 

— Čia yra keturios kušetės... O tuos du minkš- 
tasuolius, kuriuos matote, galima ištiesti kaip so- 
fas... Toliau... 

Vilis priėjo prie pertvaros, atidarė kažką, pri- 
menantį ilgą stalčių, ir parodė patalynės komp- 
lektą. 

— Prie kiekvienos sienos yra toks stalčius... 
Pats viską matote... 

Megrė iš tikrųjų pradėjo vis labiau aiškėti šios 
savotiškos jų bendro gyvenimo nuostatos, ir jis 
suprato, kad netrukus atsiskleis ir jo paslaptys. 

Pulkininko akys buvo drumstos bei drėgnos, 
kaip tikro girtuoklio. Atrodė, kad jis visiškai nesi- 
domi pokalbiu. 

— Kas gi nutiko Mo? Visų pirma, kada jūs ten 
atvykote? 

- Trečiadienio vakarą... Tai vos vienas jachtos 
etapas iš Paryžiaus... Mes pasikvietėme porą drau- 
gių iš Monparnaso... 

— Tęskite... 

— Oras buvo labai gražus... Denyje pasistatėme 
fonografą ir surengėme šokius... Apie ketvirtą va- 
landą ryto palydėjau mūsų drauges į viešbutį, nes 
jos turėjo išvykti dieniniu traukiniu... 

— Kur prisišvartavo „Pietų Kryžius“? 

- Prie pat šliuzo... 

- Ir nieko ypatingo neatsitiko ketvirtadienį? 

- Mes atsikėlėme labai vėlai, nors mus kelis 
kartus žadino keltuvas, nes visiškai šalia stovėjo 
barža, į kurią krovė akmenis... Mes su pulkinin- 
ku nuėjome į miestą išgerti aperityvo... Po pietų... 
palaukite... Pulkininkas miegojo... Aš žaidžiau 
šachmatais su Glorija... Glorija - tai ponia Ne- 
greti... 

— Denyje? 

— Taip... Gerai prisimenu, kad Meri išėjo pasi- 
vaikščioti. 

- Ir nebegrįžo? 

— Atleiskite! Ji pavakarieniavo laive... Pulki- 
ninkas pasiūlė praleisti vakarą dansinge, bet Meri 
atsisakė eiti su mumis... Kai mes trečią valandą 
paryčiais sugrįžome, jos jau neberadome... 

— Nepaskelbėte paieškos? 

Seras Lempsonas tik barbeno pirštais į lakuotą 
stalviršį. 

— Pulkininkas jums jau sakė, kad jo žmona ga- 
lėjo laisvai išeiti, kada nori, ir sugrįžti, kada jai 
patinka... Mes jos palaukėme iki šeštadienio ir iš- 
plaukėme... Ji žinojo mūsų nusibrėžtą maršrutą, 
todėl galėjo mus bet kur pasivyti... 

- Jūs plaukiate į Viduržemio jūrą? 

- Į Porkerolio salą, prie Jero salyno, kur papras- 
tai praleidžiame ilgesnę metų dalį... Pulkininkas 

ten turi nusipirkęs senovinį fortą, vadina jį Mažą- 
ja Langustyne... 

— Ar penktadienį visi iki vieno Žmonės ištisą 
dieną buvo laive? 

Vilis padvejojo, bet atsakė ypač guviai: 

— Aš buvau nuvažiavęs į Paryžių... 

— Ką ruošėtės ten veikti? 

Jis nusikvatojo, bet kažkaip nemaloniai, net 
burna nenatūraliai persikreipė. 

— Jau minėjau mūsų drauges... Norėjau su jo- 
mis dar kartą pasimatyti... Bent jau su viena iš jų... 

— Galėtumėte pasakyti jos pavardę? 

— Tik jų vardus... Siuzi ir Lija... Jas kiekvie- 
ną vakarą galima sutikti „Kupole“... Jiedvi gyvena 
viešbutyje, kampinis Grand Šomjė gatvės namas... 

— Tai profesionalios meilės paslaugų teikėjos? 

— Labai šaunios moteriškaitės... 

Durys atsivėrė. Pasirodė ponia Negreti, jau ap- 
sivilkusi žalsvo šilko suknia. 

— Galiu įeiti? 

Pulkininkas atsakė tik gūžtelėdamas pečiais. 
Jis jau spėjo išlenkti trečią taurę viskio, beveik ne- 
atskiedęs gėrimo sodos vandeniu. 

— Vili... Paklauskite... dėl tų formalumų... 

Megrė nereikėjo vertėjo, kad suprastų. Toks 
dar neregėtas atsainus būdas uždavinėti klausi- 
mus jau pradėjo jį erzinti. 

— Suprantama, kad pirmiausia turėsite atpažin- 
ti kūną... Po skrodimo jums, be abejo, bus suteik- 
tas leidimas ją palaidoti. Nurodysite kapines ir... 

— Gal galima nuvykti tučtuojau? Ar čia yra 
koks nors garažas, kur būtų galima išsinuomoti 
automobilį? 

— Tik Epernė... 

— Vili... Paskambinkite, kad atsiųstų automo- 
bilį... Tik tučtuojau! 

— „Upeivių kavinėje“ yra telefonas! - pasakė 
Megrė, matydamas, kad jaunuolis labai nenoromis 
velkasi apsiaustą. 

— Kur Vladimiras? 

— Ką tik girdėjau jį pareinant... 

— Pasakyk jam, kad vakarieniausime Epernė... 

Ponia Negreti, geriau į ją įsižiūrėjus, pasirodė 
gan apkūni, ojos plaukai buvo tokie juodi, kad net 
blizgėjo, paryškindami baltą odą; dabar ji įsitaisė 
kampe, po barometru, ir stebėjo šią sceną ranka 
parėmusi smakrą, tik negalėjai suprasti, ar ji visiš- 
kai nesiklauso, ar yra giliai susimąsčiusi. 

- Jūs važiuosite su mumis? - paklausė jos seras 
Lempsonas. 

— Nežinau... Dar tebelyja?.. 

Megrė ir taip buvo pasipiktinęs, tad paskutinis 
pulkininko klausimas jam tikrai nepridėjo ramybės. 

— Kaip jums atrodo, kiek dienų prireiks, kad 
viską susitvarkytume? 

Komisaras tik pagiežingai sumurmėjo: 

— Jei teisingai suprantu, kalba eina ir apie lai- 
dotuves? 

— Yes... Kokio trejeto dienų užteks? 

- Jei teismo gydytojai suteiks leidimą laidoti, o 
teismo tardytojas neprieštaraus, tuomet viską už- 
baigsite per dvidešimt keturias valandas... 

Ar pašnekovas pajuto, kad jo žodžiai atmiešti 
kartoka ironija? 

Megrė panoro dar kartą pasižiūrėti į velionės 
nuotrauką: kūnas sužalotas, išpurvintas, drabužiai 

suglamžyti, o kadaise toks dailus veidas, papud- 
ruotas, kvapniu raudoniu padažytomis lūpomis 
bei skruostais, dabar įgavęs tokią išraišką, kad ne- 
gali į jį žiūrėdamas nepajusti per nugarą perbė- 
gančio šiurpo. 

- Išgersiteč.. 

- Dėkoju... 

— Taigi... 

Seras Valteris Lempsonas atsikėlė, kad paro- 
dytų, jog, jo nuomone, laikas pokalbiui pasibaigė, 
ir šūktelėjo: 

— Vladimirai!.. Kostiumą!.. 

- Tik aš jums turiu užduoti dar ne vieną klau- 
simą, - pasakė komisaras. - Galbūt net prireiks 
apžiūrėti visą jachtą. 

— Rytoj... Iš pradžių į Epernė, ar ne?.. Kiek lai- 
ko užtruks kelionė automobiliu?.. 

- Aš liksiu viena? - pasibaisėjo ponia Negreti. 

— Su Vladimiru... Bet galite važiuoti su mumis... 

— Aš neapsirengusi... 

Vilis apsisuko greitai kaip vėjas, ir grįžęs iš- 
kart nusimetė savo varvantį apsiaustą. 

- Mašina bus po dešimties minučių... 

- Taigi, komisare, jei sutiktumėte... - pulki- 
ninkas parodė duris. - Mums reikia apsirengti... 

Išeidamas komisaras kam nors būtų mielai iš- 
daužęs snukį, taip jis susinervino. Jis išgirdo, kaip 
už nugaros užsitrenkia liukas. 

Lauke blankiai švytėjo tik aštuoni jachtos iliu- 
minatoriai ir signalinis žibintas, pritvirtintas prie 
stiebo. Už kokių dešimties metrų bolavo masyvus 
baržos paskuigalis, o iš kairės, pakrantėje, galėjai 
išskirti didžiulę krūvą anglių. 

Megrė net susidarė įspūdis, kad lietus dvigu- 
bai pasmarkėjo, o dangus rodės toks juodas ir taip 
žemai, kad dar niekada neteko šitaip matyti. Gal 
jam tik pasirodė? 

Jis nužingsniavo „Upeivių kavinės“ link, ir vos 
tik jis ten pasirodė, balsai iškart pritilo. Upeiviai 
buvo susėdę rateliu aplink ketaus krosnelę. Šliuzi- 
ninkas stovėjo alkūnėmis pasirėmęs į barą ir kaž- 
ką kalbėjosi su tarnaite, stambia rudaplauke mer- 
gina, avinčia medpadžiais. 

Staliukai, užtiesti rusva klijuote, buvo nustaty- 
ti litriniais vyno buteliais, plokščiadugnėmis stik- 
linėmis, visur telkšojo gėrimų valkos. 

— Arji tikrai buvo jo moteris? - sukaupęs drą- 
są, pradėjo klausinėti komisarą šeimininkas. 

— Taip! Duokite man alaus! O gal ne... Ką nors 
karšto... Vieną grogo... 

Pamažu upeiviai vėl įsikalbėjo. Mergina atne- 
šė Megrė garuojančią stiklinę ir prisilietė prie jo 
peties prikyšte. 

Komisaras bandė įsivaizduoti, kaip trejetas 
žmonių, pridėjus dar ir Vladimirą, vienu metu 
rengiasi tokioje siauroje kajutėje. 

Be to, jis įsivaizdavo ir daugybę kitų dalykų, 
tik gana bendrais bruožais ir su nemenku pasi- 
šlykštėjimu. | 

Jis žinojo Mo šliuzą, kur kas reikšmingesnį lai- 
vybai už Dizi, nes jis jungė Marną su kanalu: ten 
buvo pusmėnulio formos uostas, visą laiką užkimš- 
tas baržomis, tiesiog susiglaudusiomis bortais. 

Štai tenai, smalsiai apžiūrinėjant upeiviams, 
nuleidęs inkarą šviesomis ištisai nutviekstas „Pietų 
Kryžius, ant kurio denio griaudžiant gramofonui 

šoka pulkininkas, Vilis, ponia Lempson, apkūnioji 
ponia Negreti, tos dvi moteriškės iš Monparnaso 
ir jie visi be saiko geria... 

O „Upeivių kavinėje“ dvejetas vyrų melsvo- 
mis palaidinėmis, atsisėdę kamputyje ir pasidėję 
dešrą ant duonos, kišeniniais peiliukais pjaustė ją 
gabalais, kiekvieną kąsnį užsigerdami raudonuoju 
vynu. 

Kažkas pasakojo apie nelaimę, įvykusią iš ryto 
prie „arkos“, tai yra toje vietoje, kur kanalas, kad 
perkirstų aukščiausią Langro plynaukštės dalį, įsi- 
lieja į aštuonių kilometrų ilgio požeminį tunelį. 

Upeivio koja įsipainiojo į arklių pakinktus. Jis 
pradėjo šaukti, bet varovas neišgirdo, ir arkliams 
po trumpo postovio pajudėjus, buvo nublokštas į 
vandenį. 

Tunelis buvo neapšviestas. Baržoje spingsojo 
tik signalinis žibintas, nuo kurio į vandenį krito 
vos keletas atspindžių. To upeivio brolis (barža 
taip ir vadinosi „Du broliai“) šoko į kanalą. 

Vieną vis dėlto pavyko ištraukti, bet jau miru- 
sį, o kito dar tebeieško... 

— Jiems buvo telikę sumokėti vos du metinius 
įnašus už laivą. Bet atrodo, kad pagal paskolos su- 
tartį jų ŽMonoms mokėti nereikės... 

Įėjo vairuotojas odine kepuraite ir pradėjo 
kažko dairytis. 

— Kas užsisakė mašiną? 

— Aš! - atsiliepė Megrė. 

— Buvau priverstas palikti ją ant tilto... Neno- 
riu nusiversti į kanalą... 

— Jūs grįšite pavalgyti? - paklausė šeimininkas 
komisaro. 

— Dar nežinau... 

Megrė išėjo kartu su vairuotoju. Baltai da- 
žytas „Pietų Kryžius“ lietuje atrodė kaip pieno 
dėmė, ir dvejetas vaikigalių iš gretimos baržos, 
net nepaisydami liūties, stebeilijosi į jį sužavėto- 
mis akimis. 

- Žozefai!.. - pasigirdo piktas moters balsas. - 
Parsivesk brolį!.. Kitaip gausi lupti!.. 

— „Pietų Kryžius“, - perskaitė vairuotojas pir- 
magalyje. - Tai čia tie anglai?.. 

Megrė užkopė trapu į viršų, pasibeldė. Vilis 
jau buvo pasiruošęs vykti, vilkėjo tamsiu elegan- 
tišku kostiumu, ir jam atidarius duris, kajutėje 
visu gražumu pasirodė išraudęs pulkininkas, dar 
be švarko, o Glorija rišo jam kaklaraištį. 

Megrė liko laukti už durų. Kartkartėmis jis iš- 
girsdavo, kaip pulkininkas ir jaunuolis ginčijasi 
angliškai. Pagaliau pasirodė Vilis ir pasakė: 

— Jis nenori klampoti per purvyną... Vladimi- 
ras nuleis valtelę... Mes atplauksime prie mašinos. 

— Hm!.. Hm!.. - sukrenkštė vairuojas, visa tai 
išgirdęs. 

Po dešimties minučių Megrė su vairuotoju jau 
nekantriai vaikštinėjo tiltu aplink automobilį, sto- 
vintį prigesintais žibintais. Praslinko beveik pus- 
valandis, kol pagaliau pasigirdo dvitakčio variklio 
burzgimas. 

Galiausiai iš tamsos atskardėjo Vilio balsas: 

— Ar čia?.. Komisare!.. 

— Taip, čia! 

Valtis su prikabinamu varikliu apsukusi ratą 
priplaukė prie kranto. Vladimiras padėjo pulki- 
ninkui išlipti, susitarė, kad grįš jo paimti. 

Mašinoje seras Lempsonas nepratarė nė žo- 
džio. Kad ir buvo apkūnus, jį galėjai laikyti ele- 
gancijos pavyzdžiu. Smarkiai įraudęs, gerai pri- 
sižiūrintis, flegmatiškas - tai buvo tikras anglų 
džentelmenas, kokie buvo vaizduojami praėjusio 
amžiaus graviūrose. 

Vilis Marko rūkė cigaretę po cigaretės. 

— Kas per kledaras! - atsiduso jis, kai mašina 
krestelėjo, riedėdama per griovį. 

Megrė pastebėjo, kad jis ant piršto mūvi storą 
platininį žiedą su stambiu geltonuoju deimantu. 

Kai jie važiavo per blizgančius nuo lietaus 
miesto grindinius, vairuotojas pakėlė savo kabi- 
nos stiklą ir paklausė: 

— Kokiu adresu turėčiau?.. 

— Į lavoninę! - atsiliepė komisaras. 


Ji buvo arti. Per tą laiką pulkininkas net ne- 
pravėrė lūpų. Lavoninėje jų laukė sargas ir trejetas 
lavonų, suguldytų ant akmens plokščių. 

Visos durys lavoninėje jau buvo užrakintos. 
Tik buvo girdėti, kaip skreba rakinami užraktai. 
Pagaliau beliko uždegti šviesą. 

Paklodę nudengė Megrė. 

— Yes! 

Vilis pasijuto labiausiai sugraudintas, todėl 
nekantravo kaip nors pasprukti iš šito renginio. 

— Jūs ją taip pat atpažinote? 

— Tai tikrai ji... Tik kaip ji... 

Sakinio jis neužbaigė. Išblyško tiesiog per aki- 
mirksnį. Lūpos staiga išdžiūvo. Jei komisaras ne- 
būtų jo išvedęs, tikrai būtų apalpęs. | 

— Jūs nežinote, kas tai padarė?.. - paskieme- 
niui ištarė pulkininkas. 

Dabar jo balso skambesyje buvo justi vos pas- 
tebimas nerimas. O gal tai buvo daugelio jo išger- 
tų viskio taurių poveikis? 

Megrė vis dėlto įsidėmėjo tą menkutį sutriki- 
mą. 

Jie išėjo į gatvę, prastai apšviestą žibintų, ir su- 
stojo priešais automobilį, kurio vairuotojas per tą 
laiką nesikėlė nuo sėdynės. 

— Jūs vakarieniausite, ar ne? - paklausė seras 
Lempsonas, net neatsigręždamas į Megrė. 

— Dėkoju... Geriau pasinaudosiu proga sutvar- 
kyti kai kuriuos reikalus, jei jau esu čia. 

Pulkininkas jam nusilenkė, primygtinai nerei- 
kalaudamas priimti kvietimo. 

— Eime, Vili... 

Megrė kurį laiką dar pastovėjo ties lavoninės 
slenksčiu, o jaunuolis tuo metu, pasitaręs su ang- 
lu, pasilenkė prie vairuotojo. 

Jiems buvo svarbu sužinoti, koks restoranas 
šiame mieste yra geriausias. Pro šalį ėjo Žmonės, 
skriejo apšviesti tramvajai, dzingsėdami skambu- 
čiais. 

Už keleto kilometrų driekėsi kanalas, kuria- 
me, išsidėsčiusios per visą ilgį, snaudė baržos, pa- 
siruošusios išplaukti ketvirtą valandą ryto, iš jų 
sklindant karštos kavos ir arklidžių kvapams. 

||| 
MERI PERLŲ VĖRINYS 


Kai Megrė pagaliau atsigulė į lovą, tvyrantis sa- 
votiškas kvapas neleido jam sumerkti akių, ir jis 
ilgam leidosi mintyse lyginti dvejetą labiausiai 
įstrigusių vaizdų. 

Pirmiausia pro „Perkūno oželio“, geriausio 
Epernė restorano, apšviestus langus jis mato pul- 
kininką ir Vilį - juodu patogiai įsitaisę, aplink 
juos zuja aukščiausios klasės padavėjai. 

Dar nepraėjęs nė pusvalandis po apsilankymo 
lavoninėje. Seras Volteris Lempsonas laikosi kėdė- 
je gana stamantriai, o jo įraudusio veido, įrėminto 
retais pasidabruotais plaukais, šaltumas papras- 
tais žodžiais nenusakomas. 

Šalia šio elegancijos pavyzdžio, jei tiksliau, 
sektino visai žmonijai, Vilio nesuvaržyta laikyse- 
na atrodė kaip tikriausia klastotė. 

Megrė pavakarieniavo kitur, pasikalbėjo tele- 
fonu su prefektūra Paryžiuje, paskui su Mo poli- 
cija. 

Pagaliau jis visiškai vienas, lietingą naktį, 
žingsniais leidosi matuoti ilgiausio kelio iki namų. 
Jau netoli „Upeivių kavinės“ jis pamatė šviečian- 
čius „Pietų Kryžiaus“ iliuminatorius. Skatinamas 

smalsumo ir suradęs dingstį, kad pamiršo pypkę, 
nusprendė ten apsireikšti. 

Štai iš čia jis išsinešė kitą jam įstrigusį vaiz- 
dą: raudonmedžio kajutėje priešais ponią Negreti 
buvo įsitaisęs Vladimiras, kaip visada dryžuota 
jūreiviška palaidine ir įsikandęs cigaretę, o moters 
riebaluoti plaukai vėl laisvai draikėsi ant skruostų. 

Juodu lošė kortomis „Šešiasdešimt šešis“ - Vi- 
durio Europoje populiarų žaidimą. 

Akimirkai sutriko. Bet net nekrūptelėjo! Gal 
tik kokiai sekundei sustingo nekvėpuodami. Tada 
Vladimiras atsikėlė ir nuėjo paieškoti pypkės. 
Glorija Negreti su švepluojančiu ispanišku akcen- 
tu pradėjo klausinėti komisarą: 

- Jie dar negrįžta?.. Ar ten tikrai buvo Meri?.. 

Komisaras buvo sumanęs sėsti ant dviračio ir 
palei kanalą vytis baržas, kurios naktį iš sekmadie- 
nio į pirmadienį praleido Dizi. Bet praskydusio kelio 
vaizdas, dervos juodumo dangus atėmė iš jo ryžtą. 


Kai į kambario duris kažkas pabeldė, Megrė 
dar gerai nepramerkęs akių suprato, kad jau die- 
noja, nes pro langus skverbėsi pilkšva šviesa. 

Jo miegas buvo ir taip neramus, nes jį vis trik- 
dė arklių kanopų taukšėjimas, padriki šūkalioji- 
mai, žingsnių bildesys ant laiptų, stiklinių dzing- 
sėjimas apačioje, pagaliau net iki čia atsklindantys 
kavos ir užvirinto romo kvapai. 

— Kas ten? 

— Luka! Galiu įeiti?.. 

Inspektorius Luka, paprastai dirbdavęs tik su 
Megrė, stumtelėjo duris ir paspaudė prakaituotą 


viršininko ranką, kurią tas jam ištiesė iš po ap- 
kloto. 

— Ką nors jau suradote? Ar labai pervargote, 
seni? 

— Nepernelyg! Iškart po jūsų skambučio nuvy- 
kau į nurodytą viešbutį prie Grand Šomjė gatvės 
kampo. Mergužėlių ten nebuvo. Dėl visa ko užsi- 
rašiau jų pavardes... Siuzana Verdjė, vadinama tie- 
siog Siuzi, gimė Honflere tūkstantis devyni šimtai 
šeštais metais... Lija Lauvenštain gimė Didžiojoje 
Liuksemburgo Kunigaikštystėje tūkstantis devyni 
šimtai trečiais metais... Pirmoji atvyko į Paryžių 
prieš ketverius metus dirbti tarnaite, paskui kurį 
laiką dirbo pozuotoja... O Lauvenštain daugiausia 
pragyveno Žydrojoje pakrantėje... Nei vienos, nei 
kitos, esu tuo tikras, nėra dorovės policijos sąra- 
šuose... Bet tai tik tarp kitko!.. 

— Sakykite, seni, gal norėtumėte paduoti man 
pypkę ir užsakyti kavos? 

Buvo girdėti, kaip šniokščia vandens verpe- 
tai šliuze ir protarpiais kalena dyzelinis variklis. 
Megrė išlipo iš lovos, nukėblino prie groteskiškos 
išvaizdos praustuvo ir prisipylė į kriauklę šalto 
vandens. 

— Tęskite... 

— Paskui, kaip man sakėte, nuvykau į „Ku- 
polą“... Jų ten neradau, bet visi padavėjai jas pa- 
žįsta... Jie man patarė nueiti į „Dingo“, paskui į 
„Gandrą“... Pagaliau nedideliame amerikietiškame 
bare, kurio pavadinimą dabar pamiršau, jis yra 
Vaveno gatvėje, aš jas suradau: jos sėdėjo visiškai 
vienos ir neatrodė užrietusios nosis... Lija tikrai 
nebloga... Tik labai savotiška... O Siuzi yra šauni 

blondinukė, visiškai nepiktybiška, jei būtų pasili- 
kusi savo provincijoje, būtų tapusi padoria šeimos 
motina... Tik jos veidas strazdanotas ir... 

— Ar kur nors nematote rankšluosčio? - per- 
traukė jį Megrė, varvančiu veidu ir užmerktomis 
akimis. - Tarp kitko, vis tebelyja? 

— Kai atvažiavau, dar nelijo, bet gali prapliupti 
bet kurią minutę. Šeštą valandą ryto čia buvo toks 
rūkas, kad drėgmė skverbėsi iki kaulų čiulpų... 
Taigi toms panelėms pasiūliau ko nors išgerti... 
Bet jos tučtuojau paprašė mėsainių, nors manęs iš 
pradžių tai pernelyg nenustebino... Bet, štai, ant 
panelės Lauvenštain kaklo pastebėjau perlų vėri- 
nį... Lyg pokštaudamas netgi krimstelėjau vieną 
akmenėlį... Perlai pasirodė kuo tikriausi... Žino- 
ma, amerikiečių milijardierė tokio vėrinio nesegė- 
tų, bet šis dalykėlis vis dėlto kainuoja kokį šimtą 
tūkstančių frankų... Kai tokios pasiturinčios po- 
niutės valgo mėsainius ir geria šokoladinius kok- 
telius... 

Megrė, jau pradėjęs rūkyti savo pirmą pypkę, 
nuėjo atidaryti durų tarnaitei, atnešusiai kavą. 
Paskui jis dirstelėjo pro langą į jachtą, kurios de- 
nyje nebuvo matyti jokių gyvybės ženklų. Šalia 
„Pietų Kryžiaus“ praplaukė barža. Upeivis, atsirė- 
męs į vairą, žiūrėjo į dailiąją kaimynę su pavydžiu 
susižavėjimu. 

- Taigi... Tęskite... 

— Tada aš jas nusivedžiau į kur kas rames- 
nę kavinę... Ten netikėtai parodžiau policininko 
ženkliuką, paskui dūriau pirštu į vėrinį ir dėl tik- 
rumo dar užmečiau: „Čia Meri Lempson perlai, 
ar ne?“ Mano draugužės, suprantama, nežinojo, 

kad ji negyva. Bet kuriuo atveju, jei ir žinojo, savo 
vaidmenį atliko be priekaištų. Jos man per porą 
minučių viską prisipažino. Taip Siuzi patarė savo 
draugei: „Geriau sakyk jam tiesą, jeigu jis jau tiek 
žino!“ Na, ir nieko sau istorija... Gal jums padėti, 
komisare?.. 

Megrė iš tikrųjų nesėkmingai stengėsi pagauti 
petnešas, nukarusias ant šlaunų. 

- Pirmiausia, esminis dalykas: abi prisieki- 
nėjo, kad Meri Lempson joms atidavė perlus: tai 
įvyko Paryžiuje, penktadienio vakarą, kai ji pati 
atvyko su jomis pasimatyti... Jūs turėtumėte viską 
suprasti geriau už mane, nes aš apie bylą žinau tik 
tiek, kiek man pasakėte telefonu... 

Dar paklausiau, ar ponią Lempson lydėjo Vi- 
lis Marko. Jos sako, kad ne, tvirtina Vilio nema- 
čiusios nuo ketvirtadienio, kai abidvi išvyko iš 
Mo... 

— Ramiau! - pertraukė jį Megrė, rišdamasis 
kaklaraištį priešais papilkėjusį veidrodį, smarkiai 
iškraipantį vaizdą. - Trečiadienio vakarą „Pietų 
Kryžius“ atplaukė į Mo... Mūsų jaunosios herojės 
tuo metu kaip tik lankėsi jachtos denyje... Nak- 
tis pulkininko, Vilio, Meri Lempson ir Negreti 
draugijoje leidžiama labai smagiai... Jau visai vėlai 
Siuzi ir Lija palydimos į viešbutį, o ketvirtadienio 
rytą jos sėda į traukinį... Kiek joms davė pinigų? 

— Jos sako, kad penkis šimtus frankų. 

— O jos pažinojo pulkininką Paryžiuje dar iš 
anksčiau? 

— Susipažino su juo prieš keletą dienų... 

— Tai kas gi vyko jachtoje? 

Luka šelmiškai šyptelėjo. 


— Iš tikrųjų labai gražūs dalykėliai... Anglui, 
atrodo, visas gyvenimas yra tik viskis ir moterys... 
Ponia Negreti yra jo meilužė... 

— O jo žmona žinojo? 

— Po velnių! Ji pati buvo Vilio meilužė... Ir vi- 
sa tai jiems netrukdė atsivesti į tų dviejų moterų 
draugiją Liją ir Siuzi... Suprantate?.. O Vladimi- 
ras, be kita ko, šoko ir su vienomis, ir kitomis... 
Paryčiais susikivirčyta, nes Lija Lauvenštain pa- 
reiškė, kad penki šimtai frankų yra paprasčiausia 
išmalda... Pulkininkas netgi nesiteikė atsakyti, pa- 
liko viskuo pasirūpinti Viliui... Visi buvo girti... 
Negreti užmigo ant laivo tiltelio, ir Vilis turėjo 
nunešti ją į kajutę... 

Įsitaisęs prie lango, Megrė žvilgsniu klydinėjo 
palei tamsią kanalo juostą, kuriai iš kairės pasiro- 
dė Dovilio traukinukas, kaip visada nenuilstamai 
velkantis sąstatą, prikrautą žemių ar skaldos. 

Dangus buvo pilkas, o juodi išsidraikę debesys 
leidosi labai Žemai, bet nelijo. 

— Toliau? 

— Tai beveik viskas... Penktadienį Meri Lemp- 
son nuvyko į Paryžių ir „Kupole“ susitiko su tomis 
žaviomis būtybėmis. Joms ir atidavė savo vėrinį... 

— Nieko sau! Labai kukli dovanėlė... 

— Atsiprašau! Ji patikėjo jį parduoti, o jos turė- 
jo grąžinti pusę sumos... Ji sakiusi, kad vyras ne- 
duoda jai kišenpinigių... 

Sienos buvo išklijuotos apmušalais su gelsvo- 
mis gėlytėmis. Melsvo emalio ąsotis suteikė kam- 
bariui numirėliškos nuotaikos. 

Megrė pamatė, kaip į kavinę upeivio ir arklių 
varovo draugijoje paskubomis įėjo šliuzininkas, 
pasiruošęs prie baro išgerti stikliuką romo. 

- Tai viskas, ką išpešiau iš jų! - užbaigė Luka. - 
Aš atsisveikinau su jomis antrą valandą dienos ir 
paskyriau inspektorių Diufurą, kad nepastebimai 
jas sektų. Paskui nuėjau į prefektūrą peržiūrėti 
registrų, kaip man nurodėte... Aptikau, kad Vilis 
Marko prieš ketvertą metų buvo išvytas iš Monako 
už sukčiavimą lošiant, o dar po metų sulaikytas 
Nicoje, gavus skundą iš vienos amerikietės, pasi- 
gedusios kai kurių papuošalų... Bet skundas atsi- 
imtas, - nežinau, kodėl, - o Marko paleistas. Jūs 
manote, kad tai jis?.. 

— Aš apie tai visiškai nieko nemanau. Galiu jus 
užtikrinti, kad šitaip kalbėdamas esu visiškai nuo- 
širdus. Nepamirškite, kad nusikaltimas įvykdytas 
sekmadienį po dešimtos valandos vakaro, o tuo 
metu „Pietų Kryžius“ buvo prisišvartavęs La Ferte 
su Žuare... 

— Ką jūs manote apie pulkininką? 

Megrė tik gūžtelėjo pečiais ir parodė į Vla- 
dimirą, kuris, išblizginęs liuką, pasuko „Upei- 
vių kavinės“ link - jis vilkėjo baltomis kelnėmis 
bei storu megztiniu, avėjo drobiniais bateliais, o 
amerikietišką jūreivio pilotę buvo pakreipęs ant 
ausies. 

— Megrė kviečiamas prie telefono! - šūktelėjo 
rudoji mergina, pasirodžiusi tarpduryje. 

Telefono aparatas buvo koridoriuje, prie ka- 
byklos. 

— Alio!.. Čia Mo?.. Ką jūs sakote?.. Taip, 
„Apvaizda“... Ji ketvirtadienį visą dieną stovėjo 
Mo ir buvo kraunama?.. Išplaukė penktadienį, 
trečią valandą ryto... Jokių kitų?.. „Eko III“... Tai 
tanklaivis, ar ne? Penktadienį vakare buvo Mo... 


Išplaukė šeštadienio rytą... Dėkoju, komisare... 
Taip, dėl visa ko apklauskite... Visą laiką tuo pačiu 
adresu!.. 

Luka klausėsi pokalbio, nesuprasdamas jo 
prasmės. Megrė nė neturėjo laiko praverti burnos, 
kad jam paaiškintų, nes prie vartų pasirodė dvira- 
čiu važiuotas policijos pasiuntinys. 

- Tapatybės nustatymo tarnybos pranešimas... 
Skubu!.. 

Policininkas atvažiavo apsitaškęs purvu iki pat 
juosmens. 

— Užeikite trumpam apdžiūti ir išgerkite stik- 
linę grogo į mano sveikatą... 

Megrė nusivedė inspektorių į šalivagės kelią, 
nuplėšė antspaudą nuo laiškelio ir pusbalsiu per- 
skaitė: 


Pirminių tyrimų, atliktų Dizi byloje, santrau- 
ka: aukos plaukuose rasta daug sakų pėdsakų, 
taip pat bėro arklio ašutų. 

Nustatyta, kad dėmės ant suknelės liko nuo 
naftos. 

Mirties metu skandžio turinį sudarė raudo- 
nasis vynas ir konservuota jautiena, tokios pats 
rūšies kaip ta, kuri parduodama prekybos cent- 
ruose ir vadinama „corneed beef“. 


— Betgi kokie aštuoni arkliai iš dešimties yra 
bėri! - atsiduso Megrė. 


Vladimiras kavinėje susižinojo, kur galėtų ar- 


čiausiai nusipirkti maisto atsargų kelionei. Teira- 
vosi net trijų žmonių, iš kurių vienas buvo Epernė 

policijos pasiuntinys, ir su juo kartu pasuko akme- 
ninio tilto link. 

Megrė, lydimas Lukos, nuėjo į arklidę, kur nuo 
vakar vakaro, be šyvo arklio, dar stovėjo susižeidusi 
kumelė, kurią, buvo kalbama, ruošiamasi pribaigti. 

— Tik jau ne čia galėjo prilipti sakai... - nu- 
sprendė komisaras. 

Juodu dvejetą kartų sukorė kelią nuo kanalo 
iki arklidės, apeidami visus pastatus. 

— Jūs prekiaujate sakais? - paklausė Megrė ka- 
vinės šeimininką, sutikęs jį stumiantį karutį, pri- 
krautą bulvių. 

— Tas dervos mišinys, ko gero, skiriasi nuo pa- 
prastų medžio sakų... Pas mus jis vadinamas nor- 
vegišku degutu... Juo tepamos medinės baržos aukš- 
čiau vandens linijos... O žemiau naudojamas naftinis 
degutas, kuris yra dvidešimt kartų pigesnis... 

— Jūs dar turite tų prekių? 

- Krautuvėje nuolat laikoma dvidešimt bido- 
nų... Bet šiuo metu kol kas niekas neperka... Upei- 
viai laukia, kol pasirodys saulė, tada jau galima 
tepti iš naujo... 

— O „Eko III“ taip pat mediniu korpusu? 

— Geležinis, kaip ir daugelio motorinių baržų. 

— O „Apvaizda'?.. 

— Medinis... Jūs ką nors suradote? 

Megrė neatsiliepė. 

— Ar žinote, ką jie kalba? - palikęs karutį, tęsė 
vyriškis. 

— Kas tokie - „jie“? 

- Žmonės, gyvenantys prie kanalo: upeiviai, 
locmanai, šliuzininkai. Suprantama, kad mašina 
sunkiai išvažiuotų šalivagės keliu... Bet motocik- 

las!.. Motociklu galima atvažiuoti iš toli, ir vėžės 
liks ne ką gilesnės kaip dviračio... 

„Pietų Kryžiaus kajutės durys atsivėrė. Tačiau 
denyje kol kas niekas nepasirodė. 

Vienu metu menkas dangaus plotelis pradėjo 
gelsti, lyg saulei pagaliau būtų pavykę prasimuš- 
ti pro debesis. Megrė ir Luka, neturėdami apie ką 
kalbėti, tylomis vaikščiojo palei kanalą. 

Nepraėjus nė penketui minučių, vėjas įniko 
lankstyti meldus, ir netrukus pliūptelėjo liūtis. 

Megrė mechaniškai ištiesė ranką. Tokiu pačiu 
mašinaliu judesiu Luka išsitraukė iš kišenės pakelį 
tabako ir padavė bendrui. 

Jie stabtelėjo prie tuščio šliuzo, kurį jau ruoš- 
tasi užtvindyti, nes iš tolo dar nematomas vilkikas 
tris kartus paleido sireną, o tai reiškė, kad jis tem- 
pia trejetą baržų. 

— Kaip jūs manote, kur šiuo metu galėtų būti 
„Apvaizda ? - pasiteiravo Megrė šliuzininko. 

— Palaukite... Marėjus... Kondė... Prie Enji vie- 
na paskui kitą plaukia keliolika baržų, dėl to ji ne- 
mažai sugaiš... Vro šliuze veikia vos dvi sklendės... 
Sakykime, šiuo metu ji turėtų būti Sen Martene... 

— Tai toli? 

— Jei tiksliai - trisdešimt du kilometrai. 

— O „Eko III“? 

- Jis turėtų būti prie La Šosė... Bet vakar man 
iš žemyn plaukiančios baržos sakė, kad dvylikta- 
me šliuze jis susigadino sraigtą. Taigi jį surasite 
Ture prie Marnos, jis už penkiolikos kilometrų... 
Betgi tai jų pačių kaltė!.. Beje, taisyklės draudžia 
krauti daugiau negu du šimtus aštuoniasdešimt 
tonų, bet niekas to nepaiso... 

Buvo dešimta valanda ryto. Kai Megrė jau sė- 
dosi ant išsinuomoto dviračio, jachtos denyje pa- 
matė pulkininką, įsitaisiusį supamojoje kėdėje ir 
vartantį laiškininko ką tik atneštus laikraščius. 

- Jokių ypatingų nurodymų neperduodu! - 
pasakė jis Lukai. - Tiesiog likite čia. Bet pasisten- 
kite nepaleisti jų iš akių... 

Lietaus čiurkšlės pradėjo retėti. Kelias vedė 
tiesiai. Komisarui privažiavus trečiąjį šliuzą, pa- 
galiau pasirodė saulė, tik labai blyški, ir suspindo 
melduose prilipę vandens lašeliai. 

Retkarčiais jis turėdavo nusėsti nuo savo 
transporto priemonės, kad aplenktų arklius, tem- 
piančius baržą, nes jie, pakinkyti poromis, užėmė 
visą kelio plotį ir žingsniavo labai lėtai, statydami 
koją už kojos ir vien į tai įdėdami tiek pastangų, 
kad jiems net išpampdavo raumenys. 

Vieną porą gyvulių varė maža aštuonių ar de- 
šimties metų mergaitė, apsivilkusi raudona sukne- 
le ir laikydama už rankos savo lėlę. 

Daugelis kaimų buvo gerokai toliau nuo kana- 
lo. Kartais atrodė, kad ši tiesi plyno vandens juos- 
ta sruvena visiškoje vienumoje. 

Šen bei ten laukuose buvo matyti tamsaus dir- 
vožemio ploteliuose palinkę žmonės, nors apylin- 
kės iš visų pusių buvo apaugusios tankiais miš- 
kais. Pusantro metro aukščio meldai tik dar labiau 
stiprino to krašto apleistumo įspūdį. 

Prie karjero stovėjo barža, į kurią buvo krau- 
nama kreida, ir ji visa, kaip ir greta bruzdantys 
žmonės, baltavo nuo dulkių tumulų. 

Sen Marteno šliuze iš tikrųjų plūduriavo lai- 
vas, bet pasirodė, kad tai ne „Apvaizda“. 

- Jie turėtų pusryčiauti bjefe aukščiau Šalo- 
no! - paaiškino šliuzininkė, kuri vaikščiojo nuo 
vienų vartų prie kitų, o jai į sijonus kabinosi maži 
vaikai. 

Taigi, Megrė atkakliai judėjo į priekį. Jis labai 
nustebo apie vienuoliktą valandą atsidūręs tiesiog 
pavasariškoje aplinkoje, kur oras net virpėjo nuo 
saulės ir šilumos. 

Priešais jį bemaž šešetą kilometrų tiesia lini- 
ja driekėsi kanalas, abiejuose krantuose apaugęs 
eglynais. 

Buvo galima numanyti pačiame gale stūksant 
šviesaus mūro šliuzo užtvaras, pro kurių nesan- 
dariai uždarytų vartų sąvaras paprastai trykšdavo 
skaidrios vandens srovelės. 

Pusiaukelėje skersai kanalo stovėjo barža. Abu 
arkliai buvo iškinkyti ir panarinę galvas į maišus 
prunkšdami ėdė avižas. 

Tai buvo pirmas džiaugsmingas šios kelionės 
įspūdis, ar bent jau nuteikiantis ramybei! Kur pa- 
žiūrėsi - nė vieno namo. Tik driekėsi vandenyje 
ištįsę ir vos raibuliuojantys krantų atšvaitai. 

Dar keletą kartų suktelėjęs pedalus, komisaras 
pamatė baržos paskuigalyje po apsauginiu vairinės 
brezentu pastatytą stalą. Jį dengė klijuotė melsvais 
ir baltais kvadratėliais. Šviesiaplaukė moteris dėjo 
ant stalo garuojantį puodą. 

Perskaitęs ant apvalaus, apnašomis aplipusio 
baržos korpuso blizgantį užrašą „Apvaizda“, jis 
nušoko nuo dviračio. 

Vienas arklys pakėlęs galvą ilgai žiūrėjo į jį 
krutindamas ausis, paskui keistai prunkštelėjo ir 
vėl palenkė snukį prie savo avižų. 

Nuo kranto iki baržos buvo permesta siaura 
plona lenta, kuri iškart sulingavo nuo Megrė svo- 
rio. Dvejetas pusryčiaujančių vyrų nenuleido nuo 
jo akių, o prie jo priėjo moteris. 

— Kas nors atsitiko? —- paklausė ji, segdamasi 
pusiau praskleistą palaidinę, kad prisidengtų put- 
lią krūtinę. 

Jos tartis buvo daininga kaip Pietų Prancūzijos 
gyventojų. Komisaro pasirodymas moters visiškai 
nesutrikdė. Ji stovėjo ir laukė. Atrodė, kad jos ap- 
kūni figūra sergsti nuo pavojų abudu vyrus. 

— Vyksta tyrimas, - pasakė komisaras. - Tik- 
riausiai žinote, kad Dizi įvykdyta žmogžudystė... 

- Žmonės iš šįryt mus aplenkusio „Kastoro 
ir Polideuko“ viską papasakojo... Ar tai tiesa?.. 
Tiesiog neįsivaizduojama, ar ne?.. Kaip šitaip ga- 
lima?.. Juolab čia, kanalo apylinkėse, kur visada 
viskas taip ramu!.. 

Jos skruostai buvo padažyti sulfatiniais skais- 
talais. Abu vyrai tebevalgė, nė akimirkai nenuleis- 
dami akių nuo Megrė. Jis nesąmoningai mestelėjo 
žvilgsnį į dubenį, pridėtą tamsių mėsos gabalų, 
kurių kvapsniai dirgino jam šnerves. 

- Tai ožiukas, aš jį dar šįryt pirkau prie Enji 
šliuzo... Jūs iš mūsų reikalaujate kokių nors ži- 
nių?.. Iš mūsų, ar ne?.. Mes išplaukėme, kai dar 
nebuvo suradę lavono... Tarp kitko, ar jau žinoma, 
kas tokia ta vargšė moteris? 

Vienas vyriškis buvo mažiukas, juodaplaukis, 
nukarusiais ūsais, ir, sprendžiant iš laikysenos, at- 
rodė švelnaus bei nuolankaus būdo. 

Tai buvo jos vyras. Jis tik galvos linktelėjimu 
pasisveikino su įsibrovėliu, palikęs žmonai rūpestį 
su juo bendrauti. 

Kitam galėjo būti šešiasdešimt metų. Jo veš- 
lūs ir seniai kirpti plaukai buvo visiškai nubalę. 
Smakrą ir skruostus dengė trijų ar keturių cen- 
timetrų ilgio barzdos šeriai, o antakiai buvo taip 
tankiai išsikeroję, kad jis atrodė gauruotas tary- 
tum žvėris. 

Akys, priešingai, buvo šviesios ir neišraiškingos. 

— Norėčiau jūsų arklių varovui užduoti keletą 
klausimų... 

Moteris nusijuokė. 

— Žanui?.. Turėčiau įspėti, kad jis nelinkęs 
daug kalbėti... Jis tikras meškinas! Pažiūrėkite, 
kaip valgo... Bet tai yra geriausias arklių varovas, 
kokį galėtum surasti... 
rė jaudinamo naivumo kupinomis akimis. 

Tokios būna kaimo kvailelių akys arba išlepin- 
tų naminių gyvūnų, kai juos be priežasties prade- 
da mušti. 

Šiek tiek bukokas. Bet, kita vertus, atrodė ir 
neperprantamas Žmogus, lyg būtų visiškai užsi- 
sklendęs savyje. 

- Kelintą valandą atsikėlėte, prieš girdydamas 
arklius? 

- Kaip visada... 

Jis buvo neįtikėtinai plačių pečių ir tokių pat 
striukų kojų. 

- Žanas kiekvieną rytą keliasi pusę trijų! - įsi- 
terpė šeimininkė. - Galite pasižiūrėti į mūsų ark- 
lius... Jie kiekvieną dieną popinami, lyg būtų kokie 
lenktynių žirgai... O vakare jis neišgers nė gurkšnio 
baltojo vyno, kol nenušluostė jiems prakaito... 

— Vadinasi, jūs miegate arklidėje? 

Atrodė, kad Žanas nieko nesuprato. Tada mo- 
teris rankos mostu parodė į statinį pačiame baržos 
viduryje. 

— Čia yra arklidė! - tarė ji. - Jis visą laiką ten 
miega. Na, o mūsų kajutė yra paskuigalyje... Norė- 
tumėte užeitič.. 

Denis buvo švariausiai išplautas, o varinės 
laivo detalės išblizgintos kruopščiau negu „Pietų 
Kryžiuje“. Kai moteris atidarė dvivėres pušines 
duris, vedančias pro spalvoto stiklo stoginę, komi- 
saras atsidūrė nedidelėje, bet jaukioje svetainėje. 

Ją šeimininkai apstatė ąžuoliniais Henriko III 
stiliaus baldais, mėgstamais smulkiosios buržua- 
zijos atstovų namuose. Staltiesė buvo išsiuvinėta 
skirtingų atspalvių šilkais, o ant stalo išdėliotos 
vazos, nuotraukos stoveliuose, žardinjerė su gy- 
vais augalais. 

Bufetą puošė nėriniai. Foteliai buvo pridengti 
peltakiuotais apvalkalais. 

- Jei Žanas norėtų, galėtų pasistatyti lovą šalia 
mūsų... Bet jis tvirtina, kad gali miegoti tik arkli- 
dėje... Nors mes visą laiką baiminamės, kad arklys 
jam neįspirtų... Gyvuliai jį gerai pažįsta... Bet per 
miegus... 

Ji tik dabar pradėjo valgyti, kaip šeimininkė, 
kuri ruošia skanėstus kitiems ir nepagalvoja, kad 
jai pačiai lieka prasčiausi kąsneliai... 

Žanas atsikėlęs žvalgėsi tai į arklius, tai į ko- 
misarą, o šeimininkas tuo metu, lyg būtų visko 
nuošaly, sukosi cigaretę. 

- Jūs nieko nematėte, nieko negirdėjote? - klau- 
sinėjo Megrė ir įdėmiau įsistebeilijo į arklių varovą. 


Šis tik atsigręžė į šeimininkę, kuri, dar pilna 
burna, atsiliepė už jį: 

— Turėtumėte suprasti, jei jis būtų ką nors ma- 
tęs, pasakytų. 

— „Mari“ atplaukia!.. - paskelbė jos vyras, ge- 
rokai sunerimęs. 

Jau porą minučių buvo girdėti iš tolo atsklin- 
dantis variklio burzgimas. Dabar „Apvaizdos“ pas- 
kuigalyje pasirodė baržos kontūrai. 

Žanas pažvelgė į moterį, o ji metė neryžtingą 
žvilgsnį į Megrė. 

— Paklausykite, - pagaliau įsidrąsino ji, - gal 
neprieštarautumėte pasikalbėti su Žanu pake- 
liui?.. „Mari“, nors ir su varikliu, bet plaukia lė- 
čiau už mus... Jei ji aplenktų mus iki šliuzo, už- 
tvertų kelią, o mes papildomai sugaištume dvi 
dienas... 

Žanas paskutinių jos frazių jau nebegirdėjo. Jis 
ne tik spėjo surankioti avižų maišus, bet ir arklius 
pavedėjo gerą šimtą metrų į priekį. Šeimininkas 
pridėjo prie lūpų skardinį trimitą, ir pasklido vir- 
puliuojantys garsai. 

— Jūs pasiliksite baržoje?.. Mes, supraskite, pa- 
sakysime jums viską, ką tik žinome... Mus visi žmo- 
nės kanaluose pažįsta, nuo Lježo iki pat Liono... 

— Aš jus pasivysiu prie šliuzo, - pasakė Megrė, 
dirstelėjęs į savo dviratį, gulintį pakrantėje. 

Tiltelis jau buvo nuimtas. Prie šliuzo vartų 
pasirodė žmogus ir pradėjo atidarinėti sklendes. 
Arkliai pajudėjo į priekį, suskambėjo jų varpeliai, 
sulingavo raudoni bumbulai jų tarpuausiuose. 

Žanas lėtai ėjo šalia viskam abejingas. 


Motorinė barža, priartėjusi per porą šimtų 
metrų prie „Apvaizdos“, pamatė, kad jau vėlu vy- 
tis, tad sulėtino greitį. 

Megrė lėtai važiavo paskui, laikydamas vairą 
tik viena ranka. Jis stebėjo moterį, kuri paskubomis 
baigė valgyti, ir jos vyrą, mažiuką, liesutį, silpno 
sudėjimo, beveik užsigulusį ant šturvalo, kurį jam 
akivaizdžiai buvo per sunku nulaikyti rankose. 

|V 
MEILUŽIS 


— Aš jau pusryčiavau! - pareiškė Megrė, vos 
įžengęs į „Upeivių kavinę“, kur įsitaisęs prie lango 
jo laukė Luka. 

- Ar Enji? - paklausė šeimininkas. - Ten mano 
svainis laiko užeigą... 

— Atneškite mums alaus... 

Atrodė, lyg viskas būtų sutarta iš anksto. Vos 
komisaras, mindamas dviratį, priartėjo prie Dizi, 
oras iškart subjuro. Dabar lietaus čiurkšlės jau 
baigė nuplauti paskutinį saulės spindulėlį. 

„Pietų Kryžius“ tebestovėjo senojoje vietoje, 
tačiau denyje nebuvo matyti nė gyvos dvasios. 
Nuo šliuzo neatsklido nė menkiausias triukšmas, 
ir Megrė pirmą kartą pasijuto esąs tikrame kaime 
su garsiai kudakuojančiomis vištomis kiemuose. 

— Nieko? - paklausė jis inspektoriaus. 

— Sugrįžo jūreivis, prisipirkęs maisto atsargų. 
Denyje trumpam pasirodė moteris, buvo apsivilku- 
si melsvu peniuaru. Pulkininkas išėjo su Viliu iš- 
gerti aperityvo. Atrodo, jie į mane šnairai žiūrėjo... 

Megrė paėmė tabako, kurį ištiesė bendras, pri- 
sikimšo pypkę ir laukė, kol juos aptarnaujantis 
šeimininkas pasitrauks į savo krautuvėlę. 


— Pas mane naujienų ne ką daugiau, - pagaliau 
sumurmėjo jis. - Iš dviejų laivų, galėjusių atpluk- 
dyti Meri Lempson, vienas stovi sugedęs už pen- 
kiolikos kilometrų nuo čia, o kitas šliaužia kanalu 
trijų kilometrų per valandą greičiu... Pirmojo kor- 
pusas yra geležinis... Taigi, neįmanoma, kad prie 
lavono priliptų sakai... Antrojo korpusas - medi- 
nis... Upeivių šeimos, kuriai priklauso ta barža, 
pavardė yra Kaneliai. Geros širdies storulė šeimos 
motina, bandžiusi priversti mane išgerti stiklą tie- 
siog klaikaus romo, ir jos vyras, mažiukas, laks- 
tantis aplink ją kaip spanielis... 

Be jų, ten dar yra arklių varovas... Arba jis 
vaidina kvailį ir, atvirai kalbant, jam sekasi labai 
gerai, arba jis iš tikrųjų yra beviltiškai primityvus 
padaras... Jau aštuonetą metų kartu su jais... Jei 
vyras yra spanielis, tai Žanas būtų buldogas... Jis 
keliasi pusę trijų ryto, pagirdo arklius, išmaukia 
puodą kavos ir visą dieną žingsniuoja šalia savo 
gyvulių... Šitaip jis kasdien tolygia eisena nužy- 
giuoja po trisdešimt kilometrų, o prie kiekvieno 
šliuzo išgeria taurę baltojo vyno... Vakare jis nu- 
šluosto arklius, pavalgo nepratardamas nė žodelio 
ir krenta miegoti ant šiaudų kūlio, dažniausiai net 
nenusirengęs... 

Mačiau jo dokumentus - seną karinį bilietą, 
taip sulipusiais lapais, kad vos gali juos praskleis- 
ti, - jis išduotas Žanui Liberžė, gimusiam Lilyje 
1869 metais. 

Tai viskas!.. Arba, tiksliau, nieko!.. Vis dėlto 
reikia įsidėmėti, kad „Apvaizda“ galėjo į Mo ket- 
virtadienio vakarą atplukdyti Meri Lempson... 
Tačiau ji tuo metu buvo gyva... Ji dar buvo gyva, 

kai atvyko čia sekmadienio vakarą... Taigi, realiai 
neįmanoma dvejetą dienų baržos arklidėje slėpti 
žmogiškosios būtybės prieš jos valią... Nebent visi 
trys būtų prisidėję prie nusikaltimo... 

Megrė veido išraiška liudijo, kad jis tuo netiki. 

— Jei remtumės prielaida, kad auka ten atėjo 
savo noru... Žinote, seni, ką dabar turėtumėte pa- 
daryti? Paklauskite sero Lempsono, kokia jo žmo- 
nos mergautinė pavardė... Budėkite prie telefono, 
kol atsiras kokių nors žinių apie ją... 

Danguje pro debesis dar bolavo du ar trys sau- 
lės spindulių apšviesti ploteliai, bet lietus krapeno 
vis tankiau ir tankiau. Vos Lukai spėjus išeiti iš 
„Upeivių kavinės“ ir pasukti jachtos link, iš jos iš- 
lipo Vilis Marko, apsivilkęs išeiginiais drabužiais, 
bet atrodė suglebęs, nors išsaugojęs nerūpestingą 
laikyseną, o žvilgsnis buvo išsiblaškęs. 

Be jokių abejonių, tai buvo bendras skiria- 
masis „Pietų Kryžiaus“ gyventojų bruožas — jie 
atrodė neišsimiegoję ar tarytum dėl užsitęsusio 
girtuokliavimo jiems prastai virškintų skrandžiai. 

Su inspektoriumi jis prasilenkė šalivagės ke- 
lyje. Pamatęs, kad inspektorius lipa į jachtą, Vilis, 
regis, sudvejojo, bet užsidegęs naują cigaretę nuo 
tebesmilkstančios nuorūkos, tiesiu taikymu pasu- 
ko kavinės link. 

Iš tiesų jis ieškojo Megrė ir visai nebandė to 
nuslėpti. 

Jis net nenusiėmė savo minkštos fetrinės skry- 
bėlės, tik vos prisilietė prie jos pirštu ir sumur- 
mėjo: 

— Laba diena, komisare... Ar gerai miegojote?.. 
Norėčiau jums tarti porą žodžių... 


— Klausau... 

— Tik ne čia... Jei tik jums nėra skirtumo, gal- 
būt užliptume, pavyzdžiui, į jūsų kambarį? 

Visai nesijautė, kad jis bent kiek varžytųsi. 
Mažos akutės žibėjo ne tik guviai, bet ir šiek tiek 
klastingai. 

— Rūkote? 

— Dėkoju... 

- Tai reiškia, kad jūs rūkote tik pypkę... 

Megrė vis dėlto nusprendė jį atsivesti į savo 
kambarį, nors dar nebuvo spėta jo sutvarkyti. 
Mestelėjęs pro langą žvilgsnį į jachtą, Vilis ilgiau 
nedelsdamas įsitaisė ant lovos krašto ir pradėjo: 

— Aišku, jau surinkote žinių apie mane... 

Jis pasidairė peleninės ir neradęs nupurtė pe- 
lenus ant grindų. 

— Nieko gražaus, ką?.. Bet aš niekad neban- 
džiau vaidinti šventojo... Pulkininkas triskart per 
dieną kartoja, kad aš esu padugnė... 

Įdomiausia, kad jo veido išraiška buvo nuo- 
širdi. Megrė netgi pripažino, kad pašnekovas, ku- 
riam jau iš pirmo žvilgsnio pajuto antipatiją, da- 
bar pasidarė visai pakenčiamas. 

Labai keistas derinys. Klasta ir gudrumas. Bet 
tuo pat metu ir šelmiškos kibirkštėlės akyse, dėl 
kurių viską atleistum, nes pasijunti tiesiog bejėgis 
pykti. 

- Pažymėsiu, kad baigiau mokslus Itone, kaip 
ir Velso princas... Jei būtume to paties amžiaus, 
galbūt taptume geriausiais draugais pasaulyje... 
Tik skirtumas tas, kad mano tėvas yra figų pre- 
kiautojas Smirnoje... Man tai tikras siaubas!.. At- 
sitikdavo ir įvairių nemalonių istorijų... Kartą iš 

keblios padėties, jei jau visai atvirai, mane ištrau- 
kė vieno mokslo draugo iš Itono motina... 

Juk neturėčiau sakyti jos vardo, ar ne?.. Tai 
puiki moteris... Bet jos vyras tapo ministru ir ji 
bijojo, kad gali jį sukompromituoti... 

Vėliau... Jums jau turėjo papasakoti apie Mo- 
naką, apie tai, kas atsitiko Nicoje... Galbūt tiesa 
nėra tokia jau gąsdinanti... Galiu tik nuoširdžiai 
patarti: niekada neklausykite, ką apie tai sako 
brandaus amžiaus amerikietė, kuri linksmai leido 
laiką Rivjeroje, kai jos vyras, nė neįspėjęs, atva- 
žiavo iš Čikagos... Pavogti papuošalai ne visuomet 
vagiami... Toliau!.. 

Dabar eilė tam vėriniui... Arba jūs apie jį jau 
viską žinote, arba nežinote tik kol kas... Norėjau 
su jumis apie tai pasikalbėti vakar vakare, bet, at- 
sižvelgiant į susidariusią padėtį, tai tikriausiai ne- 
būtų buvę labai korektiška... 

Kad ir kaip būtų, pulkininkas vis dėlto yra 
džentelmenas... Žinoma, jis pernelyg pamėgęs vis- 
kį... Bet tai galima pateisinti... 

Karo tarnybą jis turėjo baigti turėdamas ge- 
nerolo laipsnį ir Delio karinė vadovybė buvo jam 
labai palanki, bet dėl vienos istorijos, į kurią buvo 
įpainiota moteris, - vietinio aukšto rango indų 
valdininko duktė, - jis buvo priverstas išeiti į at- 
sargą. 

Juk jūs jį matėte... Tai iš tiesų nuostabus vyras, 
pasižymintis neįtikėtina gyvenimo aistra... Ten jis 
turėjo trisdešimtį tarnų, būrį ordonansų, sekreto- 
rių, net nežinau kiek automobilių ir žirgų... Vienu 
akimoju nieko nebelieka, išskyrus šimto tūkstan- 
čių frankų metinę rentą... 


Tikriausiai nesakiau, kad tuo metu, kai susi- 
pažino su Meri, jis jau buvo du kartus vedęs?.. Jo 
pirmoji žmona mirė Indijoje... O antrą kartą jis 
prisiėmė ir kaltę, ir skyrybų išlaidas, nors užklupo 
savo žmoną su tarnu lovoje... Jis yra tikras džen- 
telmenas!.. 

Vilis patogiai atsidrėbė, linguodamas koją ant 
kojos, o Megrė, įsikandęs pypkę, sėdėjo atsirėmęs 
į sieną. 

- Štai kaip!.. Dabar jis gyvena, kaip išeina... 
Jis įsikūrė Porkerolyje, sename forte, kurį vadina 
Mažąja Langustyne... Kai užtektinai sutaupo, ke- 
liauja į Paryžių arba į Londoną... Tik pagalvokite, 
Indijoje jis kiekvieną savaitę ruošdavo kviestines 
vakarienes keturiasdešimčiai svečių... 

— Jūs norėjote su manimi pasikalbėti apie pul- 
kininką? - sumurmėjo Megrė. 

Vilis nė nemirktelėjo. 

— Tiksliau pasakius, bandžiau jums nupasako- 
ti aplinką... Kadangi jūs niekada negyvenote nei 
Indijoje, nei Londone, taip pat niekada neturėjo- 
te trisdešimties tarnų ir net nežinau kiek gražių 
merginų, pasiruošusių... Ne, aš nenoriu jūsų paže- 
minti... Trumpiau tariant, susipažinau su juo prieš 
dvejetą metų... 

Jūs nepažinojote Meri, kai ji dar buvo gyva... 
Tai buvo nuostabi moteris, tik su vištos proteliu... 
Šiek tiek rėksminga... Jei neskirdavai jai nuolati- 
nio dėmesio, ją bemat ištikdavo nervinė krizė, ir ji 
iškeldavo skandalą... 

O žinote, kiek metų pulkininkui?.. Šešiasde- 
šimt aštuoneri... Ji nukamuodavo jį, suprantate?.. 

Meri pro pirštus žiūrėjo į jo užgaidas, - ojis jų dar 
turėjo! - bet pati jį gerokai apsunkindavo... 

Ji įsimylėjo mane... Man ji taip pat patiko... 

— Spėju, kad ponia Negreti buvo sero Lempso- 
no meilužė? 

— Taip! - pripažino jaunuolis, nutaisęs nepri- 
tariamą grimasą. - Sunku būtų jums tai paaiš- 
kinti... Jis nei gyventi, nei gerti negali vienas... 
Reikia, kad šalia jo būtų žmonių... Jis sutiko ją pa- 
keliui sustojęs Bandolyje... Jau kitą rytą ji pasiliko 
su juo... Na, su juo, ir to užtenka!.. Ji bus tiek, kiek 
tik jai patiks... 

Aš - visai kitas reikalas... Esu vienas tų retų 
egzempliorių, kurie sugeba išgerti viskio tiek, kiek 
jis... Tikriausiai nepralenkiamas yra tik Vladimi- 
ras, - jį jau matėte, - tai jis mus abu devynis kar- 
tus iš dešimties suguldo miegoti ant kušečių... 

Nežinau, ar gerai įsivaizduojate, kokia mano 
padėtis... Reikia pripažinti, man nereikia rūpintis 
materialiais dalykais... Na, retkarčiais esame pri- 
versti porą savaičių prastovėti kokiame nors uoste 
laukdami, kol ateis čekis iš Londono ir turėsime 
už ką nusipirkti degalų! 

Paklausykite! Vėrinys, apie kurį jums dabar šį 
bei tą papasakosiu, buvo gal dvidešimt kartų už- 
statytas lombarde... Nesvarbu! Viskio mums retai 
kada pritrūksta... 

Tai nėra pats prašmatniausias gyvenimas... 
Užtat galima miegoti, kiek tik lenda... Gali eiti, 
kur nori... Gali grįžti, kada nori... Man tai geriau 
už tėvo figas... 

Pradžioje pulkininkas padovanojo žmonai 
keletą papuošalų... O ji retkarčiais vis prašydavo 


pinigų... Kad turėtų kuo apsirengti ir liktų keletas 
su kišenpinigių, suprantate? 

Užtikrinu, kad ir kaip blogai apie mane gal- 
votumėte, vakar patyriau tikriausią smūgį, kai 
lavoninėje įsitikinau, jog toje baisioje nuotrau- 
koje mačiau būtent ją... Beje, taip pat jautėsi ir 
pulkininkas!.. Tik jis greičiau leisis sukapojamas 
į smulkius gabalėlius negu sutiks, kad kiti iš jo 
veido ką nors išskaitytų... Toks jau jo būdas! Tai 
labai angliška!.. 

Kai mes praėjusią savaitę išvykome iš Pary- 
žiaus, - rodos, tai buvo antradienį, - mūsų iždas 
jau buvo ištuštėjęs beveik iki dugno... Pulkininkas 
telegrafavo į Londoną, prašydamas rentos avan- 
so... Mes laukėme Epernė... Tikriausiai šiuo metu 
jau gautas piniginis patvirtinimas... 

Iš Paryžiaus paskui mane vilkosi keleto nepa- 
dengtų skolų uodega... Du ar tris kartus prašiau 
Meri, kad parduotų savo vėrinį... O vyrui galėtų pa- 
sakyti, kad pati pametė arba kad kažkas pavogė... 

Ketvirtadienio vakare surengėme pobūvį, tą 
jūs jau žinote... Tik nepagalvokite ko nors labai 
blogo apie tai... Kai tik Lempsonas pamato gražią 
moterį, paprasčiausiai pasikviečia ją į jachtą... 

Paskui, praėjus porai valandų, jis jau buvo vi- 
siškai girtutėlis ir liepė man jas grūsti lauk, tik ap- 
sieiti su kuo mažesnėmis išlaidomis... 

Ketvirtadienio rytą Meri atsikėlė gerokai 
anksčiau negu visada, o kai mes išlindome iš savo 
patalų, ji jau buvo kažkur išėjusi... 

Po pusryčių mudu su ja trumpam pasilikome 
vieni... Ji sa manimi buvo ypač švelni... Bet tai buvo 
ypatingas švelnumas, su graudulio priemaiša... 

Staiga ji ištiesė savo vėrinį ir įdėjo man į del- 
ną, sakydama: „Gali jį parduoti...“ Tik jums nuo 
to blogiau, jei manimi netikite!.. Jaučiausi šiek 
tiek sutrikęs, šiek tiek susigraudinęs... Jei būtu- 
mėte pažinojęs ją, viską suprastumėte... Ji galėjo 
būti pasibjaurėtina, bet kai kuriomis akimirkomis 
sugebėdavo pasidaryti lygiai tokia pat nuostabi... 
Turėtumėte suprasti... Juk jai buvo jau keturias- 
dešimt metų... Šitaip ji priešinosi amžiui... Turėjo 
aiškiai jausti, kad artinasi pabaiga... 

Tuo metu kažkas įėjo į kajutę... Aš įsikišau vė- 
rinį į kišenę... Vakare pulkininkas mus nusivedė 
į dansingą, o Meri pasiliko jachtoje viena... Kai 
sugrįžome, jos jau nebebuvo... Lempsonas dėl to 
pernelyg nesirūpino, nes jau ne pirmą kartą ji ši- 
taip pabėga... 

Bet tai buvo ne šiaip sau pabėgimai, kaip 
jums atrodo! Pavyzdžiui, vienąsyk Porkerolio sa- 
loje vyko kažkokia šventė, ir ta proga Mažojoje 
Langustynėje surengėme neblogą orgiją, kuri už- 
sitęsė bene savaitę... Porą dienų Meri smaginosi 
kartu su visais... O trečią dieną dingo... Žinote, 
kur mes ją aptikome? Žemyne, vienoje Žijeno 
smuklėje, kur ji vaidino gerąją mamytę, rūpinda- 
masi dviem nežinia iš kur atsiradusiais murzinais 
vaikigaliais... 

Tas atsitikimas su vėriniu kėlė nerimą... Penk- 
tadienį išvažiavau į Paryžių... Bandžiau parduoti 
vėrinį... Bet paskui pamaniau, jei paaiškės, kad 
ten yra netikrų karoliukų, tai užtrauks man bėdų... 
Prisiminiau tas dvi prieš tai pas mus apsilankiu- 
sias mažyles... Su tokiomis mergužėlėmis gali 
prasukti, ką tik nori... Kita vertus, su Lija buvau 


pažįstamas dar nuo Nicos laikų ir žinojau, kad ga- 
liu ja pasikliauti... 

Papuošalą patikėjau jai... Dėl visa ko patariau, 
jei kas nors imtų klausinėti, sakyti, kad Meri per- 
davė jai vėrinį pati, prašydama parduoti... 

Tai buvo paprasta kaip „labas rytas“... Bet kaip 
kvailai išėjo... Geriau būčiau visai neprasidėjęs... 
Jeigu teks turėti reikalų su nenuovokiais polici- 
ninkais, tos istorijos jiems užteks, kad pasodintų 
mane į teisiamųjų suolą... 

Man tai paaiškėjo vakar, kai sužinojau, kad 
Meri pasmaugta... 

Neklausiu, ką jūs apie tai manote... Atvirai pa- 
sakius, netgi esu pasirengęs, kad mane suimsite... 

Bet tai būtų klaida - ir taškas... Jei vis dėlto 
norite, kad padėčiau, esu pasiruošęs... Tokia įvy- 
kių eiga gali jums pasirodyti keista, bet iš tikrųjų 
viskas labai paprasta... 

Jis sėdėjo beveik išsitiesęs lovoje ir visą laiką 
rūkė, įsmeigęs žvilgsnį į lubas. 

Megrė atsikėlė ir įsitaisė prie lango, nes norėjo 
paslėpti savo sumišimą. 

— Ar pulkininkas žino, kad jūs apsilankėte pas 
mane? - paklausė jis, netikėtai atsigręžęs į pašne- 
kovą. 

- Jis žino ne daugiau nei apie vėrinio istoriją... 
Netgi apie mano ir jo žmonos ryšius... Aš juk nie- 
ko nesakiau, tai savaime suprantama... Taigi norė- 
čiau, kad jis ir toliau nieko nežinotų... 

— O kaip ponia Negreti? 

— Gyva bėda! Graži moteris, bet nesugeba gy- 
venti kitaip, tik gulėdama ant sofos, rūkydama 
cigaretes ir gurkšnodama švelnius likerius... Nuo 

tos dienos, kai pasirodė mūsų jachtoje, taip ir pa- 
siliko... Atsiprašau! Ji dar lošia kortomis!.. Manau, 
kad tai vienintelis jos pomėgis... 

Iš surūdijusios geležies gergždimo galėjai su- 
prasti, kad atidaromi šliuzų vartai. Po pat langais 
praėjo dvejetas mulų ir sustojo netoliese, o tuščia 
barža šliuožė iš inercijos, lyg norėtų užsiropšti ant 
stataus kranto. 

Vladimiras, susirietęs dvilinkas, iš valtelės 
samstė lietaus vandenį, jau kone besiliejantį per 
kraštus. 

Ant akmeninio tilto pasirodė automobilis, pa- 
bandė įvažiuoti į šalivagės kelią, stabtelėjo, kelis 
kartus nevykusiai apsisuko ir pagaliau išjungė va- 
riklį. 

Išlipo juodai apsivilkęs vyras. Vilis atsikėlė, 
dirstelėjo pro langą ir pranešė: 

— Iš laidotuvių biuro atvažiavo... 

— Kada pulkininkas mano iš čia išvykti? 

— Iškart po laidotuvių... 

— Jos vyks čia? 

— Ar jam svarbu, kur? Pirmąją žmoną jis pa- 
laidojo Indijoje, o kita ištekėjo už niujorkiečio ir 
baigs gyvenimą Amerikos žemėje... 

Megrė nejučiomis pasižiūrėjo į jį, lyg būtų 
norėjęs įsitikinti, ar šis nejuokauja. Vilis Marko 
buvo rimtas, tik akyse vis žybsėjo vylingos ki- 
birkštėlės. 

— Suprantama, jei nurodymas išmokėti pini- 
gus jau bus atėjęs!.. Jei ne, laidotuvės turės pa- 
laukti... 

Juodai vilkintis vyras neryžtingai patrypčiojo 
priešais jachtą, paskui kreipėsi į Vladimirą, kuris 


63 


atsiliepė nenutraukdamas darbo, tada užlipo į lai- 
vą ir dingo už kajutės durų. 

Jachtoje Lukos Megrė jau nebematė. 

— Galite eiti! - tuomet pasakė jis lankytojui. 

Vilis dvejojo. Jo veidu perbėgo nerimas. 

— Jūs jam papasakosite apie vėrinį? 

— Nežinau... 

Tai reiškė, kad pokalbis iš tikrųjų baigtas. Vilis 
vėl atgavo nevaržomą laikyseną, išlygino savo su- 
siraukšlėjusią minkštą skrybėlę, rankos mostelėji- 
mu atsisveikino ir nusileido laiptais. 

Megrė, nulipęs paskui savo svečią, prie baro 
pamatė tik du upeivius, besišnekučiuojančius prie 
butelaičio alaus. 

- Jūsų draugas kalbasi telefonu... - paaiškino 
jam šeimininkas. - Jis prašė sujungti su Mulenu. 

Tolumoje sušvilpė vilkikas, o Megrė nesąmo- 
ningai suskaičiavo švilpukus ir sumurmėjo: „Pen- 
kios...“ | 

Štai toks buvo kanalo gyvenimas. Atplaukia 
penkios baržos. Medpadžiais avintis šliuzininkas 
išėjo iš savo namelio ir pasuko prie sklendžių. 

Kai Luka grįžo nuo telefono, jo veidas buvo 
net įraudęs. 

- Uf! Nelengvai ėjosi... 

— Kas gi nutiko? 

— Pulkininkas sakė, kad jo žmonos mergautinė 
pavardė yra Mari Diupen... Santuokai šia pavarde 
jai buvo išduotas gimimo liudijimo išrašas, kuria- 
me taip pat parašyta, kad ji kilusi iš Muleno. Aš 
ten paskambinau, pareikalavau, kad sujungtų per 
pirmenybinį ryšį... 

- Ir ką? 

— Registrų knygoje įrašyta tik vienintelė Mari 
Diupen. Jai keturiasdešimt dveji metai, turi treje- 
tą vaikų ir yra Pjebefo, duonkepio iš Aukštosios 
gatvės, Žmona... Merijos sekretorius, atsiliepęs 
į mano skambutį, dar vakar ją matė stovinčią už 
prekystalio ir jam atrodė, kad ji sveria šimtą aš- 
tuoniasdešimt svarų... 

Megrė nieko neatsakė. Lyg pasivaikščioti išėjęs 
nerūpestingas rentininkas, visiškai pamiršęs savo 
bičiulį, jis pasuko šliuzo link ir ten labai smalsiai 
stebėjo laivų manevrus, tačiau su tikru įniršiu vis 
maigydamas nykščiu tabaką pypkėje. 

Po kiek laiko prie šliuzininko priėjo Vladimi- 
ras ir, kilstelėjęs prie savo baltos jūreiviškos kepu- 
rės ranką, paklausė, kur galėtų pasipildyti geria- 
mojo vandens atsargas. 

V 
PJK ŽENKLELIS 


Megrė atsigulė anksti, nes inspektorius Luka, ga- 
vęs iš jo nurodymus, turėjo gan ilgam išvykti į Mo, 
Paryžių ir Muleną. 

Kai jis išėjo iš kavinės, salėje buvo likę vos treje- 
tas lankytojų: du upeiviai ir vieno jų žmona, užėjusi 
pasiimti vyro ir tą akimirką mezganti kamputyje. 

Oras ten tvyrojo toks slogus, kad buvo sun- 
ku kvėpuoti. Kanale per porą metrų nuo „Pietų 
Kryžiaus“, pro kurio visus iliuminatorius plieskė 
šviesa, prisišvartavo barža. 

Komisaras jau buvo pradėjęs snūduriuoti, kai 
kažkas netikėtai nutraukė jo drumstą sapną, o pra- 
merkęs akis jis neprisiminė, ką regėjęs. Į duris la- 
bai smarkiai beldėsi ir desperatiškas balsas šaukė: 

— Komisare!.. Komisare!.. Greičiau!.. Mano tėvas... 

Nulėkęs atidaryti vien su pižama, jis pamatė 
smuklininko dukterį, taip mirtinai išgąsdintą, kad 
ji iškart metėsi jam glėbį. 

- Ten!.. Ateikite greičiau... Ne! Pasilikite... Aš 
bijau čia būti viena... Negaliu... Man baisu... 

Iki šiol ji pernelyg netraukė jo dėmesio. Dai- 
liai nuaugusi, iš pažiūros buvo rimta mergina ir 
atrodė net neturinti nervų sistemos. 

Dabar ji tiesiog įsikibo į Megrė, jos veidas 
buvo persikreipęs iš siaubo, o ji visa krūpčiojo 
taip smarkiai, kad darėsi nejauku. Stengdamasis 
kaip nors išsivaduoti iš merginos glėbio, komisa- 
ras nutrypčiojo prie lango ir atvėrė jį. 

Turėjo būti maždaug šešta ryto. Aušra tolumo- 
je dar tik švietėsi, buvo šalta lyg žiemos rytmetį. 

Gal už šimto metrų nuo „Pietų Kryžiaus“, prie 
Epernė kelio ir akmeninio tilto, ketvertas ar pen- 
ketas žmonių bandė sunkiais baržų kobiniais iš- 
traukti iš vandens kažkokį plūduriuojantį daiktą, 
o vienas upeivis, jau atrišęs pakrantėje buvusią 
valtelę, pradėjo irtis į tą pusę. 

Megrė vilkėjo visiškai sunešiota pižama. Bet 
ilgai negalvojęs užsimetė apsiaustą tiesiai ant pe- 
čių ir susirado batus, į kuriuos įsispyrė basnirčia. 

— Jūs gi Žinote!.. Tai jis... Jie... 

Smarkiau trūktelėjęs, jis išsilaisvino iš susijau- 
dinusios merginos glėbio, nusileido laiptais ir at- 
skubėjo į įvykio vietą kartu su kažkokia moterimi, 
nešina kūdikiu ant rankų. 

Jam neteko būti ten, kai buvo surastas Meri 
Lempson kūnas. Lavono atradimas žmonėms turė- 
jo atrodyti dar šiurpesnis, nes, pasikartojus žmog- 
žudystei, buvo justi, kaip virš kanalo pakimba tie- 
siog mistinė baimė. 

Žmonės kažką karštligiškai šaukė vieni ki- 
tiems, o paieškoms vadovavo „Upeivių kavinės“ 
šeimininkas, pirmas pastebėjęs vandenyje plūdu- 
riuojantį žmogaus kūną. 

Du kartus kobinys įsikabino į lavoną. Bet 
kablys vis nusprūsdavo. Kūnas keletą centimetrų 

panirdavo į vandenį ir kaip kamštis vėl iššokdavo 
į paviršių. 

Megrė pavyko atpažinti pilkąjį Vilio kostiumą. 
Bet veido niekaip negalėjo įžiūrėti, nes už kūną 
sunkesnė galva visą laiką liko panirusi po vandeniu. 

Upeivis valtelėje staiga persisvėrė, sugrie- 
bė numirėlį už atlapo ir viena ranka sugebėjo jį 
ištraukti iš vandens. Tačiau niekaip negalėjo jo 
įversti per valtelės bortą. 

Vyras pasirodė tvirtų nervų. Jis iš pradžių vie- 
ną po kitos sukėlė lavono kojas, paskui iš valte- 
lės metė ant kranto lyną, o tada jau rankove apsi- 
šluostė šlapią kaktą. 

Staiga Megrė pamatė užsimiegojusį Vladimi- 
ro veidą, kuris pasirodė pro pravirą jachtos liuką. 
Rusas trynėsi akis. Paskui dingo. 

— Nieko nelieskite... 

Jam už nugaros stovintis upeivis pradėjo pro- 
testuoti ir bambėti, kad jo svainį Elzase sugebė- 
jo atgaivinti net tuomet, kai jis išbuvo vandenyje 
kone trejetą valandų. 

Kavinės šeimininkas parodė į lavono kaklą. 
Viskas buvo aišku: du juodi pirštų pėdsakai, visai 
kaip ant Meri Lempson gerklės. 

Tragedija visus smarkiai sukrėtė. Vilis gulėjo 
išvertęs akis, jos dabar atrodė kur kas didesnės 
negu paprastai. Dešinėje rankoje jis mėšlungiškai 
gniaužė kuokštą meldų. 

Megrė apėmė jausmas, tarytum Iažkis slėptųsi 
jam už nugaros, ir atsigręžęs jis pamatė pulkinin- 
ką, taip pat apsivilkusį pižama, tik šis ant pečių 
buvo užsimetęs šilkinį chalatą, o kojas įsispyręs į 
melsvas ožkenos šlepetes. 

Jo žilės pasidabruoti plaukai buvo išsidraikę, 
o veidas šiek tiek papurtęs. Su tokia apranga jis 
atrodė keistai tarp upeivių medpadžiais batais ir 
šiurkščios drobės drabužiais, mindantis purvą ir 
drebantis nuo rytmečio šalčio. 

Pulkininkas buvo aukščiausias ir stambiausias 
iš visų. Nuo jo sklido odekolono kvapas. 

— Ten Vilis!.. - kimiai sušvokštė jis. 

Paskui ištarė keletą žodžių angliškai, bet tokia 
greitakalbe, kad Megrė negalėjo suprasti, pasilen- 
kė ir prisilietė delnu prie jaunuolio veido. 

Mergina, prižadinusi komisarą, dabar kūk- 
čiojo įsitvėrusi į kavinės duris. Tekinomis atbėgo 
šliuzininkas. 

— Paskambinkite Epernė policijai... Gydytojui... 

Pasirodė netgi Negreti, kaip visuomet susitar- 
šiusi ir basa, o nedrįsdama palikti jachtos denio, 
pašaukė pulkininką: 

— Volteri!.. Volteri!.. 

Už arčiau susibūrusių Žmonių nugarų stum- 
dėsi nauji atvykėliai: siauruko traukinio konduk- 
torius, keletas žemkasių ir net vienas valstietis, 
kurio karvė dabar viena vaikštinėjo sau šalivagės 
keliu. 

— Tegu jį perneša į kavinę... Ir pasistengia kuo 
mažiau prie jo liestis... 

Ištikusi mirtis nekėlė nė menkiausių abejonių. 
Kai numirėlį pagaliau atnešė į kavinę, elegantiškas 
jo kostiumas buvo pavirtęs grindų skuduru, nes 
kūną vilko žeme. 

Lėtu žingsniu jį atlydėjo pulkininkas: apsivil- 
kęs pižama, apsiavęs melsvomis šlepetėmis, o vė- 
jas ant jo įraudusios plikės draikė keletą ilgų dar 

išlikusių garbanų - jis atrodė ir komiškai, ir kartu 
dieviškai. 

Mergina dar smarkiau įsiraudojo, o nešant la- 
voną pro šalį, ji pabėgo ir užsirakino virtuvėje. 
Šeimininkas šaukė į telefono ragelį: 

- Tikjau ne, panele!.. Policiją!.. Greičiau!.. Įvyk- 
dyta žmogžudystė... Neišjunkite... Alio!.. Alio!.. 

Megrė neleido į kavinę prasibrauti smalsuolių 
būriui. Bet tie upeiviai, kurie surado lavoną ir pa- 
dėjo jį ištraukti iš vandens, buvo sugužėję į kavinę 
jau anksčiau ir dabar stumdėsi tarp staliukų, po 
vakarykščio tebenukrautų tuščiomis stiklinėmis 
ir litriniais buteliais nuo vyno. Ūžė krosnis. Salės 
viduryje mėtėsi palikta šluota. 

Už lango komisaras pamatė Vladimirą, kuriam 
užteko laiko susiieškoti ir užsidėti amerikiečių jū- 
reivio pilotę. Upeiviai jam kažką aiškino, bet jis 
jiems neatsakė. 

Pulkininkas vis stebeilijo į lavoną, paguldytą 
ant rusvai dažytų kavinės grindų, bet nebuvo ga- 
lima pasakyti, ar jis susijaudinęs, ar nusiminęs, ar 
apimtas siaubo. | 

— Kada paskutinį kartą jį matėte? - prisiarti- 
nęs prie jo paklausė komisaras. 

Seras Lempsonas atsiduso ir atrodė, kad tebe- 
ieško aplinkui akimis to, kuriam paprastai patikė- 
davo atsakinėti už jį. 

— Kaip tai siaubinga... - pagaliau sumurmė- 
jo jis. 

- Jis nenakvojo laive? 

Anglas mostelėjo ranka į upeivius, kurie jų- 
dviejų klausėsi. Tai buvo lyg kvietimas elgtis san- 
tūriau. 

Pagaliau tai reiškė: „Ar jums atrodo būtina ir 
priderama, kad šie žmonės?..“ 

Megrė liepė jiems išeiti. 

— Tai atsitiko dešimtą valandą, vakar vakare... 
Laive visiškai pasibaigė viskis... Vladimiras perėjo 
visą Dizi ir niekur nerado... Tada aš nusprendžiau 
nueiti į Epernė... 

— Vilis jus lydėjo? 

— Neilgai... Prie pat tilto jis mane paliko... 

—- Kodėl? 

— Mes apsikeitėme aštriais žodžiais... 

Kai pulkininkas ištarė šią frazę, jo žvilgsnis, 
įsmeigtas į išbalusį velionio veidą, perkreiptą mir- 
ties, iškart susidrumstė. 

Galbūt jis tik trumpai miegojo, jo veidas iš 
nuovargio papurto ir dėl to atrodė labiau susijau- 
dinęs? Bet Megrė buvo tikras, kad už tankių blaks- 
tienų mato suspindint ašaras. 

- Jūs susivaidijote? 

Pulkininkas gūžtelėjo pečiais, lyg norėtų pa- 
rodyti, koks nepriimtinas jam toks storžieviškas ir 
brutalus pasakymas. 

- Jūs dėl kažko jam priekaištavote?.. 

— No! Aš tik norėjau sužinoti... Aš jam karto- 
jau: „Vili, jūs esate padugnė... Bet jūs turite man 
pasakyti...“ 

Pulkininkas nutilo priblokštas ir nusisuko į 
šalį, kad numirėlio veidas taip slegiamai netrauk- 
tų jo dėmesio. 

- Jūs apkaltinote jį nužudžius jūsų žmoną?.. 

Jis tik gūžtelėjo pečiais ir atsiduso: 

- Vilis nuėjo, visiškai vienas... Taip jau ne 
kartą buvo atsitikę... O rytojaus dieną būtume 

išgėrę pirmąją viskio taurę jau nieko neprisimin- 
dami... 

— Jūs pėsčiomis nuėjote iki Epernė? 

- Yes! 

— Jūs gėrėte? 

Dabar pulkininkas įsmeigė į Megrė graudų ir 
priekaištingą žvilgsnį. 

— Aš dar lošiau kortomis, klube... Man sakė, 
kad „Perkūno oželyje“ yra klubas... O grįžau au- 
tomobiliu... 

— Kelintą valandą? 

Jis mostelėjo ranka, duodamas suprasti, kad 
nieko neprisimena. 

- Vilio nebuvo lovoje? 

— No... Vladimiras man tai pasakė, kai nuren- 
ginėjo... 

Prie durų sustojo motociklas su priekaba. 
Nuo transporto priemonės nulipo policijos briga- 
dininkas, o su juo buvo ir gydytojas. Trinktelėjo 
durys. 

— Kriminalinė policija! - prisistatė Megrė ko- 
legai iš Epernė. - Pasistenkite, kad žmonės laiky- 
tųsi atokiau, ir paskambinkite į prokuratūrą... 

Gydytojui prireikė tik labai trumpos apžiūros, 
kad pasakytų: 

— Kai jį nugramzdino į vandenį, jau buvo mi- 
ręs... Pasižiūrėkite į šitas žymes... 

Megrė buvo jas pastebėjęs. Žinojo, ką tai reiš- 
kia. Nesąmoningai jo žvilgsnis sustojo ties de- 
šiniąja pulkininko ranka, išsiskiriančia tvirtais 
raumenimis, plačiais apdailintais nagais ir išsišo- 
vusiomis venomis. 

Prireikė ne mažiau kaip valandos, kol pro- 
kuratūra susiruošė ir atvyko į nusikaltimo vietą. 
Dviračiais atvažiavo būrys policininkų ir aplink 
„Upeivių kavinę“ bei „Pietų Kryžių“ suformavo 
užkardą. | 

— Ar galiu apsirengti? - pasiteiravo pulkininkas. 

Netgi vien su chalatu, šlepetėmis ir nuogomis 
blauzdomis smalsuolių gretoje jis išlaikė visus ste- 
binantį orumą. Vos įėjęs į kajutę, jis iškišo galvą 
ir šūktelėjo: 

— Vladimirai!.. 

Iškart visi jachtos liukai užsidarė. 

Megrė pirmiausia ėmėsi apklausti šliuzininką, 
kurį sirenos švilpimu prie vartų jau šaukė moto- 
rinis laivas. 

- Manau, kad kanale neturėtų būti srovių. Tai- 
gi kūnas turėjo likti ten, kur jį įmetė... 

- Didžiuosiuose bjefuose, siekiančiuose nuo 
dešimties iki penkiolikos kilometrų, taip ir yra... 
Bet šitame bjefe nėra ir penkių... Jei laivas leidžia- 
si tryliktajame šliuze, aukščiau maniškio, vanduo 
iki manęs atsrūva tik po keleto minučių... O jei aš 
praleidžiu kylantį laivą, tuomet iš kanalo išsipila 
daugybė kubinių metrų vandens, ir srovė susidaro 
akimirksniu... 

— Kelintą valandą pradedate darbą? 

- Darbas turėtų prasidėti su saulėtekiu... O iš 
tikrųjų pradedu gerokai anksčiau... Arklinės bar- 
žos, judančios labai lėtai, atplaukia čia jau apie 
trečią valandą ryto, todėl šliuzus dažniausiai at- 
sidaro pačios, mes net negirdime... Nieko jiems 
nesakome, nes visus gerai pažįstame... 

— O kaip buvo šįryt? 

— „Frederikas“, nakvojęs čia, turėjo išplaukti 
pusę ketvirtos, o būti šliuzuojamas prie Aji penktą 
valandą... 

Komisaras patraukė tuo pačiu keliu, kuriuo 
buvo atėjęs. Priešais „Upeivių kavinę“ ir šalivagės 
kelyje rinkosi būreliai žmonių. Kai komisaras ėjo 
pro šalį ir jau suko akmeninio tilto link, prie jo 
prisiartino senas locmanas rauplėta nosimi. 

— Norėtumėte, kad parodyčiau vietą, kur jau- 
nuolį įmetė į vandenį? 
drįstančius prieiti prie komisaro. 

Locmanas kalbėjo tiesą. Už penkiasdešimties 
metrų nuo akmeninio tilto meldai gana didelia- 
me plote buvo išgulę. Nepasakytum, kad tai buvo 
kažkam praėjus likusios pėdos, nes meldai buvo 
prispausti plačia juosta, tikriausiai velkant Žeme 
sunkų kūną. 

— Ar matote?.. Aš gyvenu už penkių šimtų metrų, 
viename iš tų kraštinių Dizi namų... Atėjęs čia šįryt 
pasižiūrėti, kaip laivai leidžiasi Marna, ar nereikia 
jiems mano paslaugų, buvau tiesiog apstulbintas... 
O štai dar kokį daikčiuką šįryt radau ant kelio... 

Žmogelis buvo nepakenčiamai įkyrus, dar pri- 
dėjus jo gudrias grimasas, paslaptingus žvilgsnius, 
kuriuos mėtė bičiuliams, sekantiems paskui juos 
per atsargų atstumą. 

Vis dėlto daiktas, kurį jis išsitraukė iš kišenės, 
iš tikrųjų pasirodė vertas didžiulio susidomėjimo. 
Tai buvo subtilaus darbo emalio ženklelis, kuria- 
me po įspaustu inkaru buvo matyti sutrumpini- 
mas PjK. 

— Prancūzijos jachtų klubas! - paaiškino loc- 
manas. - Visi klubo nariai įsisega tokius ženkle- 
lius į švarko kilpelę. 

Megrė apsidairė maždaug dviejų kilometrų aki- 
pločiu ir pamatė jachtą, o po užrašu „Pietų Kry- 
žius“ sugebėjo išskirti tokiais pačias raides - PJK. 

Daugiau nekvaršindamas galvos dėl bendrake- 
leivio, atidavusio jam ženklelį, jis lėtai nužings- 
niavo tilto link. Dešinėje driekėsi Epernė kelias, 
tiesus kaip styga, dar blizgantis nuo praošusio lie- 
taus, o automobiliai skriejo juo tarytum viesulas. 

Kairėje kelias lankstu suko pro Dizi kaimą. To- 
lėliau, anapus kanalo, prie Prancūzijos navigacijos 
kompanijos laivų taisyklos, stovėjo keletas remon- 
tuojamų baržų. 

Megrė šiek tiek nervingu žingsniu pasuko at- 
gal, nes netrukus ruošėsi atvykti prokuratūra, ir 
ištisai valandai ar net porai užsitęs įprastinis są- 
myšis, klausinėjimai, bėgiojimas, bus kuriamos 
keisčiausios prielaidos. 

Kai jis susilygino su jachta, pamatė, kad jos 
liukai tebėra uždaryti. Uniformuotas policininkas, 
vaikštinėjantis pakrante, tiesiog meldė smalsuolius 
eiti savo keliu, bet dviem žurnalistams iš Epernė 
nesugebėjo sutrukdyti pasidaryti nuotraukų. 

Oras dar nebuvo visai išsigiedrijęs, bet nebu- 
vo ir pernelyg subjuręs. Tvyrojo tik pilkšva ūkana, 
vienspalvė, lyg dangaus kupolas būtų padarytas iš 
matinio stiklo. 

Megrė užkopė trapu, pabeldė į duris. 

— Kas ten? - pasigirdo pulkininko balsas. 

Komisaras iškart įėjo, nes nejautė nė menkiau- 
sio noro užvesti derybas. Jis pamatė Negreti, kuri, 

kaip visuomet, atrodė netvarkingai, plaukai drai- 
kėsi ant skruostų ir pakaušio, ji šniurkščiojo nosi- 
mi ir šluostėsi ašaras. 

Seras Lempsonas sėdėjo ant suoliuko, ištiesęs 
kojas Vladimirui, kuris jas avė rusvais batais. 

Vanduo jau senokai kunkuliavo ant viryklėlės, 
net buvo girdėti, kaip švilpia garas. 

Pulkininko ir Glorijos kušetės tebebuvo su- 
jauktos. Ant stalo mėtėsi kortos, gulėjo išskleistas 
Prancūzijos navigacijos kelių žemėlapis. 

Tebetvyrojo tas pats sunkus ir aštrus kvapas, 
vienu metu primenantis barą, buduarą ir alkovą. 
Ant pakabos, šalia šmaikščio dramblio kaulo ran- 
kena, kabojo balta drobinė buriuotojo kepuraitė. 

- Ar Vilis nepriklausė Prancūzijos jachtų klu- 
bui? 

Iš to, kaip gūžtelėjo pečiais pulkininkas, turė- 
jo būti aišku, koks kvailas klausimas. Išties, PJK 
buvo vienas uždariausių elitinių klubų. 

— Tai aš! - pagaliau tarstelėjo seras Lempso- 
nas. - Taip pat priklausau ir Anglijos karališkajam 
jachtų klubui... 

- Ar galėtumėte parodyti švarką, kurį vilkėjo- 
te vakar vakare? 

— Vladimirai... 

Pagaliau jis apsiavė. Tada atsikėlė ir pasilenkė 
prie spintelės, praverčiančios kaip gėrimų baras. 
Ten nebuvo matyti nė vieno butelio viskio. Bet 
buvo nemažai kitokios rūšies alkoholinių gėrimų, 
ir jis vis dvejojo, ką rinktis. 

Pagaliau ištraukė butelį konjako ir sumurmėjo 
nepernelyg svetingai: 

— Išgersite? 

— Dėkoju... 

Išėmęs iš specialaus stovo ant stalo, jis pripil- 
dė sidabrinę taurę, pasidairė sifono ir susiraukė, 
kaip žmogus, kurio įpročius kažkas sujaukė ir da- 
bar jis priverstas kankintis. 

Iš persirengimo kajutės grįžo Vladimiras, ne- 
šinas juodu ševioto kostiumu, o šeimininkas mos- 
tu jam parodė, kad perduotų drabužį Megrė. 

— PJK ženklelis paprastai būna prisegtas prie 
šio švarko? 

— Yes... Argi dar ne viskas baigta?.. Vilis tebe- 
guli tenai, ant grindų?.. 

Mažais gurkšneliais jis stačiomis ištuštino 
savo stiklą ir sudvejojo, ar neįsipylus dar. 

Dirstelėjęs pro iliuminatorių, lauke jis pamatė 
kažkokio smalsuolio kojas ir nepatenkintas pra- 
dėjo bambėti. 

— Ar galėtumėte, pulkininke, nors trumpai 
mane išklausyti? 

Šis mostu parodė, kad klausosi. Megrė išsi- 
traukė iš kišenės emaliuotą segę. 

— Šįryt ją rado toje vietoje, kur Vilio kūną tem- 
pė per meldus, kad įmestų į kanalą... 

Negreti sucypė, krito ant granatiniu aksomu 
apmušto minkštasuolio ir, susiėmusi už galvos, 
pradėjo konvulsyviai kūkčioti. 

Vladimiras net nevirptelėjo. Jis laukė, kol jam 
bus grąžintas švarkas, nes turėjo nunešti jį atgal į 
spintą. 

Pulkininkas keistai sukrenkštė ir gal ketvertą 
ar penketą kartų pakartojo: 

= Yėši., XeSlų 
Tuojau pat vėl įsipylė konjako. 

— Pas mus, Anglijoje, policija visai kitaip ren- 
gia apklausas... Ji privalo įspėti, kad kiekvienas 
apklausiamojo žodis gali būti panaudotas prieš 
jį... Norėčiau viską papasakoti iš karto... Ar galite 
užsirašyti?.. Aš vieno ir to paties nekartosiu... 

Taigi, mes su Viliu apsikeitėme aštriais Žo- 
džiais... Aš paklausiau... Nesvarbu... 

Jis nebuvo tokia padugnė, kaip kiti... Pasitaiko 
tarp jų ir visai simpatiškų padugnių... 

Aš pasakiau keletą labai nemalonių žodžių, ir 
jis griebė mane už švarko, štai čia... | | 

Pulkininkas parodė į atlapus ir metė nekantrų 
žvilgsnį pro iliuminatorių, kuriame vis šmėsčiojo 
tai medpadžiais, tai išklaipytomis kurpėmis apau- 
tos kojos. 

— Tai viskas... Daugiau nieko nežinau... Segė 
tikriausiai nukrito... bet tai įvyko anapus tilto... 

- Ženklelis vis dėlto surastas šitoje pusėje... 

Vladimiras, atrodo, net nesiklausė. Jis rankio- 
jo nuo grindų išmėtytus daiktus, nešė juos į laivo 
pirmagalį ir neskubėdamas grįždavo prie to paties 
darbo. R 

Pagaliau jis priėjo prie Glorijos, kuri daugiau 
nebeverkė, tik gulėjo nejudėdama, susiėmusi ran- 
komis galvą, ir su ryškia rusiška tartimi paklausė: 

— Ar ko nors norėtumėte? 

Trapu subildėjo žingsniai. Paskui pasigirdo 
beldimas ir policijos brigadininko balsas tarė: 

- Ar jūs čia, komisare?.. Prokuratūra atvyko... 

- Ateinu!.. 

Brigadininkas į vidų nėjo, jis pasiliko stovėti 
už raudonmedžio durų, net nedrįsdamas prisilies- 
ti prie varinės rankenos. 

— Dar vieną klausimą, pulkininke... Kada įvyks 
laidotuvės?.. 

— Po trijų valandų... 

— Šiandien? 

— Yes!.. Daugiau neturiu ką čia veikti... 

Jis spėjo išlenkti trečią iš eilės trijų Žvaigž- 
dučių konjako taurę ir pažvelgė į Megrė jau susi- 
drumstusiomis akimis, bet šitokį jo žvilgsnį teko 
matyti ir anksčiau. 

Kai komisaras jau ruošėsi išeiti, jis flegmatiš- 
kai, abejingai, lyg būtų išties didelis ponas, pa- 
klausė: 

— Ar aš jau esu kalinys? 

Negreti iškart pakėlė galvą, o jos veidas buvo 
mirtinai išbalęs. 

V| 
AMERIKIETIŠKA PILOTĖ 


Teisėjo ir pulkininko susitikimas kuo labiau artė- 
jo prie pabaigos, tuo darėsi iškilmingesnis, ir tai 
buvo matyti ne vien nuošalyje sėdinčiam Megrė. 
Komisaro žvilgsnis susitiko su respublikos proku- 
roro padėjėjo akimis, kuriose jis perskaitė tą patį. 

Prokuratūra susirinko „Upeivių kavinės“ sa- 
lėje. Vienos durys vedė į virtuvę, iš kurios buvo 
girdėti puodų trinksėjimas. Pro kitas duris, įstik- 
lintas ir aplipintas permatomais tešlos gaminių ir 
mineralizuotų muilų reklaminiais plakatais, akis 
rėžė krautuvėlėje sudėtos dėžės bei maišai. 

Lauke palei langą vaikštinėjo budintis polici- 
ninkas su uniformine kepure, todėl smalsuoliai 
būriavosi šiek tiek toliau - jie netriukšmavo, bet 
užsispyrę niekur nesitraukė. 

Nuo vieno stalo pamiršta nuimti ropinę su gė- 
rimo likučiais, o šalia jos nusidriekė vyno valkelė. 

Teismo sekretorius rašė įsitaisęs ant suoliuko 
be atlošo, tad jo veido išraiška buvo irzli. 

Užbaigus tyrimo procedūras lavonas buvo 
paguldytas kampe, kad atsidurtų kuo toliau nuo 
krosnies, ir paskubomis pridengtas rusva klijuote, 
nuimta nuo stalo, tad dabar buvo matyti, iš kokių 
kreivų lentų sukaltas stalviršis. 


80 


Tvyrojo slogūs kvapai: aštrių prieskonių, ark- 
lidžių, dervos, pigaus vynelio. 

Teisėjas, garsėjantis kaip vienas nemaloniau- 
sių teisėsaugos pareigūnų visame Epernė, beje, la- 
bai besididžiuojantis savo aristokratiška Klerfon- 
tenų de Lanji kilme, šildėsi nugarą prie židinio ir 
šluostėsi savo monoklį. 

Vos prasidėjus teismo posėdžiui, jis jau krei- 
pėsi į pulkininką angliškai: 

— Manau, kad pageidausite bendrauti savo 
gimtąja kalba... 

Teisėjas angliškai kalbėjo taisyklingai, tik gal 
šiek tiek dirbtinai ir nemaloniai perkreipdamas 
lūpas, bet tai būdinga visiems, tuščiai bandan- 
tiems mėgdžioti svetimos kalbos tarimą. 

Seras Lempsonas nusilenkė ir, pasisukęs į teis- 
mo sekretorių, lėtai, su pauzėmis, kad tas suspėtų 
užrašyti, atsakė į visus klausimus. 

Jis pakartojo viską, apie ką kalbėjosi susitikęs 
Megrė, bet daugiau nieko naujo nepasakė. 

Šia proga jis buvo apsivilkęs tamsiai mėlyną 
kariško kirpimo kostiumą, kurio kilpelę puošė vos 
viena juostelė - Ordinas už nuopelnus. 

Rankoje laikė kepuraitę su didžiule paauksuo- 
ta kokarda, kurioje matėsi Prancūzijos jachtų klu- 
bo ženklai. 

Procedūra buvo nesudėtinga. Vienas klausi- 
nėjo. Kitas, ruošdamasis atsakyti, kiekvieną kartą 
nežymiai nusilenkdavo. 

Megrė vis dėlto juo žavėjosi, nors šiek tiek 
susigėsdavo, prisiminęs savo įsiveržimą į „Pietų 
Kryžių“. 


Jis nemokėjo anglų kalbos taip gerai, kad per- 
prastų visus pokalbio niuansus. Tačiau bent jau 
suprato paskutinių replikų prasmę. 

- Ašjus paprašyčiau, sere Lempsonai, - pasakė 
teisėjas, - būti mano dispozicijoje, kol bus ištirtos 
abidvi bylos. Taip pat esu priverstas kurį laiką ne- 
duoti leidimo ponios Lempson laidotuvėms. 

Linktelėjimas galva. 

- Ar aš gausiu leidimą išvykti savo laivu iš 
Dizi? 

Jis rankos mostu parodė į susibūrusius lauke 
žioplius, į viską aplinkui, netgi į dangų. 

— Aš gyvenu Porkerolyje... Man reikia bent sa- 
vaitės nuplaukti iki Sonos upės... 

Dabar jau atėjo teisėjo eilė nusilenkti. 

Jie vienas kitam vis dėlto nepaspaudė rankų, 
nors trūko nedaug. Pulkininkas apsidairė aplinkui 
ir atrodė nepastebįs nei teismo gydytojo, nuobo- 
džiavusio visą teismo posėdį, nei Megrė, kuris iš- 
kart nusigręžė ir nusilenkė tik teismo pareigūnui. 

Ilgiau negaišdamas, jis kone akimirksniu įvei- 
kė trumputę kelio atkarpą, skiriančią „Upeivių ka- 
vinę“ nuo „Pietų Kryžiaus“. 

Į kajutę nėjo. Denyje jo jau laukė Vladimiras. Iš- 
kart perdavęs nurodymus, pats atsistojo prie vairo. 

Kaip apstulbo susirinkę ant kranto upeiviai, 
kai jūreivis dryžuota palaidine nusileido į maši- 
nų skyrių, paleido variklį, iškart sugrįžo į denį ir 
mikliu judesiu atkabino švartavimosi lynus nuo 
knechtų. 

Po keleto minučių būrelis karštai gestikuliuo- 
jančių smalsiausiųjų patraukė plento link, kur sto- 
vėjo prokuratūros automobiliai. 


Megrė liko stovėti pakrantėje vienas. Pagaliau 
jis ramiai prisikimšo pypkę, kaip niekada prasčio- 
kiška maniera susigrūdo rankas į kišenes ir niūriai 
suburbleno: 

- Viskas perniek!.. 

Argi dabar teks nusikaltimo tyrimo imtis iš 
naujo“ 

Iš viso prokuratūros atlikto tyrimo teišaiškėjo 
keletas naujų faktelių, kurių reikšmės šiuo metu 
dar negalėjai tinkamai įvertinti. 

Pirmiausia ant Vilio kūno aptiktos ne vien 
smaugimo žymės: gydytojai dar pastebėjo mėlynes 
ant krūtinės ir riešų. Pasak mediko, reikia iškart 
atsisakyti minties, kad buvo surengta pasala, ir 
konstatuoti faktą, jog įvyko grumtynės su prieši- 
ninku, pasižyminčiu nepaprasta jėga. 

Kita vertus, seras Lempsonas teisme aiškino, 
kad savo būsimąją žmoną jis sutiko Nicoje, kai ji 
jau buvo išsiskyrusi su vienu italu, bet jo pavardę 
Čekaldis pasilikusi. 

Pulkininkas nebuvo labai konkretus. Iš jo ty- 
čia dviprasmiškos kalbos vis dėlto galėjai suprasti, 
kad Mari Diupen tais laikais, kai ją dar vadino Če- 
kaldi, buvo atsidūrusi būklėje, artimoje skurdui, 
ir tik keleto kilnių draugų dėka galutinai nenusi- 
rito iki intymių paslaugų teikimo. 

Jis ją vedė vienos kelionės į Londoną metu - 
tada jos prašymu iš Prancūzijos ir buvo atsiųstas 
gimimo liudijimo išrašas su mergautine pavarde 
Mari Diupen. 

— Tai buvo žavinga moteris... 

Megrė prisiminė mėsingą, išdidų, įraudusį 
pulkininko veidą, kuriame, tariant šiuos žodžius, 

neatsispindėjo jokie jausmai, o frazė skambėjo taip 
rimtai ir paprastai, kad teisėjas atrodė įtikintas. 

Staiga komisarą kažkas paprašė pasitraukti iš 
kelio, kad praleistų neštuvus, kuriais buvo gabe- 
namas Vilio kūnas. 

Jis tik gūžtelėjo pečiais ir greitu žingsniu nu- 
ėjo į kavinę, klestėjo ant suolo ir paprašė: 

— Mažą alaus!.. 


Alų jam atnešė šeimininko duktė, kurios akys 
tebebuvo paraudusios, o nosis blizgėjo nuo ašarų. 
Jis žvilgtelėjo į ją susidomėjęs, bet nė nespėjo už- 
duoti klausimo, kaip ji pati, apsidairiusi, ar niekas 
neišgirs, pašnibždomis pasiteiravo: 

— Arjis labai kentėjo? 

Jos veido bruožai buvo šiurkštoki, kulkšnys 
storos, rankos raumeningos, o delnai raudoni. Ji 
vienintelė rūpinosi elegantiškuoju Viliu, kuris va- 
kar galbūt tik dėl juoko įžnybo jai į šlaunį - jei iš 
tikrųjų taip buvo! 

Tai iškart priminė Megrė susitikimą užeigos 
numeryje su jaunuoliu, kuris, išsidrėbęs sujaukto- 
je lovoje, vis rūkė cigaretę po cigaretės. 

Merginą pašaukė aptarnauti kitur. Kažkuris 
upeivis jai mestelėjo: 

— Atrodai kaip nesava, Ema... 

Ji pabandė nusišypsoti, žiūrėdama į Megrė są- 
mokslininkės žvilgsniu. 

Judėjimas kanale buvo nutrūkęs nuo pat ryto. 
Priešais „Upeivių kavinę“ stovėjo septynetas laivų, 
iš kurių trys buvo motoriniai. Moterys ėjo pirkti 
maisto atsargų, ir be perstojo dzingsėjo skardusis 
krautuvėlės varpelis. 

— Kada teiksitės pusryčiauti?.. - paklausė šei- 
mininkas Megrė. 

— Tučtuojau! 

Nuo slenksčio jis pasižiūrėjo į tą vietą, kur dar 
šįryt buvo prisišvartavęs „Pietų Kryžius“. 

Taigi, vakar vakare iš jachtos į krantą išlipo du 
vyrai, ir tuo metu jų santykiai turėjo būti drau- 
giški. Juodu nužingsniavo akmeninio tilto link. Jei 
tikėtum pulkininko žodžiais, ten jie susiginčijo ir 
išsiskyrė, o pulkininkas nuėjo, kur buvo sumanęs, 
tiesiu ir tuo metu jau visiškai ištuštėjusiu plentu, o 
už trijų kilometrų pasirodė pirmieji Epernė namai. 

Niekas nematė Vilio gyvo. Kai pulkininkas, sė- 
dęs į taksi, sugrįžo atgal, nepastebėjo nieko, kas 
jam pasirodytų įtartina. 

Jokio liudininko! Niekas SR negirdėjo! Dizi 
mėsininkas, gyvenantis už šimto metrų nuo tilto, 
sakė, kad lojo jo šuo, bet jam pasirodė, kad ne- 
verta dėl to jaudintis, todėl niekaip negalėjo prisi- 
minti valandos. 

Šalivagė, kur kiekviename žingsnyje drykso- 
jo balos ir purvynė, buvo taip išmindyta arklių ir 
žmonių, kad nebuvo įmanoma rasti jokių pėdsakų. 

Praėjusį ketvirtadienį Meri Lempson, taip pat 
dar būdama visiškai sveikutėlė, atrodo, net visai 
normalios nervinės būklės, išlipo iš „Pietų Kry- 
žiaus“ į pakrantę ir ten atsidūrė visiškai viena. 

Prieš tai - kaip teigė Vilis - ji perdavė mei- 
lužiui perlų vėrinį, vienintelį vertingą papuošalą, 
kokį dar turėjo. 

Tuomet ji dingo be pėdsakų. Gyvos niekas ne- 
bematė. Net dvi dienos praslinko, o jos nebuvo 
pasigesta. 

Sekmadienio naktį ji buvo pasmaugta, pakiš- 
ta po šiaudais Dizi arklidėje, už šimto kilometrų 
nuo tos vietos, kur išlipo į krantą, o arklių varovai 
dviese knarkė šalia jos lavono. 

Tai buvo viskas! Teisėjo nurodymu abu kūnai 
įdėti į Teisinės medicinos instituto šaldytuvą. 

„Pietų Kryžius“ dabar plaukė pietų link, Por- 
kerolio link, Mažosios Langustynės, regėjusios 
tiek orgijų, link. 

Megrė, nuleidęs galvą, apėjo aplink „Upeivių 
kavinės“ statinius. Jis spyriu nubloškė šalin įnir- 
tusią žąsį, kuri, pražiojusi snapą ir piktai šnypšda- 
ma, atskuodė prie jo. 

Arklidės duryse užrakto skylutės nebuvo, jas 
uždarydavo paprasčiausia medine velke. O persi- 
ėdęs medžioklinis šuo, cimpinėjantis po kiemą, 
net striksėdamas iš džiaugsmo mesdavosi laižyti 
rankas kiekvienam atėjūnui. 

Atvėręs duris, komisaras kaktomuša užšoko 
ant šyvojo šeimininko arklio, kurio paprastai ne- 
berišdavo, tad jis iškart pasinaudojo proga išeiti 
pasivaikščioti. 

Sužeistoji kumelė gulėjo savo aptvarėlyje, 
žvelgdama liūdnomis akimis. 

Megrė kojomis pasklaidė šiaudus, lyg būtų ti- 
kėjęsis ką nors rasti, kas prasprūdo pro jo dėmesį, 
kai pirmąkart apžiūrinėjo šią vietą. 

Porą ar trejetą kartų jis nepatenkintas sumur- 
mėjo: 

— Viskas perniek!.. 

Komisaras jau ėmė manyti, kad reikia vykti 
į Mo, paskui į Paryžių ir šitaip atsekti visą kelią, 
kurį nuplaukė „Pietų Kryžius“. 

Čia mėtėsi visko: seni pavadžiai, pakinktų ga- 
balai, žvakigalis, sulaužyta pypkė... 

Bet dar iš tolo jis pamatė kažkokį baltą daiktą, 
boluojantį šieno krūvoje, ir nelabai ko tikėdama- 
sis vis dėlto prisiartino. Po akimirkos jis jau laikė 
rankose amerikietišką jūreivio pilotę, panašią į tą, 
kurią dėvėjo Vladimiras. 

Audinys buvo ištepliotas purvu ir mėšlu, su- 
maigytas, lyg jį būtų tąsę į visas puses. 

Veltui Megrė aplinkui dairėsi dar kokio nors 
daiktinio įrodymo. Toje vietoje, kur neseniai ras- 
tas kūnas, buvo primesta šviežių šiaudų, kad nie- 
kas neprimintų to siaubo. 

Ar aš jau esu kalinys? 

Jis negalėjo pasakyti, kodėl, pasukus arklidės 
durų link, jam prisiminė būtent šitie pulkininko 
žodžiai. Atmintyje iškilo ir seras Lempsonas, tuo 
pat metu ir aristokratiškas, ir degradavęs, visą lai- 
ką drėgnomis akimis, kenčiantis nuo latentinio 
alkoholizmo, neapsakomai flegmatiškas. 

Jis prisiminė trumpą pokalbį su pasipūtusiu 
teismo pareigūnu užeigos salėje rusva klijuote už- 
tiestais stalais, kur tam tikrų intonacijų ir gestų 
žavesys leido akimirką pasijusti tarytum tikrame 
aukštuomenės salone. 

— Būkite atsargus! - pasakė ponas Klerfonte- 
nas de Lanji, liestelėdamas jo ranką. 

Įnirtusi žąsis sekiojo paskui arklį ir plūdo jį 
kaip išmanydama. Jis tik nuolankiai nunarino 
savo didžiulę galvą ir uostinėjo atliekas, kuriomis 
buvo nuklotas visas kiemas. 

Iš abiejų kiemo vartų pusių buvo įkasta po 
akmeninį stulpelį - čia komisaras prisėdo, gniauž- 
damas saujoje pilotę ir jau užgesusią savo pypkę. 

Tiesiai prieš jį riogsojo tik didžiulė mėšlo krū- 
va, toliau driekėsi gyvatvorė su daugybe spragų, 
o pro jas buvo matyti tušti laukai, kuriuose dar 
niekas neaugo, ir tolumoje juodomis bei baltomis 
šešėlių draikanomis išmarginta kalva, rodės, visu 
svoriu užgulta tamsaus debesies, gilumoje tiršto 
iki anglies juodumo. 

Tik pro kraštelį tvyksčiojo menkutis įstrižas 
saulės spindulėlis, o keletas blyksnių krito ant 
mėšlo krūvos. 

Tai buvo žavinga moteris... - pasakė pulkinin- 
kas apie Meri Lempson. 

Jis yra tikras džentelmenas! - pasakė Vilis apie 
pulkininką. 

Tik Vladimiras nieko apie nieką nesakė, vis 
užeidavo šen bei ten, pirko maisto atsargų, dega- 
lų, pildė geriamojo vandens rezervuarus, sams- 
tė iš valtelės vandenį ir padėdavo šeimininkui 
rengtis. 

Triukšmingai erzeliuodamas, plentu praėjo 
būrelis flamandų. Staiga Megrė pasilenkė. Kiemas 
buvo išgrįstas įvairiausio dydžio akmenimis. Už 
poros metrų, dviejų akmenų tarpelyje, prisilietus 
saulės spinduliui kažkas sužėravo. 

Tai buvo auksinė rankogalio sąsaga su dviem 
platinos gijelėmis. Megrė jau matė tokias sąsa- 
gas Vilio marškinių rankogaliuose, kai jaunuolis 
drybsojo jo lovoje, leido į lubas cigaretės dūmus 
ir atsainiu tonu dėstė savo teorijas. 

Dabar jau jam neberūpėjo nei arklys, nei žąsis, 
nei niekas aplinkui. Šiek tiek vėliau jis ėmėsi įnir- 
tingai sukti telefono rankenėlę. 

— Epernė... Lavoninę, taip!.. Policija!.. 

Vienas flamandas, jau ruošęsis išeiti iš kavi- 
nės, net stabtelėjo pasižiūrėti - toks Megrė atrodė 
susijaudinęs. 

— Alio!.. Čia komisaras Megrė, kriminalinė 
policija... Jums neseniai atvežė kūną... Na, ne! Ne 
automobilio katastrofoje... Paskenduolis iš Dizi... 
Taip... Kuo greičiau pasižiūrėkite raštinėje, tarp jo 
asmeninių daiktų... Turėtume ieškoti rankogalio 
sąsagos... Pasakysite, ar ji ten yra... Taip, laukiu!.. 


Po trejeto minučių, sužinojęs, ką norėjo, jis 
padėjo ragelį, vis nepaleisdamas iš rankų pilotės 
ir tos sąsagos. 

— Pusryčiai jau paruošti... 

Komisaras net nesivargino atsiliepti ruda- 
plaukei merginai, kuri kiek galėdama malonesniu 
balsu pranešė jam tą naujieną. Jis išėjo pro duris, 
jausdamas, kad įsitvėrė siūlo galo, ir jam buvo bai- 
su jį paleisti. 

Pilotė arklidėje... Rankogalio sąsaga kieme... 
PJK ženklelis prie akmeninio tilto... 

Ten link jis iškart, vis skubindamas žingsnį, ir 
pasuko. Galva kirbėte kirbėjo samprotavimų, vie- 
nas po kito užleidžiančių vietą kitiems. 

Nespėjęs nužingsniuoti kilometro, sustojo it 
įkastas, nes jį nustebino netikėtas vaizdas. 

„Pietų Kryžius“, išplaukęs jau prieš gerą valan- 
dą, atrodė, net labai paskubomis, dabar lyg nie- 
kur nieko stovėjo dešinėje pusėje tilto, pirmagaliu 
įvairavęs į meldus. Denyje nebuvo matyti nė gyvos 
dvasios. 

Nespėjo komisaras nueiti nė šimto metrų, 
norėdamas pasiekti kitą krantą, kai automobilis, 

atvažiavęs iš Epernė, sustojo prie pat jachtos, o 
šalia vairuotojo sėdintis Vladimiras - Megrė jį at- 
pažino iš jau matytų jūreivio drabužių - iššoko iš 
mašinos ir nubėgo į laivą. 

Jam dar nespėjus įlipti, atsivėrė liukas, ir iš 
pradžių denyje pasirodė pulkininkas, kažką už 
rankos tempdamas iš laivo. 

Megrė nebesislapstė. Juk jis negalėjo žinoti, 
mato jį pulkininkas ar ne. 

Veiksmas rutuliojosi žaibiškai. Komisaras ne- 
girdėjo, ką kalba tos mizanscenos veikėjai, bet iš 
jų judesių galėjo pakankamai aiškiai suprasti, kas 
dedasi. 

Pasirodė Negreti, kuriai pulkininkas pagelbėjo 
palikti kajutę. Komisaras dabar pirmąkart pamatė 
ją išeiginiais drabužiais. Net iš tolo buvo nesunku 
pastebėti, kad ji yra įniršusi. 

Vladimiras paėmė du lagaminus, kurie jau 
buvo sudėti, ir nunešė juos prie automobilio. 

Pulkininkas ištiesė ranką savo draugei, kad pa- 
dėtų nusileisti trapu, bet ji ją atstūmė ir taip staigiai 
nėrė žemyn, jog vos neįkrito stačia galva į meldus. 

Ji nužingsniavo jo net nepalaukusi. Kaip visa- 
da šaltakraujiškas, jis sekė ją per keletą žingsnių. 
Genama to paties įkarščio, ji strimgalviais įšoko į 
automobilį, akimirkai iškišo pro langelį susijaudi- 
nusį veidą ir kažką suriko, bet tai galėjo būti tik 
koks nors keiksmažodis arba grasinimas. 

Vis dėlto seras Lempsonas, automobiliui paju- 
kaip jis tolsta, ir lydimas Vladimiro sugrįžo į laivą. 

Megrė nejudėjo. Jam buvo akivaizdu, kad ang- 
las išgyvena kažkokią permainą. 

Jis nesišypsojo. Išliko toks pat flegmatiškas, 
kaip visada. Tik, pavyzdžiui, eidamas prie kapito- 
no tiltelio ir tęsdamas savo kalbą, jis labai nuošir- 
džiai, galima sakyti, bičiuliškai, palietė Vladimiro 
petį. 

Jachtos atsišvartavimo manevras pavyko tie- 
siog meistriškai. Laivo įgulą sudarė vos pora žmo- 
nių. Rusas įtraukė trapą ir vienu mostu nukabino 
švartavimosi lynų kilpas. 

„Pietų Kryžiaus pirmagalis buvo įsiraizgęs į 
meldus. Iš paskuigalio artėjo barža ir įspėdama 
sušvilpė. 

Lempsonas atsigręžė. Dabar jis jau beveik ne- 
išvengiamai turėjo matyti Megrė, bet niekuo neiš- 
sidavė. Viena ranka jis įjungė variklį. Kita ranka 
du kartus suktelėjo varinį šturvalą, ir jachta šiek 
tiek slystelėjo atgal, kiek jai ir reikėjo, kad išnertų 
iš meldų, paskui apsuko forštevenį, šitaip išveng- 
dama susidūrimo su barža, stabtelėjo akimirkai ir 
nuplaukė tiesiu taikymu, palikdama paskui save 
šniokščiančius putų sūkurius. 

Nenušliuožusi nė šimto metrų ji trimis sirenos 
švilpukais įspėjo Aji šliuzą apie savo atvykimą. 


— Negaiškite laiko... Važiuokite tik plentu... Jei 
įmanoma, pasivykite tą automobilį... 

Megrė sustabdė duonkepio furgoną, važiuo- 
jantį Epernė link. Automobilį, kuriuo važiavo Ne- 
greti, jie pamatė už kokio kilometro, riedantį gana 
lėtai, nes grįstkelį dengė purvas, buvo slidu. 

Kai tik komisaras atskleidė duonos tiekėjui, 
kas jis iš tikrųjų yra, šis pradėjo į jį žiūrėti su žais- 
mingu smalsumu. 


- Žinote, man tereikės kokio penketo minu- 
čių, kad jį pasivyčiau... 

— Tik ne taip greitai... 

Dabar jau Megrė negalėjo ištverti nenusišyp- 
sojęs, matydamas, kaip jo bendrakeleivis stengia- 
si prisiimti policininko persekiotojo laikyseną iš 
amerikietiškų detektyvinių filmų. 

Tik čia neprireikė jokių pavojingų manevrų 
ir nebuvo jokių kliūčių, kurias turėtų įveikti. Vos 
įvažiavus į miesto gatves, priekyje riedantis auto- 
mobilis stabtelėjo, suprantama, keliauninkė turė- 
jo susitarti su taksi vairuotoju dėl kainos, paskui 
mašina vėl pajudėjo ir trejetu minučių vėliau su- 
stojo netoli gana ištaigingo viešbučio. 

Viešbučio patarnautojas nunešė abu jos la- 
gaminus. Glorija Negreti smulkiu žingsneliu nu- 
kaukšėjo per šaligatvį. 

Po dešimties minučių komisaras prisistatė 
viešbučio valdytojui. 

— Ta ponia, kuri ką tik atvyko?.. 

— Devintas kambarys... Taip ir pamaniau, kad 
jai kažkas nutiko... Dar niekad nieko nemačiau 
šitaip susijaudinusio... Ji kalbėjo beprotiškai grei- 
tai, vis įterpdama užsienietiškus žodžius... Atro- 
do, man pavyko suprasti, kad ji reikalauja, jog jos 
niekas netrukdytų ir atneštų jai į numerį cigare- 
čių bei kmynų likerio... O kokio nors skandalo 
nebus? 

— Tai nieko ypatingo! - patikino Megrė. - Man 
reikia gauti iš jos tik kai kurių žinių... | 

Artindamasis prie devintojo kambario durų, 
jis negalėjo susilaikyti nešyptelėjęs. Sprendžiant iš 
triukšmo, kambaryje viskas turėjo verstis aukštyn 


kojomis. Taip smarkiai į parketą trinksėjo aukšti 
jaunos moters batų kulniukai. 

Ji blaškėsi po kambarį. Girdėjosi, kaip trinkteli 
uždaromas langas, dunksteli apvirsdamas lagami- 
nas, sušniokščia vanduo iš čiaupo, kaip ji metasi ant 
lovos ir į kitą kambario kampą nuskrenda batelis. 

Megrė pasibeldė. 

— Įeikite!.. 

Jos balsas drebėjo iš pykčio ir nekantravimo. 
Nors Negreti šiame kambaryje praleido gal tik de- 
šimtį minučių, vis dėlto jai užteko laiko persirengti, 
susitaršyti plaukus ir atgauti tą išdarkytą išvaizdą, 
kuri buvo įprasta jai svečiuojantis „Pietų Kryžiuje“. 

Kai atpažino komisarą, jos juodose akyse tary- 
tum žaibas tvykstelėjo. 

— Ko jūs iš manęs norite?.. Ką ruošiatės čia 
veikti?.. Aš čia savo namuose!.. Aš moku už šitą 
kambarį... 

Toliau ji tęsė užsienio kalba, be abejo, ispaniš- 
kai, atsikimšo flakoną odekolono, kad susivilgytų 
kaistančią kaktą, bet didesnė dalis skysčio išsipylė 
jai ant rankų. | 

— Ar leistumėte užduoti vieną klausimą?.. 

— Aš jau sakiau, kad nieko nenoriu matyti... 
Išeikite!.. Ar girdite?.. 

Ji vaikštinėjo po kambarį vien su šilko kojinė- 
mis, ir, be abejo, nebuvo užsidėjusi keliaraiščių, 
nes jos pradėjo smukti jai nuo kojų, atidengdamos 
apvalius akinamo baltumo kelius. 

— Verčiau tuos klausimus užduotumėte tiems, 
kurie sugebėtų į juos atsakyti... Bet jūs gi neiš- 
drįsite!.. Todėl, kad jis yra pulkininkas... Todėl, 
kad jis yra seras Lempsonas... Žavus seras, nieko 


93 


nepridursi... Cha cha! Jei papasakočiau nors pusę 
to, ką žinau... Tik pažvelkite!.. 

Ji karštligiškai panaršė rankinuke ir ištraukė 
penketą suglamžytų banknotų po tūkstantį frankų. 

— Štai kiek jis man davė!.. Aš pragyvenau su 
juo dvejetą metų, kad... 

Ji numetė banknotus ant kilimo, paskui, kiek 
pagalvojusi, pakėlė juos nuo žemės ir vėl įsidėjo į 
rankinuką. 

— Žinoma, jis man pažadėjo atsiųsti čekį... 
Betgi visi žino, ko verti jo pažadai... Čekį?.. Juk 
jam pačiam trūksta pinigų, kad parplauktų namo, 
į Porkerolį... Bet vis vien kiekvieną dieną tiek pri- 
silaka viskio... 

Ji neverkė, tačiau kalbėjo, lyg plūstų ašaromis. 
Moteriai, kurią Megrė visą laiką matydavo užsi- 
konservavusią palaimingoje tinginystėje, lyg ko- 
kiame prišutintame šiltnamyje, toks stiprus susi- 
jaudinimas atrodė nelauktas. 

— Kad ir tas jo Vladimiras... Jis išdrįso man 
pasakyti, bandydamas pabučiuoti ranką: „Sudie, 
ponia...“ Cha cha! Ten jiems visiems užtenka aki- 
plėšiškumo... Kai pulkininkas buvo išvykęs, Vla- 
dimiras... Bet koks jūsų reikalas!.. Ko dar čia sė- 
dite?.. Ko gi laukiate? Tikitės, kad aš jums dar ką 
nors pasakysiu? Ogi nieko! Vis dėlto pripažinkite, 
kad turiu teisę kai ką pasakyti... 

Ji vis zujo po kambarį, išiminėjo daiktus iš la- 
gamino, dėliojo juos kur papuolė, ir vėl griebdavo 
perkelti kitur. | 

- Palikti mane Epernė!.. Šitoje lietingoje, pur- 
vinoje skylėje... Aš meldžiau, kad nuvežtų nors į 
Nicą, kur turiu draugų... Dėl jo aš juos kažkada 

palikau... Tai jau tikrai, turėčiau būti patenkinta, 
kad jis manęs dar neužmušė... 

Bet aš nepasakysiu nieko, girdite?.. Jūs turite 
išeiti... Negaliu pakęsti policijos!.. Kaip ir anglų!.. 
Jei tik galite, suimkite jį... Bet jūs neišdrįsite... Aš 
gerai žinau, kodėl tokie dalykai dedasi... 

Vargšė Meri!.. Tebūnie ji kas tik nori. Žinoma, 
ji buvo blogo charakterio, žinoma, dėl Vilio galėjo 
padaryti viską, o aš jo tiesiog pakęsti negalėjau... 

Bet šitaip numirti... 

Jie išvyko?.. Ką gi jūs galų gale suimsite?.. Tik- 
riausiai mane?.. Gal ne?.. 

Na, gerai! Paklausykite... Taip, aš jums pasa- 
kysiu vieną dalyką!.. Vieną vienintelį!.. O tada 
jau darykite, ką norite... Šįryt, kai jis rengėsi, kad 
pasirodytų teisėjui, - jam gi taip svarbu padary- 
ti žmonėms įspūdį, tada jis išsitraukia visus savo 
ženkliukus, visas dekoracijas! - taigi, kai jis, tai 
yra Volteris, rengėsi, kalbėjosi su Vladimiru ru- 
siškai, nes manė, kad aš šitos kalbos nesuprantu... 

Ji šnekėjo tokia greitakalbe, jog bematant už- 
duso, susipainiojo tarp savo žodžių ir pradėjo vis- 
ką iš naujo, tik šįkart ispaniškai. 

- Jis jam liepė pabandyti sužinoti, kur šiuo metu 
būtų galima surasti „Apvaizdą“... Suprantate?.. Tai 
tas laivas, kuris stovėjo šalia mūsų, kai buvome at- 
vykę į Mo... Jie nori jį surasti, bet kažkodėl bijosi 
manęs... Aš apsimečiau, kad nieko neišgirdau... 

Aš žinau, jūs neišdrįsite... 

Ji pasižiūrėjo į savo išverstus lagaminus, pasi- 
žvalgė po kambarį, kuriame per keletą minučių jai 
pavyko padaryti didžiausią netvarką ir viską per- 
sunkti savo aitriaisiais kvepalais... 

— Gal jūs turite cigarečių?.. Kas čia per vieš- 
butis?.. Aš gi jų užsakiau, taip pat kmynų likerio... 

— Jūs matėte, ar pulkininkas, lankydamasis 
Mo, kalbėjosi su kuo nors iš „Apvaizdos“? 

— Aš ničnieko nemačiau... Man tai visai nerū- 
pi... Vien tik šįryt, išgirdau... Kita vertus, kodėl jie 
taip susidomėjo ta barža?.. Ar bent žinoma, kaip 
Indijoje mirė pirmoji Volterio žmona?.. Jei kita su 
juo išsiskyrė, vadinasi, turėjo tam pagrindo... 

Pasibeldė padavėjas, nešinas cigaretėmis ir li- 
keriu. Negreti paėmė pakelį ir atsivėdėjusi metė jį 
į koridorių, šaukdama: 

— Aš sakiau „Abdula'! 

- Bet, ponia... 

Ji taip dramatiškai sunėrė rankas, kad galėjai 
nuspėti artėjant nervinę krizę, ir suvaitojo: 

— Oi!.. Tie Žmonės!.. Tie... 

Ji atsigręžė į Megrė, kuris žiūrėjo į ją susido- 
mėjęs, ir metė: 

— Ko gi dar laukiate?.. Aš daugiau nieko nepa- 
sakysiu! Daugiau nieko nežinau! Be to, aš nieko ne- 
pasakiau... Girdėjote?.. Aš nenoriu, kad mane dar 
kas nors kamuotų su ta istorija!.. Man jau užtenka 
bėdų, praradau dvejus savo gyvenimo metus... 

Padavėjas išeidamas pamerkė komisarui. Kai 
jaunoji moteris, apimta isterijos, metėsi ant lovos, 
jis taip pat nusprendė, kad pats laikas išeiti. 

Gatvėje jo laukė duonkepys. 

- Na, kaip? Jūs jos nesuėmėte? - paklausė jis 
nusivylęs. - Aš maniau... 

Megrė teko paėjėti iki stoties, kad surastų tak- 
si ir galėtų grįžti prie akmeninio tilto. 

VII 
SULAUŽYTAS DVIRAČIO PEDALAS 


Kai komisaras aplenkė „Pietų Kryžių“, kuriam 
praplaukiant, kilvaterio sukelti sūkuriai dar ilgai 
judino meldus, atrodė, kad ten niekas nepasikei- 
tė - pulkininkas stovėjo prie vairo, o Vladimiras 
suko kanapinius lynus. 

Megrė laukė jachtos prie Enji šliuzo. Manevras 
pavyko puikiai, ir jachta lengvai prisišvartavo, o 
rusas išlipo ant kranto, nes turėjo perduoti šliuzi- 
ninkui dokumentus ir arbatpinigių. 

— Ar ši kepuraitė kartais ne jūsų? - paklausė 
komisaras, prisiartinęs prie jo. 


v-o- o 


»oyvo- eo) 


— Dėkoju! - pagaliau atsiliepė, priimdamas pi- 
lotę. 

— Minutėlę! Ar galėtumėte pasakyti, kada ją 
pametėte? 

Pulkininkas nuo denio stebėjo pokalbį, bet ne- 
atrodė, kad nors truputėlį jaudintųsi. 

- Ji vakar vakare nukrito į vandenį, - paaiškino 
Vladimiras, - kai pasilenkęs prie achterštevenio 
kobiniu traukiau žoles, užblokavusias sraigtą... Už 

mūsų plaukė barža... Ten, atsiklaupusi valtelėje, 
viena moteris skalavo skalbinius... Ji man ir iš- 
traukė pilotę, o aš ją palikau džiūti, užkabinęs ant 
jachtos tiltelio... 

— Kitaip tariant, šiąnakt ji kabojo ant to tiltelio? 

— Taip... O rytą net nepastebėjau, kad jos ten 
jau nebėra... 

— Jau vakar ji buvo šitokia purvina? 

— Ne! Ją ištraukusi moteris išplovė pamuilėse, 
kuriose skalbė... 

Jachta trūkčiodama kilo šliuzu į viršų, ir šliu- 
zininkas jau abiem rankomis laikėsi įsikibęs už 
aukštupio vartų suktuvo rankenos. 

— Jei gerai prisimenu, už jūsų plaukė „Fenik- 
sas', ar ne? 

— Atrodo... Šiandien aš jo nemačiau... 

Megrė rankos mostu atsisveikino ir nuėjo prie 
savo dviračio, o pulkininkas, toks pat ramus, įjun- 
gė variklį ir, plaukdamas pro šalį, linktelėjo šliu- 
zininkui. 

Komisaras ilgokai sekė akimis nuplaukiančią 
jachtą, giliai susimąstęs ir niekaip negalėdamas 
suprasti, kaip „Pietų Kryžiuje“ taip lengvai nutin- 
ka patys keisčiausi dalykai. 

Jachtoje jis jau niekam nerūpėjo, ir ji ramiai 
plaukė savo keliu. Nuo savo tiltelio pulkininkas 
uždavė tik vienintelį klausimėlį Vladimirui, o tas 
atsiliepė vos vienu sakiniu. 

— Ar „Feniksas“ dabar toli nuo čia? - pasiteira- 
vo Megrė šliuzininko. 

- Jis dabar tikriausiai Žiuvinji bjefe, už pen- 
kių kilometrų. Jis neplaukia taip greitai, kaip anas 
laivas... 

Megrė gal tik keletu sekundžių sugebėjo ap- 
lenkti „Pietų Kryžių“, tad iš tolo Vladimiras turėjo 
matyti, kaip jis apklausia upeivį. 

Viskas atitiko iki smulkmenų. Senė, tuo metu 
skalavusi skalbinius, - dabar galėjai juos aiškiai 
matyti, iškabintus ant vielos ir plazdančius virš 
baržos nuo vėjo, - vandenyje pastebėjo jūreivio 
pilotę ir ją iš ten ištraukė. O jis vėliau davė porą 
frankų jos anūkui, siūlydamas nusipirkti saldainių. 

Buvo ketvirta valanda po pietų. Komisaras vėl 
sėdo ant dviračio balno, jau visiškai apsunkusia 
nuo įvairiausių prielaidų galva. Dabartinė šalivagės 
kelio atkarpa buvo nubarstyta žvyru, kuris šiugždė- 
jo po padangomis, o akmenukai lakstė į visas puses. 

Vis dėlto prie devintojo šliuzo jis sugebėjo 
kaip reikiant aplenkti anglą. 

— Gal galite man pasakyti, kur šiuo metu yra 
„Apvaizda“? 

— Netoli Vitri le Fransua... Jiems neblogai ei- 
nasi, nes jų arkliai kaip žvėrys, o svarbiausia, jų 
varovas puikiai tvarkosi... 

— Atrodo, kad jie skuba? 

— Ne daugiau ir ne mažiau, kaip paprastai... Juk 
plaukiant kanalu visada reikia skubėti, ar ne? Nie- 
kada nežinai, kas tavęs laukia... Prie vieno šliuzo 
gali arba sugaišti ištisas valandas, arba įveikti jį 
per dešimt minučių... Kuo greičiau judi pirmyn, 
tuo daugiau naudos... 

— Ar nieko ypatingo negirdėjote šią naktį? 

— Nieko!.. Iš kur?.. Ar kas nors atsitiko?.. 

Megrė nuėjo nieko neatsakęs, ir nuo šiol jis 
sustodavo prie kiekvieno šliuzo, prie pirmo pasi- 
taikiusio laivo. 

Komisaras be didelio vargo sugebėjo perpras- 
ti Gloriją Negreti. Nors įrodinėjo, kad nepasakys 
nieko tokio, kas pakenktų pulkininkui, ji iš tikrų- 
jų išdėstė viską, ką žinojo. 

Visiškai nesugebėjo tvardytis! Taip pat nemo- 
kėjo meluoti! Kitaip būtų sugalvojusi ką nors gud- 
riau. 

Taigi, ji girdėjo, kaip pulkininkas prašė Vladi- 
miro, kad ką nors sužinotų apie „Apvaizdą“. 

Vadinasi, komisaras taip pat ne veltui domė- 
josi ta barža, atplaukusia iš Mo sekmadienio va- 
karą, prieš pat Meri Lempson mirtį, be to, ji buvo 
padirbta iš medžio, tad turėjo būti ištepta sakais. 

Kam pulkininkui prireikė ją surasti? Koks ry- 
šys siejo aristokratiškąjį „Pietų Kryžių“ ir grioz- 
dišką laivą, vėžlio greičiu tempiamą dviejų arklių? 

Riedėdamas dviračiu tarp vienodų kanalo 
apylinkių peizažų ir vis su didesnėmis pastango- 
mis mindamas pedalus, Megrė vis svarstė galimas 
prielaidas, bet jos atvesdavo tik prie labai frag- 
mentiškų arba nepriimtinų išvadų. 

Ar visos trijų daiktinių įrodymų sekos aiškiai 
nesudėliojo į vietas tūžmingi Negreti kaltinimai? 

Megrė dešimtis kartų bandė mintyse atkurti 
visų praėjusios nakties veikėjų veiksmus, apie ku- 
riuos jis ničnieko nežinojo, išskyrus tai, kad Vilis 
Marko buvo nužudytas. 

Kiekvieną kartą jis vis atrasdavo trūkumą: nie- 
kaip neapleido jausmas, kad čia trūksta dar vieno 
veikėjo, kuriuo negalėjo būti nei pulkininkas, nei 
nužudytasis, nei Vladimiras... 

„Pietų Kryžius“ šiuo metu skubėjo susitikti su 
kažkuo iš „Apvaizdos“. 


Su kažkuo, kas, be jokių abejonių, buvo įsi- 
painiojęs į šitą istoriją! Ar negalima tarti, kad 
tas kažkas dalyvavo ir antrojoje dramoje, tiks- 
liau pasakius, nužudant Vilį, lygiai taip pat, kaip 
anksčiau buvo prisidėjęs prie pirmosios žmogžu- 
dystės? 

Atstumus šalivagės keliu naktį galima gana 
greitai įveikti, pavyzdžiui, dviračiu. 

— Ar ko nors ypatingo šiąnakt negirdėjote?.. 
Ar praplaukiant „Apvaizdai“ jos denyje nieko 
keisto nepastebėjote? 

— Nieko... 

Atstumas tarp Megrė ir „Pietų Kryžiaus“ vis 
didėjo, nes jachtai prie kiekvieno šliuzo prireik- 
davo sugaišti ne mažiau nei dvidešimt minučių. 
Komisaras kiekvieną kartą vis sunkiau užsėsdavo 
ant savo transporto priemonės ir, riedėdamas tuš- 
čiomis bjefo pakrantėmis, vėl atkakliai įsitverdavo 
savo apmąstymų gijos. 

Jis jau buvo nuvažiavęs keturiasdešimt kilo- 
metrų, kai Sari šliuzininkas pagaliau atsakė į jo 
klausimą: 

— Mano šuo lojo... Esu tikras, kad ant kelio 
kažkas turėjo būti... Gal prabėgo koks laukinis 
triušis?.. Bet aš iškart vėl užmigau... 

— Gal žinote, kur nakvojo „Apvaizda'?.. 

Jo pašnekovas iškart ėmėsi svarstyti. 

— Palaukite!.. Manęs nenustebintų, jei prieš 
sutemstant ji būtų nuplaukusi iki Ponji... Šeimi- 
ninkas norėjo dar šį vakarą būti Vitri le Fransua. 

Dar du šliuzai! Ir nieko! Dabar Megrė jau tu- 
rėjo bėgioti paskui šliuzininkus aplink vartus, nes 
kuo toliau važiavo, tuo judėjimas darėsi intensy- 


vesnis. Vesinjolyje eilėje laukė trejetas laivų. Ponji 
stovėjo jau visas penketas. 

- Triukšmo tai tikrai ne! - burbtelėjo paskutinio 
šliuzo prižiūrėtojas. - Tik aš norėčiau žinoti, kas tu- 
rėjo tokias kiaulės akis naudotis mano dviračiu... 

Komisaras pagaliau galėjo nusibraukti prakai- 
tą, nes pajuto, kad pamažu artėja prie tikslo. Jo 
alsavimas buvo trūkčiojantis ir karštas. Jis nuva- 
žiavo penkiasdešimt kilometrų, pakeliui niekur 
neišgėręs nė stiklo alaus. 

— Kur jūsų dviratis? 

— Ar pats atsidarysi sklendes, Fransua? - šūk- 
telėjo šliuzininkas besiartinančiam varovui. 

Megrė jis pasiūlė užeiti į namus. Vos įžengę 
pro duris, jie pateko į virtuvę, kur upeiviai maukė 
baltąjį vyną, nešiojamą moters, nepaleidžiančios 
iš rankų kūdikio. 

- Juk jūs nerašysite skundo? Žinoma, parda- 
vinėti alkoholinius gėrimus uždrausta... Bet visi 
taip daro... Kartais vien tam, kad nepasirodytum 
nemandagus... Pasižiūrėkite! 

Jis parodė iš lentų sukaltą sandėliuką, prisi- 
glaudusį prie sienos. Ten net nebuvo durų. 

— Štai čia stovi dviratis... Juo važinėja mano 
žmona... Tik pagalvokite, reikia sukarti mažiau- 
siai keturis kilometrus, kad surastum kokią nors 
bakalėją... Aš jai visą laiką kartoju, kad laikytų 
dviratį namie, bet ji aiškina, kad prisineš purvo... 
Turiu pasakyti, kad tas, kuris juo naudojosi, buvo 
labai savotiškas žmogeliukas... Kitaip nieko nebū- 
čiau pastebėjęs... 

Kaip tik užvakar mano svainis, - jis dirba me- 
chaniku Reimse, - užvažiavo pas mus praleisti 


dienelės... Dviračio grandinė buvo sutrūkusi... Jis 
ją pataisė ir ta proga išvalė dviratį iki paskutinio 
varžtelio, gerai sutepė... 

Vakar juo niekas nevažinėjo... Taip pat buvo 
pakeista ir užpakalinė padanga... 

Na, o šįryt kledaras stovėjo švarutėlis, nors lijo 
kiaurą naktį... Pats matote, kiek purvo ant kelio... 

Vien tiktai kairysis pedalas sulaužytas, o ant 
užpakalinio rato matyti pėdsakai, lyg būtų nuva- 
žiuota koks šimtas kilometrų... 

Ar jūs ką nors suprantate?.. Dviračiu važiuota, 
dėl to nekyla abejonių!.. Ir tas, kas jį buvo nuva- 
ręs, nepasivargino nuvalyti... 

— O kokie laivai praėjusią naktį netoliese buvo 
sustoję nakvynės? 

— Palaukite!.. „Madlena“ turėjo plaukti nakvo- 
ti į La Šosė, nes jos šeimininko svainis ten laiko 
bistro... „Gailestingumas“ nakčiai sustojo žemiau 
mano šliuzo... 

— Jis atplaukė iš Dizi? 

— Ne! Tai aukštyn plaukiantis laivas, atvykęs 
iš Sonos... Netoliese galėjo nakvoti tik „Apvaiz- 
da“... Ji praplaukė pro čia septintą valandą vaka- 
ro... Traukė Omejo link, už dviejų kilometrų nuo 
čia, nes ten yra gera prieplauka... 

— Gal turite kitą dviratį? 

— Ne... Juk šituo vis dėlto galima naudotis... 

— Atleiskite! Norėčiau, kad kuriam laikui jį 
užrakintumėte... Juk galėtumėte išsinuomoti kitą, 
jei jau neįmanoma apsieiti... Galiu iš jūsų to ti- 
kėtis? 

Upeiviai jau ėjo iš virtuvės, o vienas jų metė 
šliuzininkui: 


103 


— Tai šitaip tu mus vaišini, Desirė? 

— Minutėlę... Aš kalbuosi su ponu... 

— Kur, jūsų nuomone, galėčiau pasivyti 
„Apvaizdą'? 

— Na, ji dabar plaukia neblogu greičiu... Nu- 
stebčiau, jei iki Vitri sugebėtumėte pavyti... 

Megrė jau ruošėsi kuo skubiau važiuoti, bet 
jam šovė nauja mintis. Jis sugrįžo, išsitraukė iš 
įrankinės veržliaraktį ir nuo šliuzininko dviračio 
atsuko abu pedalus. 

Komisaras toliau tęsė kelionę, o jo švarko kiše- 
nės, kur paslėpė pedalus, atrodė lyg būtų prikimš- 
tos bulvių. 


Dizi šliuzininkas juokais jam buvo paaiškinęs: 

— Jei niekur kitur nelyja, tai bent dviejose vie- 
tose tikrai pamatysi, kaip pliaupia, - tai pas mus 
ir Vitri le Fransua... 

Megrė kaip tik artinosi prie šio miesto, ir čia 
iš tikrųjų lašnojo: smulkus, retas ir įkyriai nenu- 
stojantis lietus. 

Vaizdai aplink kanalą pasikeitė. Pakrantėmis 
nusidriekė gamyklų pastatai, ir komisaras su savo 
dviračiu turėjo gana ilgai maltis pačioje darbinin- 
kų spiečiaus tirštumoje, nes viename fabrike kaip 
tik pasibaigė pamaina. 

Šen bei ten stovėjo iškraunami laivai, kiti, 
laukdami eilės, keitėsi tepalus. 

Visur aplinkui buvo matyti vien maži prie- 
miesčio tipo nameliai su triušidėmis, sukaltomis 
iš senų dėžių, ir menkučiais sodeliais šalia. 

Vos ne ties kiekvienu kilometru buvo po ce- 
mento fabriką arba atsiverdavo karjeras su kalkių 


104 


gesinimo krosnimi. O lietus maišė su kelio purvu 
ore pasklidusias baltas dulkes. 

Cementas buvo nubalinęs viską: čerpių stogus, 
obelis ir žolę. 

Megrė dviračio vairas pradėjo kraipytis tai į 
kairę, tai į dešinę, kaip nutinka pavargusiems dvi- 
ratininkams. Jis jau galvojo vien tam, kad galvotų. 
Be perstojo po kauliuką narstydamas visas prie- 
laidas, jis nesėkmingai bandė jas sunarplioti į pa- 
tikimą derinį. 

Kai tolumoje pagaliau pamatė Vitri le Fransua 
šliuzą, naktis jau tirštėjo, nusmaigstyta į vorą iš- 
sirikiavusių keleto dešimčių laivų su signaliniais 
žibintais. 

Gretą darkė kai kurių laivų išsikišę pirmaga- 
liai, nes jie sustojo skersai. Kai kas nors bandyda- 
vo taip nedarniai rikiuotis, iš gretimų laivų pasi- 
girsdavo visa gerkle šaukiami keiksmai, o kartais 
tiesiog keistasi naujienomis. 

- Ei!.. Jūs ten, iš „Samumo“!.. Tavo svainė, kai 
aš ją sutikau Šalone prie Sonos, prašė pasakyti, 
kad lauks tavęs Burgundijos kanale... Krikštynas 
atidės... Linkėjimai nuo Pjero!.. 

Prie šliuzų vartų šmėžavo gal dešimt ten plu- 
šančių žmogiškų pavidalų. 

Melsvas, dulksnotas rūkas dengė viską, ir tik 
labai neaiškiai išsiskyrė pakrantėje sustabdytų 
arklių, iš laivo į laivą vaikštinėjančių žmonių kon- 
tūrai. 

Megrė baržų paskuigaliuose skaitinėjo jų pa- 
vadinimus. Iš tamsos kažkieno balsas jam šūkte- 
lėjo: 

— Labą vakarą, pone!.. 

„Eko III“ šeimininką jis atpažino ne iš karto. 

— Jau pasitaisėte laivą? 

— Ten buvo vieni niekai! Mano padėjėjas yra 
tikras avigalvis... Mechanikui, atvažiavusiam iš 
Reimso, darbo užteko tik penkioms minutėms... 

— Ar kur nors nematėte „Apvaizdos“? 

— Ji sustojusi pačiame priekyje... Bet mes pra- 
plauksime anksčiau už ją... Dėl tokio sangrūdžio 
laivai bus šliuzuojami visą naktį, gal dar ir kitą... 
Tik pagalvokite, jau stovi mažiausiai šešiasdešimt 
laivų, o kiti vis dar plaukia... Motoriniams teikia- 
ma pirmumo teisė prieš arklinius... Tačiau inži- 
nierius šį kartą nusprendė, kad arklinius ir moto- 
rinius šliuzuos po vieną, eilės tvarka... 

Šis malonus, atviro veido vyriškis mostelėjo 
ranka. 

— Pasižiūrėkite ten!.. Tiesiai po pakeliamuo- 
ju kranu... Aš ją atpažinau pagal baltai nudažytą 
vairą... 

Eidamas pro baržų eilę, Megrė už atvirų liukų 
matė vakarieniaujančius žmones, apšviestus blau- 
sios žibalinių lempų šviesos. 

Megrė „Apvaizdos“ šeimininką surado kranti- 
nėje, karštai besiginčijantį su kitais upeiviais. 

— Suprantama, kad motorinėms baržoms netu- 
ri būti suteikiama išskirtinių teisių!.. Pavyzdžiui, 
„Mari“, prieš kurią mes bjefe, nuplaukę penkis 
kilometrus, įgijome viso kilometro pranašumą... 
Taigi?.. O pagal šitokią šliuzavimo sistemą ji pra- 
plauks anksčiau mūsų... Tik pasižiūrėkite!.. Štai ir 
komisaras!.. 

Mažaugis žmogelis ištiesė jam ranką kaip se- 
nam bičiuliui. 

— Štai jūs vėl kartu su mumis?.. Šeimininkė lai- 
ve... Ji bus patenkinta jus matydama, nes sakė, kad 
jūs, nors ir policininkas, esate vyras kaip reikiant... 

Tamsoje laivų žibintai atrodė taip arti vieni 
kitų, kaip žmonių būryje Žėruojančios cigarečių 
ugnelės, tad negalėjai atsistebėti, kaip laivai dar 
sugeba praplaukti. 

Megrė surado storąją belgę, kuri kaip tik pilstė 
sriubą, o pamačiusi komisarą, nusišluostė rankas į 
prikyštę ir pasisveikino. 

— Dar neradote žudiko? 

— Deja!.. Dėl to aš vėl atvykau paprašyti su- 
teikti kai kurių žinių... 

— Sėskitės... Gal taurelę?.. 

— Dėkoju!.. 

— Dėkoju, taip!.. Išgerkite!.. Per tokį orą dar 
niekam nepakenkė.. Jūs iš Dizi atvažiavote dvira- 
čiu, ar ne“ 

— Taip, iš Dizi!.. 

— Betgi tai šešiasdešimt aštuoni kilometrai!.. 

— O jūsų varovas ar yra? 

— Turėtų būti prie šliuzo ir ten derėtis... Iš 
mūsų norima atimti eilę, o mes niekaip negalime 
su tuo sutikti, nes ir taip sugaišome daug laiko... 

— Arjis turi dviratį? 

— Kas, Žanas?.. Ne!.. | 

Ji nusijuokė. Vėl imdamasi darbo virtuvėje, 
paaiškino: 

— Niekaip neįsivaizduoju, kaip jis sėdėtų ant 
dviračio su tokiomis trumpomis kojomis... Nors 
mano vyras turi dviratį... Tačiau kokie metai, kaip 
juo nevažinėja, ir man atrodo, kad padangos jau 
susprogusios... 

— Jūs nakvojote Omejyje? 

— Tas tiesa! Mes visą laiką stengiamės sustoti 
tokioje vietoje, kur galima nusipirkti maisto atsar- 
gų... Jeigu plaukdami dieną, nelaimei, turėtume 
kur nors darkart sustoti dėl maisto, mus aplenktų 
ne vienas laivas... 

— Kelintą valandą jūs ten atplaukėte? 

— Panašiu metu kaip dabar... Juk mes dažniau 
žiūrime į saulę negu į laikrodį, suprantate?.. Gal 
dar taurelę?.. Tai kadaginė, mes jos po kiekvienos 
kelionės parsivežame iš Belgijos... 

— Jūs buvote užėjusi į bakalėją? 

— Taip, kol vyrai gėrė aperityvą... Turėjo būti 
šiek tiek po aštuntos, kai mes atsigulėme... 

- Žanas miegojo arklidėje?.. 

— O kur jis dar galėtų miegoti?.. Su arkliais jis 
jaučiasi geriausiai... 

— Naktį negirdėjote jokio triukšmo? 

- Ničnieko... Kaip visada, trečią valandą Ža- 
nas paruošė kavos... Tai jau įprasta... Paskui mes 
išplaukėme... 

— O ko nors neįprasto nepastebėjote? 

— Ką norite tuo pasakyti?.. Ar tik neįtariate, 
kad senasis Žanas galėjo?.. Suprantate, jis iš tikrų- 
jų atrodo labai keistas, kol jo nepažįsti... Mes štai 
jau aštuonerius metus praleidome kartu su juo... 
Na, gerai! Jei jis kur nors kitur išeis, „Apvaizda“ 
jau nebebus tokia, kaip anksčiau... 

- Ar jūsų vyras miega kartu su jumis? 

Ji vėl nusijuokė. Kadangi Megrė sėdėjo beveik 
šalia, moteris kumštelėjo jam į pašonę. 

— Na, ir pasakėte! Nejaugi mudu jums atrodo- 
me tokie seniai?.. 

— Galiu nueiti apžiūrėti arklidės? 

— Jei tik norite... Paimkite žibintą - surasite ant 
denio... Arklius palikome ant kranto, nes vis dėlto 
šiąnakt tikimės išplaukti... Kai jau pagaliau esame 
Vitri, galime būti ramūs... Dauguma čia sustojusių 
nuo Marnos plauks Reino link... O kelias Sonos lin- 
kme būna laisvesnis... Išskyrus aštuonių kilometrų 
požeminį skliautą, kuris man visada kelia šiurpą... 

Megrė į baržos vidurį, kur buvo arklidė, nuėjo 
vienas. Pasiėmęs nešiojamąjį žibintą, kuris laive 
naudotas ir kaip signalinis, jis įžengė į Žano vieš- 
patiją, kiaurai persisunkusią šiltais mėšlo ir odos 
kvapais. 

Komisaras tik tuščiai ketvirtį valandos pra- 
mindžikavo arklidėje, klausydamasis nuo kranti- 
nės atsklindančių „Apvaizdos“ šeimininko ir kitų 
upeivių debatų. 

Truputį vėliau atėjęs prie šliuzo, kur visi nė- 
rėsi iš kailio plušėdami nuolatiniame surūdijusių 
suktuvų ir kliokiančio vandens triukšme, kad kaip 
nors sutrumpintų gaištamą laiką, ten jis pamatė 
„Apvaizdos“ varovą, užsimetusį ant kaklo botagą 
lyg kokį vėrinį, kad būtų patogiau sukti sklendę. 

Kaip ir Dizi, jis vilkėjo tuo pačiu senu veliūro 
kostiumu, užsidėjęs taip nudėvėtą fetrinę skrybė- 
lę, kad jos kaspinas turėjo pasimesti prieš nežinia 
kiek metų. 

Iš šliuzo, pasistumdama kobiniu, išplaukė bar- 
ža, nes kitaip nebūtų galėjusi prasisprausti pro su- 
sigrūdusius laivus. 

Šūksniai iš baržų skambėjo kimiai ir piktai, o 
veidai, kuriuos retkarčiais apšviesdavo žibintai, 
buvo ryškiai paženklinti nuovargio. 

Visi šie žmonės ištisą dieną nuo pat trečios ar 
ketvirtos valandos ryto praleido kelyje, ir dabar 
tesvajojo vien apie karštos sriubos lėkštę, o paskui 
apie lovą, į kurią jie pagaliau galėtų kristi tarytum 
lapai. 

Vis dėlto kiekvienas pirmiausia norėjo pra- 
plaukti sausakimšą šliuzą, kad palankiomis sąly- 
gomis tęstų rytojaus dienos kelionę. 

Šliuzininkas lakstė pirmyn ir atgal, ore stvars- 
tydamas pateikiamus laivų dokumentus, tada bėg- 
davo į savo kontorėlę, juos pasirašydavo, uždėda- 
vo spaudą ir įsimesdavo į kišenę arbatpinigius. 

— Atsiprašau!.. 

Megrė prisilietė prie varovo peties, ir tas lėtai 
atsigręžė, pasižiūrėjo į komisarą pro tankius anta- 
kių guotus vos įžvelgiamomis akimis. 

— Ar be šitų batų, kuriais esate dabar apsiavęs, 
turite dar kitus? 

Atrodė, kad Žanas iš pradžių nieko nesuprato. 
Jo veidas nuo įtampos susiraukė. Jis sumišęs žiū- 
rėjo į savo batų galiukus. 

Pagaliau jis papurtė galvą, išsitraukė iš burnos 
pypkę ir suniurnėjo: 

- Kitus?.. 

— Jūs turite tik šiuos batus? 

Labai lėtas patvirtinantis linktelėjimas galva. 

—- Jūs mokate važinėti dviračiu? 

Susidomėję jųdviejų pakalbiu, artyn pradėjo 
eiti Žmonės. 

— Eime su manimi!.. - pasakė Megrė. - Jūs bū- 
site man reikalingas... 

Varovas nusekė Megrė „Apvaizdos“, prišvar- 
tuotos už kokių dviejų šimtų metrų, link. Eidamas 


pro savo arklius, kurie stovėjo nuleidę galvas, nuo 
lietaus blizgančiomis nugaromis, jis paglostė vie- 
no jų karčius. 

— Lipkite... 

Mažiukas ir liesutis baržos šeimininkas, už- 
sikvempęs ant kobinio, panardinto į pačią gelmę, 
stūmė savo laivą arčiau kranto, kad praleistų aukš- 
tyn plaukiančią baržą. 

Dar iš tolo jis pamatė abudu vyrus, bet jiems 
įėjus į arklidę, net neturėjo laiko jų užkalbinti. 

— Ar šiąnakt čia miegojote? 

Niurgztelėjimas, reiškiantis, kad taip. 

— Visą naktį? Ir neėmėte dviračio iš Ponji šliu- 
zininko? 

Varovo veidas pasidarė nelaimingas kaip kvai- 
lelio, iš kurio tyčiojamasi, o jo akys žvelgė tarsi 
šuns, nepratusio prie mušimo, bet kuriam staiga 
be jokios priežasties buvo suduota lazda. 

Jis nusismaukė kepurę ant pakaušio, pasikasė 
galvą, tankiai apaugusią žilais ir šiurkščiais tary- 
tum ašutai plaukais. 

— Nusiaukite batus... 

Vyriškis nė nekrustelėjo, tik metė žvilgsnį į 
krantą, kur tamsoje teišsiskyrė arklių kojos. Vie- 
nas iš jų sužvengė, lyg suprastų, kad varovas pate- 
ko į keblią padėtį. 

— Batus... Greičiau! 

Palydėdamas žodžius veiksmais, Megrė prie- 
varta pasodino Žaną ant lentos, prikaltos išilgai 
arklidės sienos. 

Tik tada senis pasidarė nuolankus ir, žiūrė- 
damas į savo budelį priekaišto kupinomis akimis, 
pradėjo pamažu autis vieną batą. 


Jis nenešiojo kojinių, tik pėdas aukščiau kulkš- 
nių buvo apsivyniojęs išmirkytais lajuje autkojais, 
kurie atrodė, lyg būtų suaugę su oda. 

Žibintas švietė labai prastai. Šeimininkas, jau 
užbaigęs manevrus, pritūpė ant denio, kad geriau 
matytų, kas dedasi arklidėje. 

Kol Žanas, keldamas kitą koją, piktas ir surau- 
kęs kaktą kažką niurzgėjo, Megrė, laikydamas batą 
rankoje, kita valė jį šiaudų gniūžte. 

Paskui komisaras išsitraukė iš kišenės dviračio 
pedalą ir pridėjo prie bato. 

Keistai atrodė tas nukvaišęs senis, spoksantis 
į savo basas kojas. Jo kelnės, siūtos kur kas ma- 
žesniam vyrui, o gal nukirptos, siekė tik iki pusės 
blauzdų. 

Riebalais impregnuoti autkojai buvo net pa- 
juodę nuo dėvėjimo, aplipę šiaudgaliais ir nešva- 
rumais. 

Megrė, prikišęs prie pat lempos, taikė dviračio 
pedalą su keletu išlūžusių dantukų prie vos mato- 
mų įbrėžimų odiniame puspadyje. 

- Šiąnakt Ponji jūs paėmėte šliuzininko dvira- 
tį! - lėtai ištarė jis kaltinimą, apžiūrinėdamas abu 
daiktinius įkalčius. - Kur jūs buvote iš ten nuva- 
žiavęs? 

- Ei!.. „Apvaizdoje“!.. Pajudėkite į priekį!.. 
„Varnėnas“ atsisakė savo eilės ir nakvos bjefe... 
kui, paskui į komisarą. 

— Galima šliuzuoti! - pasakė Megrė. - Imkite! 
Aukitės savo batus... 

Šeimininkas jau mosikavo kobiniu. Atskubėjo 


belgė. 


— Žanai!.. Prie arklių!.. Jei praleisime eilę... 

Varovas sukišo kojas į batus ir, keistai šūkčio- 
damas, užlipo ant denio. 

— Cho! No!.. No!.. 

Arkliai suprunkštę pajudėjo į priekį, o varovas 
su botagu ant peties nubėgo į krantą, suderino jų 
žingsnį ir sunkiai ėjo šalia. 

— Cho!.. No!.. 

Šeimininkė, kol jos vyras kobiniu stūmė baržą, 
visu svoriu užgulė vairą, kad išvengtų susidūrimo 
su kitu laivu, plaukiančiu priešinga linkme ir pa- 
stebėtu tik beveik susilyginus su signalinio žibinto 
šviesos ratilu, metamu nuo paskuigalio. 

Buvo girdėti nekantrus šliuzininko balsas: 

— Nagi... „Apvaizda'!.. Ko jūs ten?.. 

Barža be garso šliuožė juodu vandens pavir- 
šiumi. Ji triskart stuktelėjo į akmeninę sieną, kol 
prasmuko į šliuzą ir užėmė jį per visą plotį. 

VIII 
PALATA NR. I0 


Šliuze visos keturios sklendės paprastai atidaro- 
mos tik viena po kitos ir pamažu, kad nekiltų van- 
dens verpetų, kurie gali nutraukti laivo švartavi- 
mosi lynus. 

Dabar laukė net šešiasdešimt baržų. Sulaukę 
savo eilės upeiviai padėdavo atlikti visą procedū- 
rą, šliuzininkui belikdavo tik peržiūrėti laivo do- 
kumentus. 

Megrė, įsirėmęs į dviratį, stovėjo krantinėje ir 
žiūrėjo į šmėkščiojančius tamsoje šešėlius. Abu- 
du arkliai, niekieno neraginami, patys sustojo per 
penkiasdešimt metrų nuo aukštupio šliuzo. Žanas 
tuo metu sukinėjo sklendžių rankenas. 

Vanduo į šliuzą sugarmėjo lyg krioklys. Net 
tamsoje tarp „Madlenos“ bortų ir šliuzo sienos ga- 
lėjai matyti, kaip kunkuliuoja balti putų verpetai. 

Kai vandens srautas pliūptelėjo visu smar- 
kumu, pasigirdo prislopintas riksmas, o kažkam 
stuktelėjus į baržos pirmagalį, iš ten atsklido pa- 
driki prasidedančios sumaišties atgarsiai. 

Komisaras nuspėjo, kad įvyko tragedija, nors 
ir nesuprato, kas iš tikrųjų atsitiko. Tik varovo 
prie šliuzo vartų jau nebuvo - jis kažkur prapuolė. 

Žmonės kanalo sienomis bėgo į tą pusę. Visi vienu 
metu kažką šaukė. 

Įvykio vietą apšvietė vos du žibintai: vienas 
ant pakeliamojo tilto prieš šliuzą, o kitas - baržo- 
je, kuri staigiai trūkčiodama vis kilo į viršų. 

— Uždarykite sklendes!.. 

- Atidarykite vartus!.. 

Kažkas prabėgo pro šalį su didžiuliu kobiniu ir 
juo tamsoje trinktelėjo Megrė per veidą. 

Upeiviai sulėkė net iš tolimiausių kampelių. Iš 
savo būdelės iššoko ir šliuzininkas, kone išprotė- 
jęs nuo minties, kad atsakomybė kris ant jo varg- 
šės galvos. 

— Kas atsitiko?.. 

— Senis... 

Tarp baržos bortų ir kanalo sienų buvo ne 
ką platesnis kaip trisdešimt centimetrų tarpelis. 
Leidžiamas pro sklendes vanduo visu smarkumu 
veržėsi į tą tarpą ir šniokšdamas kunkuliavo ver- 
petais. 

Pasitaiko, kad kai kurių veiksmų nepavyksta 
atlikti gerai. Šį kartą taip ir atsitiko, kai kažkas per 
stipriai atsuko Žemupio vartų sklendę, ir jie taip 
subraškėjo, kad kone nušoko nuo sąvarų, o šliuzi- 
ninkas iškart metėsi ten strimgalviais, kad spėtų 
atitaisyti nelaimę. 

Vėliau komisaras sužinojo, kad visas bjefas 
galėjo būti užlietas, o penkiasdešimtį baržų būtų 
ištikusi avarija. 

— Tu jį matai?.. 

— Kažkas juoduoja, ten, apačioje... 

Barža vis dar kilo, bet jau lėčiau. Trys sklendės 
iš keturių jau buvo uždarytos, tačiau barža vis dar 

stipriai daužėsi bortais į šliuzo kameros sieną ir 
tikriausiai traiškė varovą. 

— Koks gylis? 

— Mažiausiai metras po laivo dugnu... 

Tai buvo siaubinga. Blausioje arklidės žibinto 
šviesoje buvo matyti, kaip paknopstomis atlekia 
belgė su gelbėjimo ratu rankose. 

Ji šaukė, apimta baisios nevilties: 

- Aš žinau, kad jis nemoka plaukti!.. 

Megrė visiškai šalia išgirdo kažkieno rūstų 
balsą: 

- Tuo geriau! Mažiau kankinsis... 


Visa tai tęsėsi dar kokias penkiolika minučių. 
Žmonėms triskart pasirodė, kad mato išneriantį 
kūną. Bet tik tuščiai buvo smeigiami kobiniai nu- 
rodytose vietose. 

„Madlena“ lėtai išplaukė iš šliuzo, o vienas se- 
nas varovas subambėjo: 

— Viskas, kas tik įmanoma, paprastai užsikabi- 
na po vairu! Mačiau panašų įvykį Verdene... 

Jis klydo. Kai barža paplaukė penkiasdešimt 
metrų toliau ir vyrai galėjo kartimis iščiupinėti 
visus Žemupio vartus, kažkuris iš jų ėmė šaukti 
žmones į pagalbą. 

Dar reikėjo surasti valtį. Metro gylyje po van- 
deniu pavyko kažką užčiuopti. Tuo metu, kai vie- 
nas upeivis jau ruošėsi šokti į vandenį, o jo žmona 
raudodama bandė jį sulaikyti, varovo kūnas staiga 
išniro į paviršių. 

“Jį iškart iškėlė. Dešimt rankų sugriebė vienu 
metu už veliūro švarko, kuris perplyšo, nes buvo 
užsikabinęs už varžto vartuose. 

Tai, kas vyko toliau, rutuliojosi tarytum koš- 
mare. Šliuzininko namelyje nenurimdamas zvim- 
bė telefonas. Pagaliau kažkoks paauglys sėdo ant 
dviračio ir nuvažiavo ieškoti gydytojo. 

Tik jo jau neprireikė. Senojo varovo kūnas į 
krantą buvo išvilktas nejudantis, be gyvybės žen- 
klų; vienas upeivis nuvilko jam švarką, atsiklau- 
pė prie gigantiškos tarytum kalnas paskenduolio 
krūtinės ir bandė ištraukti iš burnos liežuvį. 

Kažkas atskubėjo su žibintu. Atrodė, kad varo- 
vo liemuo pasidarė dar striukesnis, dar kresnesnis 
negu paprastai, ir net pro varvantį dumblą, kuriuo 
buvo aplipęs jo veidas, buvo matyti, koks jis išbalęs. 

- Jis juda!.. Aš tau sakau, jis juda!.. 

Prie paskenduolio niekas nešurmuliavo. Tvy- 
rojo tokia tyla, kad kiekvienas žodelis buvo girdėti 
lyg po katedros skliautais. Net iki čia iš prastai už- 
darytos sklendės atsklido nepaliaujamas vandens 
čiurlenimas. 

— Kaip?.. - paklausė šliuzininkas sugrįžęs. 

— Krustelėjo... Bet vos vos... 

— Reikia surasti veidrodį... 

„Madlenos“ šeimininkas nubėgo jo paieško- 
ti į laivą. Vyras, daręs dirbtinį kvėpavimą, visas 
suprakaitavo ir jį pakeitė kitas, pradėjęs dar stip- 
riau spaudinėti skenduolio krūtinę. 

Kai pranešė, kad atvyko gydytojas, kurio au- 
tomobiliui pavyko iki čia atvažiuoti šoniniu keliu, 
jau visiems buvo matyti, kad senojo Žano krūtinė 
ima iš lėto kilnotis. 

Senajam varovui nuvilko švarką. Pro praseg- 
tus marškinius buvo matyti apžėlusi lyg laukinio 
žvėries krūtinė. Po dešiniuoju speneliu tęsėsi ilgas 

randas, o Megrė ant peties dar įžiūrėjo beveik nu- 
blukusią tatuiruotę. 

— Kitas! - šūktelėjo šliuzininkas, sudėjęs del- 
nus prie burnos. - Į kelionę, jums jau nėra ką čia 
veikti... 

Upeivis, ką tik teikęs skenduoliui pirmąją pa- 
galbą, apgailestaudamas turėjo pasitraukti. Jis nepa- 
tenkintas pasišaukė žmoną, drauge su kitomis mo- 
terimis atsistojusią nuošaliau apraudoti sužeistojo. 

— Bent jau neišjungei variklio?.. 

Gydytojas liepė visiems smalsuoliams pasi- 
traukti ir, palietęs gulinčiojo krūtinę, suraukė an- 
takius. 

- Jis gyvas, ar ne? - išdidžiai paklausė upeivis, 
pirmasis ėmęsis daryti skenduoliui dirbtinį kvė- 
pavimą. 

— Kriminalinė policija! - prisistatydamas įsi- 
terpė Megrė. - Ar tai rimta? 

- Daugelis šonkaulių sulaužyti... Tikrai gy- 
vas!.. Bet nustebčiau, jei ilgiau ištemptų... Jis buvo 
suspaustas tarp dviejų laivų? 

— Tiksliau, tarp laivo borto ir šliuzo... 

— Taigi, pats pasižiūrėkite! 

Gydytojas pridėjo komisaro delną prie kairio 
varovo dilbio, sulaužyto dviejose vietose. 

— Ar kur nors yra neštuvai?.. 

Mirštantysis išleido silpną atodūsį. 

- Aš tuoj suleisiu jam vaistų... Tegu greičiau 
paruošia neštuvus... Juk ligoninė tik už kokių pen- 
kių šimtų metrų... 

Pagal saugos reikalavimus šliuze turėjo būti 
neštuvai: jie buvo laikomi palėpėje ir dabar stogi- 
nės langelyje pradėjo blaškytis žvakės šviesa. 

Belgė verkė ir iš tolo priekaištingai žiūrėjo į 
Megrė. 

Gal dešimt vyrų kėlė varovą, iš kurio gerklės 
pasigirdo gargimas. Paskui žibintas nulingavo 
plento link, apmesdamas šviesos ratilu negausų 
nešančiųjų būrelį, o tuo metu motorinė barža, už- 
sidegusi žalias ir raudonas šviesas, triskart įjungė 
sireną ir nuplaukė švartuotis į miesto prieplauką, 
kad iš ryto spėtų išvykti pirmoji. 


Dešimta palata. Numeris buvo beveik neįžiū- 
rimas - Megrė jį pastebėjo per atsitiktinumą. Ten 
buvo paguldyti tik du ligoniai, kurių vienas knar- 
kė kaip kūdikis. 

Komisarui teko nemažai pramindžikuoti kori- 
doriuje, išklotame baltomis plytelėmis, o aplinkui 
nekreipdamos į jį dėmesio bėgiojo seselės, pusbalsiu 
perdavinėdamos viena kitai gydytojų nurodymus. 

Moterų pilnoje aštuntoje palatoje priešais ap- 
tarinėta naujojo ligonio būklė ir bandyta nustatyti 
diagnozes. 

— Jei jau paguldo į dešimtąją!.. 

Gydytojas buvo apkūnus vyriškis, nešiojo ra- 
ginius akinius. Apsivilkęs baltu chalatu, jis keletą 
kartų praėjo pro Megrė, netaręs jam nė žodelio. 

Tik apie vienuoliktą valandą pagaliau tarė jam: 

—- Norėtumėte jį pamatyti? 

Palatoje atsivėręs vaizdas pasirodė labai ne- 
tikėtas. Komisaras vos atpažino senąjį Žaną, jau 
švariai nuskustu veidu, nes jam turėjo užsiūti 
žaizdas ant skruosto ir kaktos. 

Jis gulėjo visas švarutėlis, ant baltų paklodžių, 
iš viršaus krito švelni matinės lempos šviesa. 

Gydytojas kilstelėjo apklotą. 

— Įsižiūrėkite į jo kaulų sandarą!.. Jis sudėtas 
it koks lokys... Sakyčiau, kad dar niekuomet nesu 
matęs taip tvirtai sudėto skeleto... Kaipgi jam ši- 
taip nutiko?.. 

— Jis nukrito nuo šliuzo vartų tuo metu, kai 
buvo atidarytos sklendės... 

— Supratau... Tikriausiai jį suspaudė tarp sie- 
nos ir baržos borto... Krūtinė pačia tikriausia šio 
žodžio prasme yra sutraiškyta... Šonkauliai sulau- 
žyti... 

— O visa kita?.. 

— Dar reikėtų jį gerai apžiūrėti rytoj, kartu su 
kolegomis, jei tik jis išgyvens... Tai bus labai keb- 
lu... Menkiausias neatsargus judesys jį paprasčiau- 
siai nužudytų... 

— Arjis buvo atgavęs sąmonę? 

— Aš net nežinau! Štai kas labiausiai stebina... 
Kai zondavau jo žaizdas, labai aiškiai jaučiau, kad 
jis pusiau praviromis akimis įdėmiai mane stebi... 
Bet kai tik pasižiūrėjau į jį, iškart užsimerkė... Jis 
nekliedi... Tik retkarčiais sugargaliuoja... 

— Kaip jo ranka? 

— Nieko rimto! Kaulas dvigubo lūžio vietose 
jau atstatytas... Bet krūtinės taip paprastai nesu- 
tvarkysi it kokio raktikaulio... Iš kur jis kilęs? 

— Nežinau... 

- Suprantate, aš klausiu, nes suradau ant jo 
kūno keistų tatuiruočių... Mačiau tai ir pas Afri- 
kos bataliono karius, tik šitos į anas nepanašios... 
Aš jums jas galėsiu parodyti rytoj, kai prieš gydy- 
tojų konsultaciją nuimsime gipsą... 


Atėjo durininkas ir pranešė, kad keletas žmo- 
nių užsispyrę reikalauja leisti aplankyti sužeistą- 
jį. Megrė pats nuėjo į laukiamąjį ir pamatė abudu 
drabužiais. 

— Juk mes galime su juo pasimatyti, ar ne, ko- 
misare?.. Čia viskas tik dėl jūsų kaltės, pats tai 
suprantate!.. Kaip jūs jį išgąsdinote savo istorijo- 
mis... Ar jam jau geriauč.. 

— Geriau... Tikslią diagnozę gydytojai pasakys 
rytoj... 

— Leiskite man į jį pasižiūrėti... Nors iš tolo!.. 
Juk jis buvo tikra mūsų laivo dalis!.. 

Ji pasakė ne šeimos, bet laivo, ir tai nuskambė- 
jo galbūt dar graudžiau. 

Jos vyras, jautęsis labai nejaukiai vilkėdamas 
mėlyną saržos kostiumą ir įkišęs kaklą į celiulio- 
zinę prisegamą marškinių apykaklę, droviai slaps- 
tėsi Žmonai už nugaros. 

— Tik pasistenkite nekelti triukšmo... 
buvo matyti tik beformis gumulas po apklotu, o 
veido vietoje - dramblio kaulo baltumo dėmelė ir 
keletas kuokštelių žilų plaukų. 

Turbūt dešimtį kartų garbioji upeivė buvo pa- 
sirengusi pulte įpulti į palatą. 

— Sakykite!.. Jei šiek tiek sumokėtume, gal jį 

Ji nedrįso atidaryti rankinuko, tik nervingai 
maigė jį rankose. 

— Yra tokių ligoninių, ar ne? Kur sumokama... 
Kiti ligoniai čia neserga užkrečiamomis ligomis?.. 


— Jūs pasiliksite Vitri?.. 

— Suprantama, juk niekur negalime be jo va- 
žiuoti!.. Ką mums dabar reiškia tas krovinys... Ke- 
lintą valandą rytoj iš ryto bus galima ateiti? 

- Dešimtą!.. - įsiterpė gydytojas, kuris jau 
ėmė nekantrauti klausydamasis to užsitęsusio po- 
kalbio. 

- Ar galima jam ko nors atnešti?.. Butelį šam- 
pano?.. Ispaniškų vynuogių?.. 

— Jam duoda viską, kas tik yra būtina... 

Gydytojas išstūmė juos sargo kamaraitės link. 
Ten atsidūrusi, šaunioji upeivė slapčiomis išsi- 
traukė iš rankinuko dešimties frankų banknotą ir 
įdėjo į delną sargui, o šis pasižiūrėjo į ją išvertęs 
akis. 


Megrė į lovą atsigulė tik apie vidurnaktį, dar 
suspėjęs perduoti į Dizi telegramą, kad visus pra- 
nešimus, kurie tik ateis jo adresu, jam tučtuojau 
persiųstų čia. 

Paskutinę minutę jis sužinojo, kad „Pietų Kry- 
žius“, pakeliui aplenkęs daugybę baržų, sustojo 
Vitri le Fransua ir prisišvartavo pačiame laivų ei- 
lės gale. 

Komisaras apsistojo „Marnos“ viešbutyje, įsi- 
kūrusiame gana toli nuo kanalo, miesto centre, ir 
čia jis pateko į visiškai kitokią aplinką, kurią per 
pastarąsias dienas visai buvo pamiršęs. 

Daugelis viešbučio svečių buvo komivojažie- 
riai, kurie iš neturėjimo ką veikti lošė kortomis. 

Paskutinis atėjusysis kitiems pranešė: 

- Atrodo, kad šliuze kažkas skendo... 


— Ar būsi ketvirtas?.. Lamperjė jau prasilošė 
iki paskutinio skatiko... Tas tipas numirė?.. 

- Iš kur aš žinau. 

Tik tiek. Šeimininkė snūduriavo prie kasos. 
Padavėjas barstė ant grindų pjuvenas ir krovė ang- 
lis į krosnelę, turinčią šildyti kiaurą naktį. 

Per visą viešbutį buvo tik viena vienintelė vo- 
nia, ir ta jau kaip reikiant apsitrynusiu emaliu. 
Vis dėlto Megrė nusimaudė joje, o iš ryto aštuntą 
valandą nusiuntė patarnautoją, kad nupirktų jam 
naujus marškinius ir prisegamą apykaklę. 

Laikui slenkant, komisaras vis labiau nekan- 
travo. Jam knietėjo kuo greičiau nueiti prie kana- 
lo. Kai išgirdo sireną, paklausė: 

— Tai čia šliuze? 

- Tikriausiai prie pakeliamojo tilto... Mieste jų 
yra trys... 

Buvo apsiniaukę. Vėjuota. Megrė niekaip nerado 
kelio į ligoninę ir turėjo daug kartų klausinėti pra- 
eivių, nes visos gatvės jį atvesdavo į turgaus aikštę. 

Durininkas jį atpažino ir iškart metėsi jo pasi- 
tikti, šaukdamas: 

— Niekad apie tai nepagalvotum, ar ne? 

— Kąa?.. Jis dar gyvas?.. Ar jau miręs?.. 

— Kaip tai? Jūs nieko nežinote? Direktorius ką 
tik skambino jums į viešbutį... 

— Sakykite greičiau!.. 

- Tai štai! Jis išėjo!.. Prapuolė!.. Gydytojas 
tvirtina, kad tai neįmanoma, nes tokios būklės net 
šimto metrų nenubėgtum... Vis dėlto čia jo nėra!.. 

Komisaras išgirdo, kaip ligoninės parke, už pa- 
stato, kažkas šūkauja, ir kuo greičiau nuskubėjo. 


123 


Ten sutiko anksčiau ligoninėje nematytą senį, 
kuris pasirodė esąs ligoninės direktorius. Jis labai 
griežtai kažką aiškino gydytojui, kurį Megrė matė 
jau vakar, ir šalia jo stovinčiai rudaplaukei medi- 
cinos seselei. 

— Galiu jus užtikrinti!.. - kartojo gydytojas. - 
Jūs ne prasčiau už mane žinote, kokia jo būklė... 
Jei aš sakiau, kad jam sulaužyta dešimt šonkaulių, 
tai toli gražu dar ne viskas... Nekalbant apie sken- 
dimo pasekmes, stiprius sutrenkimus... 

— Pro kur jis pabėgo? - paklausė Megrė. 

Jam parodė langą per porą metrų nuo žemės. 
Dirvožemyje galėjai įžiūrėti basų kojų pėdsakus, 
o ilga šliaužtė šalia liudijo, kad varovas iš pradžių 
visu ūgiu nukrito į gėlyną. 

- Štai!.. Seselė, panelė Berta, kaip visuomet, 
naktį praleido budėtojų patalpoje... Ir nieko neiš- 
girdo... Apie trečią valandą nakties ji turėjo suleis- 
ti vaistus ligoniams aštuntoje palatoje, o pakeliui 
užmetė akį į dešimtą... Šviesa buvo išjungta... Vis- 
kas ramu... Todėl ji negali pasakyti, ar tas žmogus 
tebegulėjo lovoje... 

— Kiti du ligoniai nieko negirdėjo?.. 

— Vienas laukia skubios kiaušo trepanacijos... 
Kai tik pasirodys chirurgas... Kitas kietai miegojo 
ir neprabudo... 

— O vartai čia visą laiką paliekami atidaryti? 

— Betgi čia ne kalėjimas! - atkirto direkto- 
rius. - Ar galėjo kas nors numatyti, kad šitoks 
ligonis iššoks pro langą?.. Juk vienintelės pastato 
durys, kaip visada, buvo užrakintos... 

Pasirodė beprasmiška ieškoti dar kokių nors 
pėdsakų. Toliau tiesėsi gatvės grindinys. Dviejų 

namų properšoje buvo matyti dviguba abipus ka- 
nalo augančių medžių eilė. 

— Jei jau kalbėtume atvirai, - pridūrė gydy- 
tojas, - esu beveik tikras, kad numirėlį kur nors 
aptiksime dar šįryt... Jam joks gydymas jau nebe- 
padės... Dėl to ir paguldžiau jį į dešimtą palatą... 

Gydytojas kalbėjo vaidingu balsu, nes jį gero- 
kai erzino direktoriaus priekaištai. 

Megrė apsuko ratą parke kaip koks cirko ar- 
klys, staiga kilstelėjo katiliuką, lyg su kuo nors 
sveikintųsi, ir nuskubėjo šliuzo link. 

Ten kaip tik įplaukė „Pietų Kryžius“. Vladimi- 
ras mikliai, kaip pridera tikram jūreiviui, užmetė 
kanapinio lyno kilpą ant knechto, ir jachta aki- 
mirksniu sustingo. 

Pulkininkas, apsivilkęs ilgu lietpalčiu ir užsi- 
dėjęs baltą kepurę, stovėjo prie šturvalo toks pat 
ramus kaip visada. 

— Vartus!.. - riktelėjo šliuzininkas. 

Eilėje laukė ne daugiau kaip dvi dešimtys laivų. 

— Ar dabar jų eilė? - pasidomėjo Megrė, rody- 
damas į jachtą. 

— Jų ar nejų eilė... Jei laivas traktuojamas kaip 
motorinis, jis turi teisę lenkti arklines baržas... 
Bet šis pramoginis... Deja! Jie plaukia pro čia taip 
retai, kad net nėra aiškiai nurodyti reglamente... 
Bet jei jau įdeda pinigą upeiviui į delną... 

Upeiviai iš tikrųjų supuolę sukinėjo sklendes. 

- O kur „Apvaizda“? 

— Ji buvo užgriozdinusi kelią kitiems laivams... 
Šįryt ji prisišvartavo už posūkio, šimtas metrų 
prieš srovę, prie antrojo tilto... Gal yra kokių 
naujienų iš senio? Visa ta istorija brangiai man 

kainuos... Pabūtumėte manimi dėtas!.. Pagal tai- 
sykles šliuzuoti laivus galiu tiktai aš... Jeigu taip 
daryčiau, kiekvieną dieną eilėje lauktų kokia šim- 
tinė laivų... Ketveri vartai!.. Šešiolika sklendžių!.. 
Ar žinote, kiek man už visa tai moka?.. 

Jis trumpam pasitraukė, nes Vladimiras atnešė 
parodyti laivo dokumentus ir arbatpinigių. 

Megrė pasinaudojo pauze, kad pereitų išilgai 
kanalo. Už posūkio jis pamatė „Apvaizdą“, kurią 
jau galėjo atpažinti nors ir iš šimto baržų. 

Iš krosnies kamino kilo reti dūmai, bet ant de- 
nio nebuvo matyti nė gyvos dvasios, o visi išėjimai 
buvo uždaryti. 

Jis bandė užlipti galiniu trapu, vedančiu į kub- 
riką. 

Paskui apsigalvojo ir pasirinko platų medinį 
taką, skirtą arkliams į baržą vesti. 

Vienas arklidę juosiančių medinių skydų buvo 
atitrauktas. Arklys, iškišęs galvą pro skylę, godžiai 
traukė orą. 
stebėjo neaiškiai išsiskiriantį tamsų pavidalą, išsi- 
tiesusį ant šiaudų. Šalimais klūpojo belgė su kavos 
puoduku rankoje. 

Kaip tikra motina, ji labai švelniai pusbalsiu 
kalbino: 

- Taigi, Žanai!.. Gerkite, kol karšta!.. Jums iš- 
kart pasidarys geriau, senasis beproti... Gal norė- 
tumėte, kad pakelčiau galvą?.. 

Žmogus, gulintis šalia, nejudėdamas žiūrėjo į 
dangų. 

Dangaus skliaute pro arklidės angą išniro Meg- 
rė veidas, kurį jis turėjo matyti. 


126 


Komisarui pasirodė, kad varovo veide, ištisai 
apvyniotame marlių dryžiais, pasirodė patenkin- 
ta, ironiška, net piktoka šypsena. 

Senasis varovas pabandė pakelti ranką, kad at- 
stumtų puodelį, kurį slaugytoja norėjo pridėti jam 
prie lūpų, bet ji bejėgiškai nukrito, sustingusi lyg 
medis, pūslėta, išmarginta mažyčiais taškeliais, 
telikusiais iš senų tatuiruočių. 

IX 
GYDYTOJAS 


— Matote! Jis parsivilko į savo būdą kaip su- 
Žeistas šuo... 

Ar garbioji upeivė numanė, kokia iš tikrųjų 
sužeistojo būklė? Vis dėlto ji nėjo iš proto. Buvo 
visiškai rami, lyg slaugytų gripu sergantį vaiką. 

— Juk nuo kavos jam nepasidarys blogiau, ar 
ne tiesa? Tik jis nenori nieko valgyti... Turėjo būti 
kokia ketvirta valanda ryto, kai mane ir mano 
vyrą staiga prikėlė bildesys laive... Aš pagriebiau 
revolverį... O vyrui liepiau užsidegti žibintą ir 
sekti paskui mane... 

Galite galvoti, ką tik norite, bet tai buvo Ža- 
nas, atrodantis beveik taip, kaip dabar matote... Jis 
turėjo nusiversti nuo tilto... Ten beveik du metrai 
aukščio... 

Iš pradžių prietemoje jį blogai įžiūrėjome... 
Man net pasirodė, kad jis yra miręs... 

Vyras norėjo sukviesti kaimynus, kad padėtų jį 
pernešti į lovą... Bet Žanas viską suprato... Jis man 
spustelėjo ranką... Taip ją spustelėjo!.. Sakytum, 
lyg būtų įsikabinęs... 

Pamačiau, kaip jis šniurkščioja... 

Tada aš viską supratau... Kaip gali nesuprasti, 
jei jis su mumis praleido ištisus aštuonerius metus, 

ar ne?.. Tačiau jis dabar negali kalbėti... Nors man 
atrodo, kad girdi, ką sakau... Tiesa, Žanai?.. Tau 
skauda?.. 

Sunku buvo pasakyti, ar sužeistojo akys šitaip 
blizga dėl to, kad jis viską suvokia, ar jį kamuoja 
karštis. 

Moteris nuėmė šiaudagalį, duriantį jam į ausį. 

— Aš, visas mano gyvenimas - tai mano mažy- 
tis ūkelis, mano puodai, keletas baldelių... Manau, 
jei man kas nors padovanotų rūmus, jausčiausi ten 
nelaiminga... 

Žanas - tai jo arklidės... Ir jo arkliai!.. Tik pa- 
galvokite!.. Visuomet išpuola viena kita diena, kai 
niekur nereikia plaukti, nes barža iškraunama... 
Žanas neturi ką veikti... Juk galėtų nueiti į bistro... 

Ne! Jis patogiai atsigula štai šitoje vietoje... Ir 
šildosi saulutėje... 

Megrė apsižvalgė aplink kertę, kurioje įsitaisė 
senasis varovas: iš dešinės kilo dervoje išmirky- 
tų lentų pertvara, kur ant užlenktos vinies kabojo 
botagas, o ant kitos - alavinis puodukas ir buvo 
matyti gabalėlis dangaus, prasimušantis pro stogi- 
nės skydų tarpą, o dar dešiniau visą erdvę užėmė 
raumeningi arklių sturpliai. 

Tvyrojo gyvuliška šiluma, dvelkė šiurkštoku ir 
sodriu gyvenimu - net perštėjo gerklę, kaip nuo 
aitraus vyno, padaryto iš atšlaitėse renkamų kai 
kurių vynuogių rūšių. 

— Sakykite, juk galima jį palikti čia? 

Ji parodė ženklu komisarui, kad kartu su ja iš- 
eitų į lauką. Šliuze darbas vyko tuo pačiu ritmu, 
kaip anksčiau. Šiek tiek tolėliau jau tiesėsi mies- 
to gatvės, kurių gyvenimas alsavo visiškai kanalui 
svetima aplinka. 

— Jis greitai mirs, ar ne?.. Tik ką jis tokio pa- 
darė?.. Galėtumėte man papasakoti... Aš gi jums 
nieko negalėjau svarbaus pasakyti, pripažinkite!.. 
Pirmiausia, aš nieko nežinojau... Tik vieną vienin- 
telį kartą mano vyras užtiko Žaną pusnuogį... Ir 
pamatė tas tatuiruotes... Bet jos ne tokios, kokias 
išsibado kai kurie jūreiviai... Aš įsivaizduoju, ką 
jūs apie tai galvojate... 

Atrodo, kad tada aš jį dar labiau pamilau... 
Nusprendžiau, kad jis visai ne tas, kuo dedasi, ir 
yra priverstas slapstytis... 

Net už viso pasaulio turtus neišdrįsčiau ko 
nors jo klausinėti... Manote, kad jis nužudė tą mo- 
terį?.. Paklausykite, jeigu jis tai ir padarė, esu tik- 
ra, kad ji to nusipelnė!.. 

Žanas yra... 

Ji ieškojo žodžio, kuris geriausiai išreikštų tai, 
ką norėjo pasakyti, bet nerado. 

- Tiek to! Štai mano vyras jau keliasi... Pasiun- 
čiau miegoti, nes jo plaučiai visada buvo silpno- 
ki... Kaip jums atrodo, jei išvirčiau tirštą sultinį?.. 

— Greitai pasirodys gydytojai. Geriau, kad pa- 
lauktumėte... 

— Ar būtina, kad jie ateitų?.. Juk jie tik kan- 
kins jį ir apsunkins paskutines jo gyvenimo aki- 
mirkas... 

— Kitaip neįmanoma... 

— Juk jam taip gera su mumis!.. Ar galiu jus čia 
palikti minutėlei?.. Juk neisite jo kankinti?.. 

Megrė pažadėjo linktelėdamas galvą ir sugrį- 
žęs į arklidę išsitraukė iš kišenės metalinę dėžutę, 
kurioje gulėjo vatos tamponėlis, kiaurai permir- 
kęs rašalu. | 

Vis dar nebuvo aišku, ar senasis varovas jau 
atgavo sąmonę. Jo akių vokai buvo pusiau praviri. 
Smelkėsi ramus ir giedras žvilgsnis. 

Kai komisaras, kilstelėjęs dešinę sužeistojo 
ranką, vieną po kito spaudė jo pirštus prie tam- 
ponėlio, jam pasirodė, kad šmėkštelėjo vos paste- 
bima tartum šešėlis šypsena, nors tai galėjo trukti 
gal tik dešimtadalį sekundės. 

Jis užfiksavo ant popieriaus lapo pirštų at- 
būtų dar kažko vylęsis, metė paskutinį žvilgsnį į 
aptvarus, į nerimstančių arklių sturplius ir išėjo. 

Įsitaisę prie šturvalo, upeivis ir jo Žmona gėrė 
kavą su pienu, pavilgydami ten ir duoną, o pasi- 
rodžius Megrė, iškart atsigręžė į jo pusę. Už kokių 
penkių metrų nuo „Apvaizdos“ stovėjo prisišvar- 
tavęs „Pietų Kryžius“, bet denyje nebuvo matyti nė 
gyvos dvasios. 

Megrė dviratį buvo palikęs prie šliuzo, tad pa- 
traukė jo pasiimti. Po dešimties minučių jis jau 
atvažiavęs į policijos skyrių siuntė motociklu va- 
žiuotą policininką į Epernė, kad fototelegrafu per- 
duotų pirštų atspaudus į Paryžių. 

Kai sugrįžo į „Apvaizdą“, ten jį iškart pasitiko 
du vietinės ligoninės gydytojai, su kuriais bema- 
tant turėjo įsitraukti į ginčus. 

Gydytojai norėjo pasiimti sužeistąjį. Siaubin- 
gai sunerimusi belgė laidė į Megrė maldaujamus 
žvilgsnius. 

- Ar sugebėsite jį išgydyti? 

- Ne! Jo krūtinė sutraiškyta. Vienas šonkaulis 
įsmigęs į dešinį plautį... 

- Kiek jis dar pagyvens? 

- Kas nors kitas būtų jau seniai miręs!.. Gal 
valandą, o gal penkias... 

— Taigi, palikite jį čia! 

Senis gulėjo nejudėdamas, veide nevirptelė- 
jo nė raumenėlis. Kai Megrė praėjo pro garbiąją 
upeivę, ji droviai prisilietė jam prie rankos, šitaip 
išreikšdama padėką. 

Gydytojai leidosi trapu labai nepatenkinti. 

- Leisti žmogui numirti arklidėje! - bambėjo 
vienas. 

— Pamanyk!.. Juk jie ten jį buvo apgyvendinę... 

Komisaras dėl viso pikto netoli baržos ir jach- 
tos paskyrė budėti policininką ir prisakė tučtuo- 
jau perspėti, jei kas nors ten vyktų. 

Pats nuėjo prie šliuzo ir iš kontoros paskambi- 
nęs į „Upeivių kavinę“ Dizi sužinojo, kad inspek- 
torius, užsisakęs Epernė automobilį, ką tik išvyko 
į Vitri le Fransua. 

Kanale kaip tik prasidėjo ilga visos valandos 
pertrauka. „Apvaizdos“ upeivis pasinaudojo šiuo 
atokvėpiu, kad derva išteptų valtelę, kurią tempėsi 
iš paskos. Vladimiras šveitė varines „Pietų Kry- 
žiaus“ dalis. 

Moteris nenustygstamai zujo po denį, skubė- 
dama tai į virtuvę, tai į arklidę. Vieną kartą ji de- 
nyje pasirodė nešina sniego baltumo pagalve, kitą 
kartą rankose laikydama pialą, pilną garuojančio 
skysčio, - suprantama, tai turėjo būti sultinys, ku- 
rio ji taip užsispyrė išvirti senajam varovui. 

Apie vienuoliktą valandą Luka atvažiavo į 
„Marnos“ viešbutį, kuriame jo jau laukė Megrė. 

— Viskas gerai, seni? 

— Viskas gerai! Atrodote labai pavargęs, komi- 
sarėe... 

— Kaip jūsų tyrimas? 

— Nieko ypatingo. Mo - visiškai nieko, jei ne- 
minėtume, kad jachta ten sukėlė šiokį tokį skan- 
daliuką... Upeiviai, negalėję naktį užmigti dėl mu- 
zikos ir girtų dainų, grasino, kad ateis ir ten viską 
išdaužys... 

— Ten tuo metu stovėjo ir „Apvaizda“? 

- Ji buvo pakraunama gal už dvidešimties met- 
rų nuo „Pietų Kryžiaus“... Nieko įtartino nepaste- 
bėta... 

- Kaip reikalai Paryžiuje? 

— Mačiausi su abiem mergužėlėmis... Jos pri- 
sipažino, kad vėrinį perdavė ne Meri Lempson, 0 
Vilis Marko... Tai buvo patvirtinta ir viešbutyje, 
kur jį atpažino pagal nuotrauką, o ponios Lemp- 
son ten niekas neprisiminė... Gal nebūčiau toks 
tikras, jei nežinočiau, kad Lija Lauvenštain paži- 
nojo Vilį kur kas artimiau, negu pageidautų apie 
tai pasakoti, ir kai kuriose Nicoje jam nutikusiose 
istorijose jam ne kartą pagelbėjo... 

— O kaip Mulene? 

— Nieko! Apsilankiau pas duonkepę, kuri 
yra vienintelė Mari Diupen visose apylinkėse... 
Šaunioji moteriškė neslapsto akmens užantyje, ji 
tiesiog nesuvokia, kas atsitiko, ir labai sielojasi, 
kad tokios istorijos neatneštų jai komercinės ža- 
los... Išrašas iš gimimo liudijimo yra aštuonerių 
metų senumo... Tačiau jau treti metai registraci- 
jos skyriuje dirba kitas sekretorius, o ankstesny- 
sis numirė pernai... Mes išvertėme visus archyvus, 

bet nieko, kas sietųsi su tuo dokumentu, nesura- 
dome... 

Po tylos pauzės Luka paklausė: 

— O kaip jūs? 

— Aš dar nežinau... Nieko!.. Arba viską!.. Tai 
paaiškės po valandos kitos... Ką apie tai Žmonės 
kalba Dizi? 

- Jei „Pietų Kryžius“ nebūtų prabangi jachta, 
policija nė už ką nebūtų leidusi jai taip laisvai iš- 
plaukti, juolab turint omenyje, kad velionė nebu- 
vo pirmoji pulkininko žmona. 

Megrė nieko daugiau neatsakė, tik paprašė 
bendradarbį paėjėti kartu su juo mažojo miestelio 
gatvėmis iki telegramų biuro. 

- Sujunkite mane su Paryžiaus kriminalinės 
policijos tapatybės nustatymo skyriumi... 

Fototelegrama su varovo pirštų atspaudais tu- 
rėjo pasiekti prefektūrą prieš porą valandų. Toles- 
nė eiga jau tebuvo laimės dalykas. Atspaudų kopi- 
jas, atitinkančias atsiųstus atspaudus, galėjo rasti 
tučtuojau, netgi tarp aštuoniasdešimties tūkstan- 
čių kitų, bet lygiai taip pat sėkmingai tas triūsas 
galėjo užtrukti daugelį valandų. 

— Paimkite kitą ragelį, seni!.. Alio!.. Kas prie 
telefono?.. Tai jūs, Benua?.. Čia Megrė... Ar gavote 
mano pranešimą?.. Ką jūs sakote?.. Jūs pats ir ieš- 
kojote?.. Palauksite minutėlę?.. 

Komisaras išėjo iš telefono kabinos ir iškart 
nuskubėjo prie budinčių telefonistų. 

- Šitos telefono linijos man tikriausiai prireiks 
labai ilgam! Prižiūrėkite, kad jokiu būdu niekas 
nenutrauktų ryšio... 

Kai jis vėl paėmė ragelį, žvilgsnis buvo labai 
pagyvėjęs. 

- Prisėskite, Benua, nes turėsite perskaityti 
man visą dosjė... Luka yra šalia manęs ir pasižy- 
mės, ką reikia. Pirmyn... 

Megrė pašnekovą įsivaizdavo taip aiškiai, lyg 
tas sėdėtų šalia: jis taip gerai pažinojo visus Tei- 
singumo rūmų užkaborius nuo rūsių iki pastogių, 
kur didžiulėse metalinėse spintose buvo laikomos 
visų Prancūzijos piktadarių ir net daugelio užsie- 
nio banditų asmens duomenų kortelės. 

- Pirmiausia jo tikras vardas... 

- Žanas Evaristas Daršambo, gimęs Bulonėje, 
dabar jam penkiasdešimt penkeri metai... 

Megrė bandė prisiminti kokią nors bylą, su- 
sietą su šia pavarde, bet abejingas Benua balsas, 
kruopščiai artikuliuodamas kiekvieną garsą, tęsė 
toliau, o Luka ėmėsi užsirašinėti. 

— Medicinos daktaras... Būdamas dvidešimt 
penkerių metų vedė merginą, vardu Selina Mornė, 
iš Etampo... Įsikūrė Tulūzoje, kur prieš tai studi- 
javo... Gyvenimas buvo gana audringas... Jūs gerai 
mane girdite, komisare?.. 

— Labai gerai! Toliau... 

— Pasiėmiau visą bylą, nes asmens duomenų 
kortelėje apie jį mažai kas pasakyta... Sutuoktiniai 
netruko įklimpti į skolas... Praėjus dvejiems me- 
tams po vestuvių, būdamas dvidešimt septynerių 
metų, Daršambo apkaltintas nunuodijęs savo tetą, 
Žiuliją Daršambo, kuri atvažiavo pas jį į Tulūzą pa- 
sisvečiuoti, be to, ji dažnai jam priekaištaudavo dėl 
tokio gyvenimo būdo... Tetulės būta turtingos... O 

Daršambo šeima buvo vieninteliai jos turtų pavel- 
dėtojai... 

Teisminis bylos nagrinėjimas užsitęsė aštuonis 
mėnesius, nes nepavyko rasti tiesioginių įkalčių... 
Bent jau žudikas tvirtino, - o daugelis medicinos 
ekspertų tam pritarė, - kad senutei prirašytų vais- 
tų sudėtyje nebuvo nuodų ir ji mirė tik per gydy- 
tojo neatsargumą... 

Čia yra daug teisinės polemikos... Gal geriau, 
jei perskaitysiu jums tik pranešimus?.. 

Taigi, teismo procesas vyko labai audringai, 
apklausas daug kartų teko nutraukti, o posė- 
džius - atidėti... Daugelis manė, kad gydytoją iš- 
teisins, ypač po jo žmonos parodymų, kai ji viešai 
prisiekė, jog jos vyras yra nekaltas, ir jei jį išsiųs į 
katorgą, ji važiuos kartu... 

— Nuteisė? - įsiterpė Megrė. 

— Penkiolikai metų sunkiųjų darbų... Palauki- 
te!.. Štai čia mūsų byla baigiasi... Bet aš nusiun- 
čiau dviračiu važiuotą policininką į Vidaus reika- 
lų ministeriją... Jis jau grįžta... 

Ragelyje buvo girdėti, kaip jis kalba kažkam 
pašaliniam, paskui sušlamėjo popieriai. 

— Štai!.. Bet tai nėra kokios nors ypatingos ži- 
nios... Sen Loran diu Maroni katorgos kalėjimo 
Gajanoje direktorius norėjo, kad Daršambo dirbtų 
gydytoju vienoje pataisos darbų kolonijos ligoni- 
nių... Tačiau jis atsisakė... Charakteristikos geros. 
Taigi paklusnus katorgininkas... Tiesa, vieną kartą 
bandė su keliolika bendrų iš katorgos pabėgti, bet 
iš tikrųjų ta gauja jį prisiviliojo... 

Po penkerių metų naujasis direktorius norėjo 
Daršambo pasiūlyti tą patį darbą, bet pranešime 

pažymima, kad pas jį atvestas katorgininkas jau 
buvo visiškai nepanašus į ankstesnį intelektualą, 
net apskritai į žmogų su tam tikru išsilavinimu... 

Štai kaip! Ar jums tai įdomu?.. 

Perkeltas į Sen Lorano ligoninę dirbti sanita- 
ru, jis ne kartą prašėsi grąžinamas į koloniją... 

Jis buvo romus, tylus, nors ir užsispyręs. Vie- 
nas jo kolegų gydytojų, susidomėjęs šiuo unika- 
liu atveju, ištyrė jo intelektinius sugebėjimus, bet 
apie tai tiesiog neturėjo ką pasakyti. 

Savo pranešime jis raudonu rašalu paryškino: 
pasireiškė laipsniškas protinių sugebėjimų užgesi- 
mas drauge su fizinio vystymosi hipertrofija. 

Daršambo dukart apsivogė. Abu kartus jis 
vogė maistą, o antrą kartą už tai buvo nubaus- 
tas draugo, kuris smogė jam užaštrintu titnagu į 
krūtinę... 

Vietos žurnalistai tuščiai jam patarinėjo pra- 
šyti prezidento malonės. 

Atkalėjęs jam skirtus penkiolika metų buvo 
ištremtas į provinciją, kur nusisamdė pagalbiniu 
darbininku lentpjūvėje, bet prižiūrėjo arklius. 

Keturiasdešimt penkerių metų jis galutinai 
suvedė savo sąskaitas su įstatymais. Nuo to laiko 
dingsta jo visi pėdsakai... 

— Tai viskas? 

- Galiu jums persiųsti bylą... Iš tikrųjų čia per- 
skaičiau tik santrauką... 

— Jokių žinių apie jo žmoną?.. Sakėte, kad ji 
gimusi Etampe, ar ne?.. Dėkoju, Benua... Nesivar- 
ginkite siųsti tų popierių... Ką man pasakėte, to 
užtenka... | 

Išėjęs iš telefono kabinos, lydimas Lukos, jis 
buvo visas apsipylęs prakaitu. 

— Paskambinkite į Etampo meriją. Jei Selina 
Mornė yra mirusi, vis tiek sužinosite... Nebent 
būtų mirusi tik šia pavarde... Taip pat pasižvalgy- 
kite Mulene, ar Mari Diupen šeima nebus taip pat 
kilusi iš Etampo... 

Jis susikišo rankas į kišenes ir nužingsniavo 
per miestą niekur aplinkui nesidairydamas, bet 
turėjo penketui minučių stabtelėti prie kanalo, nes 
tiltas buvo pakeltas, kad lėtai praplauktų sunkiai 
prikrauta barža, kone dugnu velkanti savo platų 
pilvą ir kelianti į vandens paviršių dumblą kartu 
su oro burbulais. 

Atėjęs prie „Apvaizdos“, jis susirado polici- 
ninką, paskirtą budėti šalivagės kelyje. 

— Jau galite eiti... 

Megrė pastebėjo, kaip pulkininkas ten ir atgal 
nervingai vaikštinėja jachtos deniu. 

Komisarą pasitiko „Apvaizdos“ šeiminin- 
kė, daug labiau susijaudinusi negu iš ryto, o nuo 
skruostų vis nedžiūvo ašarų pėdsakai. 

— Tai siaubinga, komisare... 

Megrė išbalo ir iškart paniuręs paklausė: 

- Mirė“ 

— Nel!.. Kam taip kalbate... Kai jūs išėjote, aš 
pasilikau sėdėti prie jo, buvau visiškai viena... Tu- 
riu pasakyti, jis mylėjo ir mano vyrą, tačiau mane 
labiau... 

Betgi aš esu už jį gerokai jaunesnė... Tai štai! 
Jis žiūrėjo į mane pagarbiai, lyg būčiau jo mama... 

Kartais ištisomis savaitėmis beveik apie nie- 
ką nesikalbėdavome... Vis dėlto... Štai pavyzdys!.. 

Dažniausiai vyras pamiršta, kada mano vardinės... 
Iš tikrųjų tai šventosios Hortenzijos diena... Tai 
štai! Jau aštuoneri metai, kaip Žanas kiekvieną 
kartą padovanoja man gėlių... Kai atsidurdavome 
kažkur tarp plynių, vis galvodavau, iš kur jis ten 
jų randa... 

Tą dieną jis pririšdavo arkliams prie akidang- 
čių kaspinus... 

Taigi... Aš sėdėjau prie jo... Žinoma, jau pas- 
kutinėmis jo valandomis... Vyras norėjo išleisti 
pasiganyti arklius, nes jie nepratę taip ilgai stovėti 
arklidėje... 

Aš neleidau, nes esu tikra, kad Žanas savo pas- 
kutinėmis minutėmis juos taip pat norėtų matyti 
šalia... | 

Suėmiau jo didžiulę ranką... 

Ji verkė. Tik be garso, nekūkčiodama. Jai kal- 
bant toliau, ašaros vis riedėjo sulfato skaistalais 
parausvintais skruostais. 

— Net nežinau, kaip mūsų santykiai pasidarė 
tokie artimi... Matote, aš negaliu turėti vaikų... O 
mudu su vyru jau labai seniai nusprendėme, kad 
sulaukę įstatymo reikalaujamo amžiaus, ką nors 
įsivaikinsime... 

Žanui aš kalbėjau, kad jam nieko tokio neatsi- 
tiko, jis pasveiks, o paskui mes plauksime krovi- 
nio į Elzasą, vasarą ten būna taip gražu... 

Pajutau, kaip jo pirštai įsikabina man į ranką... 
Neišdrįsau jam net pasakyti, kad man skauda... 

Tada jis panoro kalbėti... 

Jūs suprantate, ką tai reiškia?.. Dar vakar šis 
vyras buvo stipresnis už savo arklius... Jis pravėrė 
burną... Žanas dėjo tokias pastangas, kad net ve- 
nos smilkiniuose išsipūtė ir pasidarė violetinės... 

Tačiau išgirdau tik kimų kriokimą, lyg gyvulys 
būtų išleidęs garsą... 

Aš meldžiau, kad tik ramiai gulėtų... Bet jis 
užsispyrė... Net neįsivaizduoju, kaip jis sugebėjo 
atsisėsti ant šiaudų... Vis bandė praverti burną... 

Iš ten pasipylė kraujas ir užliejo smakrą... 

Norėjau pašaukti vyrą... Bet Žanas tebelaikė 
mane už rankos... Man pasidarė baisu... 

Jūs negalite šito įsivaizduoti... Bandžiau su- 
prasti, ką jis sako... Aš jo klausinėjau: „Gal nori 
gerti?.. Ne?.. Nori su kažkuo pasikalbėti?..“ 

Jis atrodė apimtas didžiulės nevilties, kad ne- 
gali kalbėti!.. Bandžiau atspėti... Vis galvojau... 

Sakykite! Ko gi jis galėjo manęs prašyti?.. Jam 
kažkas sutrūko gerklėje... Aš visai sutrikau, aš... 

Prasidėjo smarkus kraujoplūdis. Pagaliau jis 
sukandęs dantis atsigulė, tiesiai ant savo sulaužy- 
tos rankos... Jam turėjo labai skaudėti, nors galė- 
tum pasakyti, kad jis nieko nejaučia... 

Jis žiūri tiesiai prieš save į vieną tašką... 

Viską atiduočiau, kad tik galėčiau žinoti, kas 
dar suteiktų jam malonumo... nes greitai bus jau 
per vėlu... 

Megrė be garso pritykino prie arklidės ir pro 

Vaizdas buvo sukrečiamas, netgi žiaurus, lyg 
agonijoje kankintųsi gyvulys, su kuriuo apskritai 
neįmanoma bendrauti. 

Senasis varovas gulėjo susirietęs. Jis nusiplėšė 
dalį gipsinio įtvaro, kurį gydytojas buvo jam uždė- 
jęs ant krūtinės. 

Protarpiais iš gerklės išsiverždavo švilpčiojan- 
tis alsavimas. 

Vienas arklys užmynė kanopa sau ant pava- 
džio, bet vis vien stovėjo nekrutėdamas, lyg būtų 
supratęs, kad vyksta kažkas labai dramatiško. 

Megrė tebekankino abejonės. Taip, jį kankino 
didelės abejonės. Jis prisiminė nužudytąją moterį, 
pakištą po šiaudais Dizi arklidėje, paskui plūdu- 
riuojantį kanale Vilio kūną, kurį žmonės paryčiais 
bandė užkabinti kobiniais. 

Komisaro ranka kišenėje čiupinėjo Prancūzi- 
jos jachtklubo emblemą, marškinių rankovės są- 
sag3. 

Jis prisiminė pulkininką, besilankstantį prieš 
teisėją ir virpančiu balsu reikalaujantį leidimo 
tęsti kelionę. 

Epernė lavoninėje, patalpoje, kurioje tvyrojo 
ledinis šaltis ir kuri buvo apstatyta metalinėmis 
spintomis lyg banko rūsiuose, gulėjo du kūnai, ir 
kiekvienam buvo paskirta numeruota dėžė. 

Tuo metu dvi laisvo elgesio moterys, išsidažiu- 
sios be jokio skonio, valkiojosi iš vieno Paryžiaus 
baro į kitą, skandindamos savo slogią baimę. 

Atėjo Luka. 

— Na, kaip? - šūktelėjo Megrė dar iš tolo. 

- Selina Mornė daugiau neparodė jokių gy- 
vybės ženklų Etampe po to, kai merijoje paprašė 
dokumentų, reikalingų santuokai su Daršambo... 

Inspektorius neatitraukdamas akių įsistebeili- 
jo į komisarą. 

- Kas jums? 

— Šššl.. 

Luka apsidairė aplinkui, bet nepamatė nieko, 
kas paaiškintų tokį komisaro susijaudinimą. 

Tada Megrė jį nuvedė prie arklidės skydo ert- 
mės ir parodė beformį žmogaus kūną, gulintį ant 
šiaudų. 

Garbioji upeivė pradėjo teirautis, ką juodu 
ruošiasi daryti. Iš praplaukiančios motorinės bar- 
žos atsklido linksmas balsas: 

- Kas ten pas jus?.. Gal sugedote?.. 

Ji vėl prapliupo verkti, negalėdama paaiškinti, 
kas ir kaip. Jos vyras, pasirodęs denyje su verdan- 
čios dervos kibiru rankoje ir šepečiu kitoje, šūk- 
telėjo žmonai: 

- Ant tavo viryklės kažkas svyla... 

Ji lyg lunatikas sugrįžo į virtuvę. O Megrė tarė 
Lukai, tarsi nenoromis: 

— Nusileiskime žemyn... 

Kai juodu įėjo, vienas arklys negarsiai sužven- 
gė. Varovas nesujudėjo. 

Komisaras išsitraukė iš piniginės nužudytosios 
moters nuotrauką, bet tas į ją net nežvilgtelėjo. 

X 
DU SANTUOKINIAI VYRAI 


— Klausykite, Daršambo... | 

Atsistojęs šalia ir įdėmiai žiūrėdamas varovui 
į veidą, kreipėsi į jį komisaras. Nejučiomis jis iš- 
sitraukė iš kišenės pypkę, bet taip jos ir neprisi- 
kimšo. 

Arjis sulaukė tokios reakcijos, kokios tikėjosi? 
Komisaras sunkiai klestelėjo ant suoliuko arklidė- 
je, parėmęs ranka smakrą, palinko į priekį, ir vėl 
kreipėsi, bet jau pakeitęs toną: 

- Klausykite... Tik nesinervinkite... Žinau, kad 
negalite kalbėti... 

Netikėtai šiaudų pakratais nušliuožė kažkieno 
šešėlis, ir komisaras pakėlė galvą - nuimto arkli- 
dės skydo ertmėje jis pamatė baržos denyje neži- 
nia iš kur išdygusį pulkininką. 

Anglas stovėjo nejudėdamas ir iš viršaus ste- 
bėjo, kas dedasi apačioje, ir atrodė, kad trims tos 
scenos dalyviams jis tuoj užmins ant sprando. 

Luka laikėsi nuošaliau, iš kur arklidėje tvy- 
rojusi prieblanda vis dėlto netrukdė įžiūrėti, kas 
vyksta aname kampe. Megrė, jau šiek tiek susiner- 
vinęs, tęsė: 


143 


— Niekas jūsų iš čia niekur neišveš... Ar su- 
prantate mane, Daršambo?.. Po keleto minučių aš 
išeisiu... Mane pakeis ponia Ortensė... 

Šios frazės nuskambėjo graudžiai, nes Megrė, 
pats nežinodamas kodėl, prieš savo valią prabilo 
beveik tokiu pačiu švelniu balsu kaip belgė. 

— Pirmiausia, norėčiau, kad jūs, mirktelėda- 
mas akį, atsakytumėte į keletą klausimų... Nema- 
žai Žmonių gali būti apkaltinti žmogžudyste, ir 
juos suims bet kuriuo metu... Juk jūs šito neno- 
rėtumėte, ar ne? Taigi paprašysiu, kad jūs man tik 
patvirtintumėte, kas yra tiesa... 

Pradėjęs kalbėtis su juo, komisaras nenu- 
leisdamas akių stebėjo tą neperkandamą žmogų, 
stengdamasis suprasti, ar šią akimirką priešais jį 
buvęs gydytojas, ar užkietėjęs katorgininkas, bu- 
kagalvis arklių varovas ar sužvėrėjęs Meri Lemp- 
son žudikas. 

Ką galėtų pasakyti ta gremėzdiška figūra, at- 
šiaurūs veido bruožai? Ar tik jo akyse neatsirado 
visai kita išraiška, kurioje jau nebeliko vietos iro- 
nijai? 

Tai buvo begalinio liūdesio išraiška. 

Du kartus Žanas bandė prabilti. Bet kaskart pa- 
sigirsdavo tik kažkas panašaus į žvėries inkštimą, 
o mirštančiojo lūpos sudrėko nuo kruvinų seilių. 

Iš Megrė akiračio vis nenyko per arklidę besi- 
driekiantis pulkininko kojų šešėlis. 

— Kai jus išsiuntė į katorgą, buvote tikras, kad 
žmona ištesės savo pažadą ir važiuos kartu su ju- 
mis... Tai jūs nužudėte ją Dizi!.. 

Kad nors menkiausias virptelėjimas! Ničnie- 
ko! Tik veidas papilkėjo. 

- Ji neatvažiavo ir... jūs praradote ryžtą... Jūs... 
jūs nusprendėte viską nugramzdinti į užmarštį, 
net savo asmenybę... 

Megrė pradėjo kalbėti vis greičiau, lyg imtų 
nekantrauti. Jis iš tikrųjų skubėjo viską užbaigti. 
O labiausiai baiminosi, kad Žanas, neištvėręs šios 
žiaurios apklausos, numirs tiesiog jo akyse. 

— Jūs susitikote su ja visiškai atsitiktinai, kai 
jau seniai buvote tapęs visai kitu žmogumi... Tai 
įvyko Mo.. Ar ne*.. 

Komisarui teko pralaukti kankinamai užsitę- 
susį akimirksnį, kol senasis varovas, pagaliau nu- 
rimęs, užmerkė akis, šiuo ženklu parodydamas, 
kad pritaria tam, kas pasakyta. 

Pulkininko kojų šešėlis sujudėjo. Bet tai tik bar- 
ža sulingavo, šalia praplaukus motoriniam laivui. 

- Ji išliko tokia pati!.. Tokia pat graži... Ir ko- 
ketiška!.. Žaisminga!.. Tada jie visi šoko jachtos 
denyje... Tuo metu dar negalvojote, kad ją nužu- 
dysite... Kitaip nebūtų buvę jokios prasmės vežtis 
ją į Dizi... 

Tik ar mirštantysis visa tai išgirdo? Jis gulė- 
jo tokioje padėtyje, kad turėjo matyti virš savo 
galvos iškilusį pulkininką. Tačiau senojo varovo 
žvilgsnis buvo be jokios išraiškos! Bent jau iš jo 
akių nieko negalėjai išskaityti. 

— Ji prisiekė, kad seks paskui jus, kad ir kur 
būtumėte... Jūs ilgam atsidūrėte katorgoje... O 
tuomet turėjote gyventi arklidėje... Staiga jums 
šovė mintis ją pagrobti, tokią, kokia buvo - su vi- 
sais papuošalais, skaistalais parausvintais skruos- 
tais, vilkinčią balta suknele, ir priversti ją gyventi 
kartu su jumis ant šiaudų... Ar ne, Daršambo? 

Akių vokai nemirksėjo. Užtat pakilo krūtinė. 
Vėl pasigirdo gargimas. Luka, nebepajėgdamas 
daugiau to ištverti, pradėjo muistytis kampe. 

- Štai kaip buvo! Aš tai jaučiu, - Megrė varė vis 
greičiau, lyg apimtas svaigulio. - Susitikęs buvu- 
sią savo žmoną, Žanas arklių varovas, jau beveik 
visai užmiršęs daktarą Daršambo, staiga viską pri- 
siminė iki menkiausių smulkmenų... Jam galvoje 
pamažu pradėjo rutuliotis gana keistas keršto su- 
manymas... Bet ar tai buvo kerštas?.. Vargu!.. Iš 
tiesų vien niaurus troškimas nusmukdyti iki savo 
lygmens tą, kuri jam kadaise pažadėjo būti kartu 
visą gyvenimą... 

Meri Lempson, galima sakyti, laisva valia, tre- 
jetą dienų pragyveno paslėpta arklidėje... 

Kadangi ji bijojo... Ji bijojo to prisikėlusio iš 
numirusiųjų, liepusio jai eiti kartu, nes jautė, kad 
šis pasirengęs viskam!.. 

Ji gerai suprato, kokią niekšybę jam yra pada- 
riusi, ir baimė nuo to suimdavo dar stipriau... 

Taigi, ji pati atėjo... Jūs, Žanai, atnešdavote 
jai mėsos konservų, pigaus raudonojo vyno... Dvi 
naktis iš eilės su ja suartėdavote, po sekinamų žy- 
gių su arkliais Marnos pakrantėmis... 

O Dizi... 

Mirštantysis dar kartą sujudėjo. Jis buvo visiš- 
kai bejėgis. Vos kilstelėjęs, vėl krito kaip pliauska, 
išeikvojęs visus valios pastangų likučius. 

- Ji turėjo tam pasipriešinti... Ji paprasčiausiai 
negalėjo ilgiau pakelti šitokio gyvenimo... Tada, 
apimtas nevaldomo įtūžio, ją pasmaugėte, kad ji 
antrąkart jūsų nepaliktų... Kūną pernešėte į arkli- 
dę... Tai tiesa? 

Jis gal penketą kartų turėjo pakartoti savo 
klausimą, tik tada senojo arklių varovo akių vokai 
virptelėjo. „Taip...“ - lyg tik tiek abejingai ištartų 
akimis. 

Nuo denio atsklido prislopinti kažin kokio 
šurmulio garsai. Pasirodė, kad tai pulkininkas 
bando priversti trauktis upeivę belgę, kaip tik 
sugalvojusią užeiti į arklidę. Ji pakluso, paveikta 
aristokratiškai orios jo laikysenos. 

— Šalivagės keliai keleliai... Jūsų gyvenimas 
turėjo vėl nusidriekti palei kanalą... Tik jūs jau 
buvote praradęs ramybę... Ėmėte bijoti... Pajutote 
mirties baimę, Žanai... Bijojote, kad jus sučiups... 
Bijojote, kad vėl atsidursite katorgoje... Ta baimė 
pereidavo į tikrą šiurpą, kai pagalvodavote, kad 
turėsite palikti savo arklius, šiaudų migį, tą kam- 
pelį, kuris jums buvo tapęs ištisa visata... Šitaip 
vieną naktį paėmėte šliuzininko dviratį... Aš jus 
apie tai jau klausinėjau... Taigi, iškart supratote, 
kuo jus įtariu... 

Pradėjote blaškytis po Dizi, apimtas minties, 
kad reikia kažką padaryti, nesvarbu ką, kad tik 
tuos įtarimus nukreiptumėte kur nors kitur... 

Teisingai sakau?.. 

Dabar Žanas atrodė toks ramus, kad galėjai 
pamanyti, jog jau numirė. Veide buvo įmanoma 
išskaityti tik kankinamą išsekimą. Vis dėlto jo 
akių vokai dar kartą užsivėrė. 

— Kai ten atėjote, „Pietų Kryžiuje“ šviesos buvo 
užgesintos. Jums atrodė, kad visi aplinkui miega. 
Denyje, ant jachtos tiltelio, kabojo padžiauta jūrei- 
viška pilotė... Jūs ją pasiėmėte... Paskui nuėjote į 
arklidę, ten paslėpėte ją po šiaudais... Tai buvo vie- 

nintelis būdas pakreipti nusikaltimo tyrimą kita 
linkme, kad visi įtarimai kristų ant jachtos įgulos... 
Jūs, aišku, negalėjote numatyti, kad Vilis Marko, 
tiesiog taip sau išėjęs pasivaikščioti į lauką ir pama- 
tęs, kaip jūs pasigriebėte pilotę, nusprendė sekti jus 
žingsnis po žingsnio... Jis tykojo jūsų prie arklidės 
durų, kur ir pametė marškinių rankovės sąsagą... 

Suintriguotas jis nusekė jus iki akmeninio til- 
to, kur buvote palikęs dviratį... 

Ar jis jus užkalbino?.. Ar jūs už nugaros kažką 
išgirdote?.. 

Įvyko grumtynės... Ir jūs jį nužudėte, tomis 
savo siaubingomis letenomis, kurios prieš tai pa- 
smaugė Meri Lempson... Jūs nutempėte kūną prie 
kanalo... 

O paskui ėjote, žemai nuleidęs galvą... Ir ant 
kelio pamatėte blizgantį kažkokį niekutį - tai buvo 
PJK ženklelis... Taip per atsitiktinumą radęs jį, gal 
numanydamas, kad jis priklauso kažkam iš jach- 
tos, o gal ir matęs, kad jį buvo prisisegęs pulkinin- 
kas, numetėte toje vietoje, kur įvyko grumtynės... 
Atsakykite, Daršambo... Ar viskas šitaip vyko? 

— Arjūs tikrai sugedote toje „Apvaizdoje'?.. - 
vėl metė upeivis, kurio barža praplaukė taip arti, 
kad pro skydo ertmę aiškiai buvo matyti jo veidas. 

Tuomet įvyko visiškai nelauktas, komisarą ap- 
stulbinęs dalykas - Žano akys tikrų tikriausiai su- 
drėko. Jis mirktelėjo, bet taip greitai, lyg norėtų su 
viskuo sutikti, kad tik kuo greičiau tai pasibaigtų. 
Jis turėjo girdėti, kaip upeivė atsiliepė iš laivo pas- 
kuigalio: 

- Mūsų Žanas smarkiai susižeidė... 

O Megrė, jau atsikėlęs iš savo vietos, tęsė: 

— Vakar vakare, kai apžiūrinėjau jūsų batus, 
supratote, kad neišvengiamai artėju prie tiesos... 
Tad nusprendėte nusižudyti, šokdamas į kanalo 
verpetus... 

Senajam varovui jau artėjo paskutinioji, jis 
kvėpavo tik su didžiulėmis pastangomis, tad ko- 
misaras net nelaukė atsakymo. Jis ženklu parodė 
Lukai, kad jau pats laikas išeiti, ir paskutinį kartą 
apsidairė aplinkui. 

Į arklidę įslydęs įstrižas saulės spindulys nu- 
brėžė šviesią trajektoriją tarp dešinio varovo 
skruosto ir kampe stovinčio arklio kanopų. 

Tuo metu, kai policininkai jau ruošėsi eiti, 
nes komisaras jau nebeturėjo ko daugiau pridurti, 
Žanas, apimtas įkarščio ir visiškai nekreipdamas 
dėmesio į skausmą, pabandė dar sykį prabilti. Jis 
net pusiaugulomis atsikėlė, žiūrėdamas prieš save 
beprotiškai išverstomis akimis. | 

Megrė prie pulkininko priėjo ne iš karto. Jis 
iš pradžių pakvietė ženklu prieiti arčiau moterį, 
stebinčią juos iš tolo. 

- Na, kaip?.. Kokia jo savijauta?.. - klausinė- 
jo ji. 

— Pabūkite su juo... | 

— Galėčiau?... Tai neatvažiuos jo... 

Ji nedrįso užbaigti sakinio. Ji visa sustingo, iš- 
girdusi neaiškius Žano veblenimus, ir atrodė, kad 
jis siaubingai bijo mirti vienas. 

Tada ji galvotrūkčiais metėsi arklidės link. 


Vladimiras, su cigarete dantyse ir savo baltą- 


ja kepuraite skersai ausies, atsisėdęs prie jachtos 
suktuvo, raišiojo lynų galus. 

Krantinėje, nekantriai lūkuriuodamas, nervin- 
gu žingsniu vaikštinėjo policininkas, ir Megrė, dar 
nespėjęs nusileisti iš baržos, paklausė: 

— Ar kas nors atsitiko? 

— Atėjo atsakymas iš Muleno... 

Jis ištiesė jam perlenktą popierėlį, kuriame 
buvo tik vienas sakinys, užrašytas ranka: 


Duonkepė Mari Diupen prisipažino, kad Etam- 
pe turėjo antros eilės pusseserę, vardu Selina 
Mornė. 


Tik tada Megrė pagaliau nužvelgė pulkininką 
nuo galvos iki kojų. Jis dėvėjo baltą kepurę su pla- 
čia emblema. Akys buvo tik šiek tiek drumstelė- 
jusios, o tai liudijo, kad, pagal savo poreikius, jis 
išgėręs visai nedaug viskio. 

— Ar „Apvaizda“ ir jums buvo sukėlusi įtari- 
mų? - be užuolankų paklausė komisaras. 

Juk tai buvo taip akivaizdu! Ar Megrė taip pat 
iškart neįtartų baržos, jei jo dvejonės per vieną 
akimirksnį nebūtų nukrypusios į jachtos įgulą? 

— Tik kodėl man nieko apie tai nesakėte? 

Atsakymas buvo vertas pokalbio, įvykusio Dizi 
tarp sero Lempsono ir teisėjo. 

— Norėjau viską įrodyti pats... 

Tų žodžių buvo gana, kad aiškiai parodytų, ko- 
kią panieką pulkininkas iš tikrųjų jaučia policijai. 

— O ką pasakysite apie mano žmoną?.. - ilgiau 
nelaukdamas paklausė jis netikėtai. 

— Kaip jau pats sakėte ir kaip sakė Vilis Marko, 
tai buvo žavinga moteris... 

Megrė kalbėjo be ironijos. Beje, jis kur kas 
įdėmiau klausėsi atgarsių, atsklindančių iš arkli- 
dės, negu pulkininko žodžių. 

Išgirdus prislopintą garbiosios upeivės šnibž- 
dėjimą atrodė, kad ji guodžia sergantį vaiką. 

- Kai ištekėjo už Daršambo, ją jau buvo spė- 
jęs apsėsti prabangos troškimas... Nekyla abejo- 
nių, kad vien dėl jos neturtingas gydytojas padėjo 
savo tetulei numirti... Nors netvirtinu, kad ji buvo 
nusikaltimo bendrininkė... Aš tik sakau, kad dėl 
jos!.. Ji labai gerai tą žinojo, jeigu teisme prisiekė 
kartu su juo vykti į katorgą... 

Žavinga moteris... Vis dėlto būti didvyre yra 
visai ne tas pats... 

Prabangaus gyvenimo siekis pasirodė stipres- 
nis... Na, bent jau jūs, pulkininke, turėtumėte tai 
suprasti... 

Nors tebešvietė saulė, bet jau pūtė pakilęs stip- 
rus vėjas ir ginė grėsmingus debesis. Liūtis galėjo 
prapliupti bet kurią akimirką. Dienos šviesą vis 
labiau tamsino šešėliai. 

- Juk iš katorgos taip retai kam pavyksta sugrįž- 
ti!.. O ji buvo graži... Jai buvo prieinami visi gyveni- 
mo džiaugsmai... Ją varžyti galėjo tik pavardė... Štai 
kartą Žydrojoje pakrantėje, kur susipažino su pir- 
muoju savo gerbėju, pasiruošusiu ją vesti, jai šovė 
mintis parsisiųsdinti iš Muleno išrašą iš pusseserės, 
kurią kažkaip prisiminė, gimimo liudijimo... 

Tai buvo paprasta! Taip paprasta, kad dabar 
jau kalbama, jog reikėtų imti naujagimių pirštų 
atspaudus ir juos dėti į civilinius registrus... 

Ji išsiskyrė... Ir tapo jūsų žmona... 

Žavinga moteris... Beje, ne blogiausio būdo, 
dėl to esu tikras... Bet ji mylėjo gyvenimą, ar ne?.. 
Buvo įsimylėjusi jaunystę, meilę, prabangą... 

Nors kartais būdavo taip, kad atrodydavo, jog 
iš senų žarijų įsiplieskia liepsna ir uždega nepaaiš- 
kinamą norą nežinia kur pabėgti... 

Paklausykite! Esu įsitikinęs, kad ji nusekė 
Žaną ne jo grasinimų paveikta, o tikėdamasi su- 
laukti atleidimo... 

Pirmąją dieną, paslėpta laivo arklidėje, kur 
dvokė gyvulių mėšlu, turėjo pajusti šiokį tokį pa- 
sitenkinimą, kad išperka savo nuodėmes... 

Tai buvo tolygu jos kelionei kartu su vyru į Ga- 
janą, kaip ji anuomet šaukė prisiekusiųjų teisme... 

Žavioms būtybėms įprasta, kad jų pirminis 
postūmis būtų kilnus, netgi teatrališkas... Jos tie- 
siog sulipdytos iš gerų ketinimų... 

Tiktai gyvenimas su savo niekšybėmis, kom- 
promisais, būtiniausiais poreikiais pasirodo kur 
kas stipresnis... 

Megrė kalbėjo su įkarščiu, bet ausimis tuo 
pat metu gaudė menkiausią garselį iš arklidės, o 
žvilgsniu stebėjo, kaip į šliuzą įplaukia ir iš jo iš- 
plaukia laivai. 

Pulkininkas stovėjo priešais jį nudelbęs žvilgs- 
neslepiamu palankumu, galėtum pasakyti, netgi 
jausmingai. 

— Gal užeisite išgerti? - jis mostelėjo savo jach- 
tos link. 

Luka stovėjo nuošaliau. 

— Jei kas, įspėsite mane? - mestelėjo jam ko- 
misaras. 

Juodu suprato vienas kitą be ilgiausių aiškini- 
mų. Inspektorius pasiliko ir ėmė tyliai slankioti 
aplink arklidę. 

„Pietų Kryžiuje“ viešpatavo tokia tvarka, lyg 
nieko nebūtų atsitikę. Ant raudonmedžio pertva- 
rų kajutėje nebūtum aptikęs nė dulkelės. 

Ant stalo jų jau laukė keturkampis butelis vis- 
kio, sifonas su gazuotu vandeniu ir keletas stik- 
linių. 

— Pabūkite lauke, Vladimirai!.. 

Megrė, šį kartą čia lankydamasis, jautėsi visai 
kitaip. Pagaliau jis atėjo ne tam, kad gabalėlis po 
gabalėlio kruopščiai durstytų tiesą. Todėl buvo ne 
toks rūstus, ne toks brutalus. 

Pulkininkas elgėsi su juo kaip su ponu de 
Klerfontenu de Lanji. 

— Jis netrukus mirs, ar ne?.. 

— Taip, jei ne šią, tai kitą minutę!.. Nuo vaka- 
rykštės dienos jam pačiam tai visiškai aišku... 

Per stiklinių kraštus trykštelėjo iš sifono pa- 
leistas gazuotas vanduo. Seras Lempsonas iškiliai 
palinkėjo: 

- Į jūsų sveikatą!.. 

Megrė išgėrė taip pat godžiai, kaip ir jachtos 
šeimininkas. 

— Taigi, kodėl jis pabėgo iš ligoninės?.. 

Juodu šnekučiavosi labai lėtai. Prieš atsakyda- 
mas, komisaras apsidairė aplinkui, lyg norėtų iš- 
žvalgyti kajutę iki menkiausių smulkmenų. 

— Todėl, kad... 

Jis ilgokai ieškojo reikalingų žodžių, o jo 
bendras per tą laiką suspėjo antrąkart pripildyti 
stiklines. 

- ...tai žmogus be jokių prisirišimų... Žmogus, 
nukirtęs visus įmanomus saitus su praeitimi, su 
savo ankstesniąja asmenybe... Jam tiesiog reikė- 
jo už ko nors užsikabinti!.. Turėjo tą savo arkli- 
dę... jos kvapą... arklius... Beveik verdanti kava, 
geriama trečią valandą ryto, paskui žygis kanalo 
pakrantėmis iki pat vėlaus vakaro... Tai buvo jo 
urvas, jei taip pageidaujate!.. Jo nuosavas kampe- 
lis... Pilnas gyvuliškos šilumos... 

Megrė pažvelgė pulkininkui į akis. Tuomet pa- 
matė, kad jis nusigręžia. Vėl imdamas savo stikli- 
nę, komisaras pridūrė: 

- Būna įvairiausios rūšies urvų... Yra tokių, 
kuriuose jaučiasi viskio, odekolono ir moterų kva- 
pas... Su fonografo garsais ir... 

Jis pritilo, kad išgertų savo viskį... Kai vėl kils- 
telėjo galvą, jo bendras jau buvo suspėjęs ištuštin- 
ti trečią stiklinę. 
verstomis akimis, paskui ištiesė jam butelį. 

- Dėkoju... - paprieštaravo Megrė. 

— Yes!.. O man reikia... 

Ar tik neatsirado pulkininko žvilgsnyje šiek 
tiek švelnumo? 

— Mano žmona... Vilis... 

Tą pačią akimirką Megrė galvoje tvykstelėjo 
labai aiški mintis. Ar seras Lempsonas nebuvo 
toks pat vienišius, atskirtas nuo pasaulio, kaip Ža- 
nas, jau merdintis savo arklidėje? 

Vis dėlto šalia jo buvo ir arkliai, ir motiniškai 
mylinti belgė. 

- Išgerkite!.. Yes!.. Prašau... Juk esate džentel- 
menas... 


Jis kone maldavo. Vėl ištiesė butelį ir pasižiū- 
rėjo susigėdęs. Buvo girdėti tik kaip deniu pirmyn 
ir atgal vaikštinėja Vladimiras. 

Megrė pastatė ant stalo stiklinę. Staiga kažkas 
pasibeldė. Luka už durų šaukė: 

— Komisare!.. 

Kai jam atidarė duris, jis pridūrė: 

- Viskas baigta... 

Pulkininkas nė nesujudėjo. Su niūria veido 
išraiška jis pro tarpdurį stebėjo, kaip tolsta abu 
vyrai. Komisaras atsigręžęs pamatė, kaip jis vienu 
mauku geria stiklinę, kurią ką tik jam siūlė, o pas- 
kui išgirdo šūktelint: 

— Vladimirai!.. 

Prie „Apvaizdos“ buvo sustoję keletas žmonių, 
jau net ant kranto buvo girdėti iš laivo sklindan- 
čios raudos. 

Tai verkė garbioji upeivė Hortensija Kanel, 
klūpodama prie Žano, ir vis dar kalbėjosi su juo, 
nors jis jau prieš keliolika minučių buvo miręs. 

Jos vyras denyje laukė, kol pasirodys komisa- 
ras. Straksėjo priešais jį, toks liesutis, nepaprastai 
susijaudinęs, ir išsigandęs murmėjo: 

— Ką man daryti?.. Jis mirė!.. Mano žmona... 

Šito vaizdo Megrė negalėjo pamiršti: arklidėje, 
kur per abu arklius beveik nebuvo vietos, vos ne ri- 
tiniu susisukęs gulėjo žmogus, galva pusiau įsirau- 
sęs į šiaudus. Ant šviesių belgės plaukų krito saulės 
spinduliai, ir ji vis dar tyliai dejuodama kartojo: 

— Mano mažasis Žanai... 

Lyg Žanas iš tikrųjų būtų buvęs vaikas, o ne 
tvirtas it uola senis, sudėtas tarytum gorila ir stul- 
binęs savo neįtikėtina jėga visus gydytojus! 

XI 
LENKIMO MANEVRAS 


To vienintelio dalyko niekas, išskyrus Megrė, ne- 
pastebėjo. Praėjus dviem valandoms po Žano mir- 
ties, kai jo kūną išgabeno neštuvais į jau laukiantį 
automobilį, pulkininkas, paraudusiomis akimis, 
bet išlaikęs savo iškilnią laikyseną, paklausė: 

- Kaip manote, ar man duos leidimą laidoti? 

— Rytoj galėsite... 

Po penkių minučių Vladimiras, kaip visuomet 
įgudusiais judesiais, atraišiojo švartavimosi lynus. 

Prie Vitri le Fransua šliuzo jau laukė dvejetas 
laivų, pasiruošusių plaukti Dizi link. 

Pirmasis jau stūmėsi kartimi per šliuzo kame- 
rą, tik staiga jo vos neužkabino jachta, tada ap- 
suko savo apvalų pirmagalį ir nėrė į atvirą šliuzą. 

Pasigirdo pasipiktinimo šūksniai. Upeiviai 
šaukė šliuzininkui, kad dabar jų eilė ir jie kam rei- 
kia parašys skundą, bei daugybę kitų dalykų. 

Pulkininkas, apsivilkęs karininko uniforma ir 
užsidėjęs savo baltąją kepurę, net atsigręžė. 

Prie varinio šturvalo jis stovėjo tiesus, nejud- 
rus it stulpas ir žiūrėjo tik tiesiai prieš save. 

Kai šliuzo vartai vėl užsidarė, Vladimiras išli- 
po ant kranto ir ištiesė šliuzininkui jachtos doku- 
mentus bei tradicinius arbatpinigius. 

- Po velnių! Jachtoms suteiktos visos privilegi- 
jos! - burnojo vienas arklių varovas. - Už dešimt 
frankų kyšio prie kiekvieno šliuzo... 

Bjefas žemiau Vitri le Fransua buvo užkimštas 
laivais. Atrodė, kad tarp baržų, laukiančių eilės, 
sunkiai prasmuksi ir su kobiniu. 

Vis dėlto, kai tik vartai prasivėrė, vanduo su- 
verpetavo aplink jachtos sraigtą. Tai pulkininkas 
abejingu rankos mostu paleido variklį. 

„Pietų Kryžius“ akimoju įgavo didžiausią savo 
greitį ir, skardint pasipiktinimo šūksniams, mik- 
liai brovėsi tarp sunkių šalandų, nė vienos net ne- 
užkabindamas. 

Po poros minučių jachta išnyko už posūkio, o 
Megrė šalia stovinčiam Lukai paaiškino: 

- Juk jie abu mirtinai nusitašę! 

Niekas to neįtarė. Pulkininkas, prisisegęs prie 
kepurės didžiulę auksinę emblemą, laikėsi tvar- 
kingai ir oriai. 

Vladimiras, dryžuota palaidine ir užsismaukęs 
ant viršugalvio pilotę, neišsidavė nė menkiausiu 
judesiu. 

Nebent tik apopleksiškas sero Lempsono 
sprandas įgavo violetinės spalvos, veidas tapo li- 
guistai pablyškęs, po akimis susidarė driblūs mai- 
šeliai, o lūpos papilkėjo. 

Rusas galėjo prarasti pusiausvyrą nuo men- 
kiausio stumtelėjimo, nes jis miegojo stačias. 

„Apvaizdos“ denyje viskas buvo uždaryta ir 
nebuvo girdėti nė garso. Už šimto metrų nuo bar- 
žos stovėjo prie medžio pririšti arkliai. 

Abudu upeiviai išėjo į miestą užsisakyti gedu- 
lingų drabužių. 

